ועדת הכספים, כנסת 20, פרוטוקול מספר 592, 2016-12-26 10:15

משה גפני: בוקר טוב, אני מתכבד לפתוח את ישיבת ועדת הכספים.

משה גפני: הצעה לסדר, חברת הכנסת סתיו שפיר, בבקשה.

סתיו שפיר: תודה, אדוני.

סתיו שפיר: קודם כול אני רוצה לדבר על מה שהיה כאן אתמול.

סתיו שפיר: אתמול הצבענו על סכום של בערך עשרה מיליארד שקלים.

סתיו שפיר: בישיבת ועדה של כמה שעות בחישוב קל עברו פה 55 מיליון שקלים בדקה.

סתיו שפיר: כבוד היושב-ראש, זה לא סכום שמאפשר לחברי הכנסת כאן בוועדה באמת לפקח על התקציב, ואתה יודע את זה, וכל החברים כאן יודעים את זה.

סתיו שפיר: בישיבה ביום חמישי, שגם היא נגעה להרבה מאוד העברות תקציביות, הצלחנו במהלך הדיון לגלות טעויות שעשו בתום לב במשרד האוצר, כמו למשל לקצץ יותר כסף מהכסף שהעבירו אל היעד שהיה כתוב בהעברה, או לעשות העברות שלא היו מן המניין ולא היו צריכות בכלל להיכלל, וגם משרד האוצר חזר בו, וחלק מההעברות ירדו מהפרק.

סתיו שפיר: אתמול לא הייתה שום אפשרות בכלל לחשוף טעויות כאלה או בכלל להבין מה קורה בתוך התקציב, כשפעם אחת התגלגל תקציב מהדיור הציבורי לניצולי שואה, ובפעם אחרת התגלגל תקציב מהקשישים והחלשים אל הדיור, ובפעם אחרת עוד פעם מהדיור הציבורי והפעם לחברון.

סתיו שפיר: גפני, כספים עברו פה באמת מכיס לכיס בלי שלוועדת הכספים, הוועדה שאמורה לפקח על התקציב, יש איזושהי הזדמנות לעשות ולו הפיקוח העדין הקטן ביותר על הכסף הזה.

סתיו שפיר: אתה יודע מניסיונך הרב בוועדה, כנראה יותר ניסיון ממה שיש פה לכל הנוכחים, שכשאנחנו לא יכולים לדון בהעברות האלה לפרטי פרטים אנחנו עושים עוול לתפקיד שלנו, אנחנו עושים עוול לציבור הישראלי משלם המסים, כי אין שום סיכוי שנצליח לפקח על התקציב, אין שום סיכוי שנצליח לעלות על טעויות כאלה.

סתיו שפיר: וכל כסף כזה בטעות, כל חמישה מיליון שקלים שהאוצר בטעות קיצץ יותר ממה שהיה צריך כפי שהתגלה ביום חמישי, זה כסף שהיה יכול ללכת לדיור ציבורי, זה כסף שהיה יכול ללכת לניצולי שואה ולהציל חיים, זה המשמעות של הכסף הזה.

סתיו שפיר: ואני אומרת לך, ברמה האישית זה פשוט כואב לשבת פה ולראות כל כך הרבה כספים במיליארדים שזולגים להם מהתקציב אל יעדים לא ברורים שאף אחד מהנוכחים לא יודע מהם, בשעה שיושבים פה מחוץ לכנסת אנשים שזקוקים לכסף הזה, שזקוקים לסיוע מהמדינה ולא מקבלים אותו.

סתיו שפיר: אתה רואה חוקים כל כך חשובים כמו למשל – דיברנו על זה לא מזמן – הנגשה של מבני חינוך לאנשים עם מוגבלות, חוק שעבר אבל לא מיושם בגלל שאין לכאורה כסף.

סתיו שפיר: ואנחנו יודעים שיש כסף בקופת המדינה כדי שאפשר יהיה להנגיש את כל המוסדות הציבוריים, ובעיקר מוסדות חינוך לאנשים עם מוגבלות.

סתיו שפיר: אנחנו יודעים את זה.

סתיו שפיר: אבל במקום שהכסף הזה יגיע לאנשים עם מוגבלות הוא הולך, אני לא יודעת לאיפה, למטוס של ביבי, לכל מיני דברים אחרים שעברו פה בהעברות ואף אחד לא יודע מהם.

סתיו שפיר: אף אחד לא יודע.

סתיו שפיר: אני אומרת לך, גפני, גם נשלח הבוקר, כך הבנתי, מכתב מהרבה מאוד ארגונים שאחראים על מינהל תקין ועל שקיפות, כמו המכון הישראלי לדמוקרטיה, ו"הסדנא לידע ציבורי", ותנועות רבות נוספות שגם הם פנו לחברי הוועדה וביקשו שהוועדה תחזור בה מהשהיית הנוהל שנועד לתת לחברי הכנסת מידע בסיסי מינימלי על העברות.

סתיו שפיר: והוא נועד לא רק לצורכי שקיפות, אלא לכך שמשרד האוצר ייעל את עבודתו וישמור על כספי ציבור כפי שנדרש, ושתקציב המדינה יהיה תקציב רציני, מתוכנן, שמשתמש בכספים שלנו באמת לטובת אזרחי ישראל, ולא זורק 30 מיליארד על כל מיני עודפים שמתגלגלים משנה לשנה ולא מגיעים לאזרחי ישראל.

סתיו שפיר: אני מבקשת ממך, גפני, לפני שאנחנו ממשיכים עם ההעברות האלה, בבקשה תשקול בכובד ראש ותפתח את זה לדיון בוועדה, לבטל את השהיית הנוהל הזה שזה דבר שלא היה צריך להיעשות, ולאפשר לחברי ועדת הכספים לעשות את עבודתם ולפקח על תקציב המדינה כפי שאנחנו נדרשים.

סתיו שפיר: אחרת עדיף לסגור את הוועדה ולא להעמיד פנים שאנחנו עושים זאת כשאנחנו לא עושים זאת.

משה גפני: תודה רבה.

עודד פורר: לפי הקצב של זה גם העברנו 900 מיליארד שקל בליל התקציב, אז זה יוצא מיליארד וחצי בדקה.

עודד פורר: אם נתחיל לעשות חשבונות על כמה - - -

משה גפני: אני לוקח ברצינות את הדברים שלך.

משה גפני: ואני רוצה לומר לך, זאת הצגת דברים נכונה כשלעצמה, זה ברור שאם היה זמן לדון על הרבה העברות ביותר זמן ודאי שהיה יותר טוב.

משה גפני: להציג את זה שכאילו כתוצאה מזה אנשים לא יקבלו את הכסף, אנשים שזקוקים לזה, זה ממש לא נכון.

משה גפני: ההפך הוא הנכון.

משה גפני: אם אנחנו עושים עכשיו דיונים על הסוג הזה, זאת אומרת, עד מחר כבר אי-אפשר להעביר את הכסף, לא יקבלו ניצולי שואה את הכסף, לא יקבלו מוסדות הביטחון, המוסדות הביטחוניים, לא יקבלו הרווחה, הנכים והקשישים, וכל מה שעומד פה על סדר-היום.

משה גפני: ברגע שאמרו לגבי המטוס של ראש הממשלה אז זה היה תנאי.

משה גפני: לא יהיה דבר כזה שנצטרך להצביע על מטוס של ראש הממשלה ועוד דברים חיוניים ביחד.

משה גפני: עצרתי את הדיון בעניין הזה, העברתי את זה לראש הממשלה.

משה גפני: לא קל לי שם, אבל אני לא אביא את זה להצבעה, אלא בנפרד.

סתיו שפיר: בסדר.

סתיו שפיר: הוא עכשיו לא רוצה לטוס לשום מקום יותר.

משה גפני: לא חשוב.

משה גפני: סתיו, שמעתי אותך.

מיקי רוזנטל: אולי באמת הגיע הזמן לדון גם על מעונות ראש הממשלה.

משה גפני: כן, בסדר.

יהודה גליק: רק אתה אומר את המילים ראש הממשלה זה נוגע להם, מקפיץ אותם.

יהודה גליק: מקפיץ פה את האנשים.

משה גפני: רגע, אבל האנשים צודקים.

מיקי רוזנטל: בצדק.

משה גפני: חברי כנסת רוצים דיון, ואנחנו נקיים את הדיונים האלו.

משה גפני: אני לא אומר שלא, אבל אני אומר להציג את הדברים לגבי שלושת הימים האלה.

משה גפני: זה כבר לא חמישה ימים אפילו.

משה גפני: לגבי שלושת הימים האלה לא יקבלו ניצולי השואה, ראינו את זה אתמול בדיון, לא יקבלו נכים בגלל שלמשרד הרווחה לא יהיה כסף להעביר, וזה יחזור לאוצר.

משה גפני: אנחנו יודעים על מה מדובר.

משה גפני: זה לא שאנחנו לא יודעים על מה מדובר.

משה גפני: להציג את הדברים, לשנות את הנוהל עכשיו חזרה, המשמעות של העניין שכסף חוזר לאוצר, שהאנשים שזקוקים לכסף לא יקבלו.

סתיו שפיר: לא, הוא רק חוזר לדיון, זה הכול.

משה גפני: אבל שמעתי אותך ולא התערבתי.

משה גפני: זה לא דיון, המשמעות היא ששלושה-ארבעה ימים נוספים אנחנו צריכים דיונים, והמשמעות של העניין שהכסף חוזר לאוצר.

משה גפני: לכן התקבלה פה החלטה אחראית, וההחלטה אומרת שלפרק זמן קצר של שלושה-ארבעה ימים, שזה סוף שנת התקציב – אז אפשר להגיד קונספירציה שמשרד האוצר החזיק את זה, הוא לא ידע שנקבל החלטה כזאת, הוא חשב שנתנהל על-פי הנוהל, זאת יוזמה שלנו.

משה גפני: יזמתי את זה בגלל שפחדתי שאנחנו הולכים להפסיד את הכסף הזה לטובת האנשים שזקוקים לו, זה הכול.

משה גפני: אז אני לא מבטל את הדברים שלך, אני לא מזלזל בהם, חס וחלילה.

משה גפני: אבל בסדר העדיפות כמו תמיד בחיים, האם להמשיך את הנוהל ולהעביר כסף לאוצר, להחזיר כסף לאוצר ואנשים מסכנים שזקוקים לכסף הזה לא יקבלו את זה, או לפעול בנוהל יותר מהיר לפחות בשלושה ימים האלה, זאת ההחלטה של הוועדה.

סתיו שפיר: גפני, אם רק תרשה לי להגיב.

משה גפני: אני לא ממשיך את הדיאלוג הזה.

משה גפני: אני לא מזלזל בדברים שלך, אני מקבל אותם.

סתיו שפיר: אני גם לא מזלזלת בשלך, בגלל זה אני רוצה להגיב.

משה גפני: אני מקבל אותם בכובד ראש, אבל אין ברירה.

סתיו שפיר: גפני, בגלל זה אני רוצה להגיד משהו.

משה גפני: כן, אבל זה יהיה משפט, בבקשה.

סתיו שפיר: קודם כול, כמו שהאוצר יודע, הכסף שיגיע בסוף השנה, בדצמבר, הרבה מהגופים הנתמכים, הגופים שאמורים להשתמש בכסף הזה כבר לא יוכלו להשתמש בו.

סתיו שפיר: אני גם מציעה לך לבדוק עם האוצר.

סתיו שפיר: אז למעשה האוצר משתמש בנו, בוועדה.

משה גפני: אפשר לבדוק גם עכשיו בהעברות.

סתיו שפיר: הוא משתמש בנו בוועדה כדי שהכסף הזה יחזור לקופה.

משה גפני: אז בשביל מה הוא צריך להביא את זה בכלל?

משה גפני: הרי אם הוא לא מעביר את זה הוא לא צריך להביא את זה.

סתיו שפיר: כדי שהכסף יחזור לקופה.

סתיו שפיר: ככה בדיוק זה נשאר בקופה במקום שהכסף ילך לעמותות ולאנשים.

משה גפני: זאת כבר שאלה עובדתית.

משה גפני: אני חולק עלייך.

סתיו שפיר: אז בוא נבדוק אותה.

משה גפני: העובדות, אנחנו שואלים את האנשים פה גם שמביאים את זה.

משה גפני: שאלנו אותם אתמול.

משה גפני: אם הם לא רוצים, והם רוצים להחזיר את הכסף לאוצר, הם לא צריכים להביא את זה בכלל.

משה גפני: אני לא ביקשתי מהם את ההעברות.

סתיו שפיר: תפתח את המערכת התקציבית של האוצר - - -

משה גפני: האוצר מביא את זה, חתום על זה אמיר לוי.

סתיו שפיר: תפתח את המערכת התקציבית של האוצר, ותראה איך אותו כסף חוזר שנה אחרי שנה, כי הוא לא מגיע ליעד שלו.

סתיו שפיר: אנחנו מצביעים, אבל הוא לא מגיע לאיפה שאמרו לנו שהוא יגיע, בגלל זה הם רוצים להעביר את זה בסוף השנה.

<קריאה: זה לא נכון.

משה גפני: די, נגמר.

משה גפני: הוויכוח הוא ויכוח, הוא הוכרע.

משה גפני: הגשת רוויזיה על העברה למשרד החוץ.

משה גפני: מה מס' הבקשה או הרוויזיה?

<טמיר כהן: משרד החוץ, זאת הייתה פנייה מס' 300 עד 304.

משה גפני: מי בעד הרוויזיה?

משה גפני: ירים את ידו.

משה גפני: מי נגד?

משה גפני: בעד – מיעוט

משה גפני: נמנעים – אין

משה גפני: הרוויזיה לא התקבלה.

משה גפני: אנחנו ממשיכים לפי הסדר.

<טמיר כהן: עמ' 227 בחוברת העבה.

משה גפני: רשויות פיקוח, מי מסביר את זה?

<דניאל מלצר: הפנייה שמונחת בפניכם נועדה לתקצוב של כ-7.5 מיליון שקלים לתקציב היחידה לאכיפת דיני תכנון ובנייה.

<דניאל מלצר: לכסף הזה יש שתי מטרות.

משה גפני: בסדר, לא חשוב.

משה גפני: לאן הולך הכסף?

<דניאל מלצר: לשתי מטרות, אחד למכרזים - - -

משה גפני: לאן?

משה גפני: לאיזה משרד?

<דניאל מלצר: היחידה לאכיפת דיני תכנון ובנייה.

משה גפני: ואם נעביר את זה עכשיו הם יוכלו להשתמש עכשיו בכסף או שכבר מאוחר?

<דניאל מלצר: ודאי, אני אסביר.

משה גפני: בבקשה.

<דניאל מלצר: אחת המטרות היא עבור מכרז לביצוע סקרים ופיענוח תצלומי אוויר של עבירות בנייה ברחבי הארץ.

<דניאל מלצר: המכרז הסתיים, יש זוכה, ועל מנת להתקשר אתו צריך את הכסף.

<דניאל מלצר: בנוסף, יש סכום של כ-2.3 מיליון שקלים עבור תשלום למינהל הרכב הממשלתי.

משה גפני: אני חושב שזו העברה טובה.

משה גפני: אתה יכול להגיד לי למה הבאתם את זה רק עכשיו?

<דניאל מלצר: כן, אסביר.

<דניאל מלצר: קודם כול, המכרז הסתיים רק לאחרונה.

מיקי רוזנטל: רגע, המדינה עד היום לא צילמה עבירות בנייה?

מיקי רוזנטל: הרבה עיריות עושות את זה מיוזמתן.

יהודה גליק: יש כל הזמן עבירות בנייה.

מיקי רוזנטל: עיריית תל-אביב עושה את זה כבר 20 שנה בערך.

<קריאה: צריך לעדכן את זה כל פעם.

<דניאל מלצר: תצלומי אוויר?

מיקי רוזנטל: צילומים מהאוויר ובדיקה של החריגות מהאוויר, לא עשיתם את זה עד היום אף פעם?

<דניאל מלצר: יחידת האכיפה החלה את הפעילות עכשיו בעקבות החלטת הממשלה לחיזוק האכיפה לדיני התכנון והבנייה, והיא הולכת לעשות את זה עכשיו עם הוועדות המקומיות ברחבי הארץ.

משה גפני: שאלות.

משה גפני: מי בעד אישור הפניות?

משה גפני: ירים את ידו.

משה גפני: מי נגד?

משה גפני: בעד – רוב

משה גפני: נמנעים – אין

משה גפני: הפנייה אושרה.

מיקי רוזנטל: מפליא שלא עשו את זה עד עכשיו.

מיקי רוזנטל: עיריית תל-אביב עושה את זה 20 שנה.

מיקי לוי: יכולתם לראות את זה לפני.

מיקי לוי: חבל שזה ברגע האחרון.

משה גפני: כן, נכון.

מיקי רוזנטל: צילמתי את זה פעם מהמטוס.

מיקי רוזנטל: הם מצלמים שטחים - - -

משה גפני: עוד הפעם מטוס.

משה גפני: מה, עכשיו עוד מטוס?

<טמיר כהן: כולם טייסים פה.

<טמיר כהן: עמ' 237.

משה גפני: עמ' 237, מס' פנייה לוועדה 310 עד 312, של המשרד להגנת הסביבה.

<אורי דביר: הפנייה נועדה להעביר תקציב של שני מיליון ש"ח שעיקרם תקצוב שכר בעקבות הגדלת ההוצאה שנבעה מהוספת תקנים לעוזרי השר וסגן השר.

<אורי דביר: העברת תקציב מהמטה הקיברנטי - - -

משה גפני: אישרנו את זה כבר.

<אורי דביר: נכון, אישרנו את התקנים, עכשיו אנחנו מעבירים את השכר.

מיקי רוזנטל: סגני השרים לא עושים כלום, למה הם צריכים עוד עוזרים?

<אורי דביר: יש פה העברת תקציב מהמטה הקיברנטי עבור הקמת יחידה שמטרתה הגברת ההגנה במערכות המחשוב.

סתיו שפיר: איך זה קשור אחד לשני שני הדברים האלה?

סתיו שפיר: למה זה באותה העברה?

מיקי רוזנטל: לא, באמת, חבר'ה, מה עושים סגני שרים?

מיקי רוזנטל: לא עושים כלום.

מיקי לוי: עוד הפעם אותו סיפור.

מיקי לוי: עוד הפעם, באמת, מי צריך את זה?

סתיו שפיר: כורכים פה כל פעם דברים שאחד לא קשור בשני באותה העברה.

מיקי לוי: החבר'ה של האוצר, מה קשור ניקוי הירקון?

מיקי לוי: מה?

מיקי לוי: סגן השר מנקה את הירקון?

סתיו שפיר: לא, זה העוזרים של סגן השר.

אלי כהן: אמר משהו קברניטי, נשמע לי רציני.

מיקי לוי: סגן השר מנקה את הירקון, חבר הכנסת מזוז, במקום להוזיז את האמוניה, מנקה את הירקון.

<קריאות: - - -

<אורי דביר: אפשר לסיים?

משה גפני: רגע, חכה.

משה גפני: חבר הכנסת מיקי לוי, קודם שהוא יסביר ואחרי זה תעירו את ההערות.

יהודה גליק: זה עוד לפני שאכלתם סופגניות, מה יהיה?

מיקי רוזנטל: תגידו שאתם לא מסכימים.

משה גפני: תנו לו להסביר.

<אורי דביר: מה שאישרנו אישרנו - - -

מיקי רוזנטל: מה זה?

מיקי רוזנטל: אנחנו לא מאשרים אוטומטית.

משה גפני: רגע, מיקי, שנייה.

משה גפני: אישרנו מה שאמרת, אישרנו תקנים לעוזרי סגן השר.

מיקי רוזנטל: מתי אישרת?

<אורי דביר: ולשר.

משה גפני: בישיבה קודמת.

משה גפני: לא אתמול, אלא בשבוע שעבר.

סתיו שפיר: ביום חמישי.

רחל עזריה: כולנו זוכרים.

משה גפני: אישרנו.

משה גפני: עכשיו מה אתם מבקשים?

<אורי דביר: עכשיו אנחנו מבקשים פה כמה דברים.

<אורי דביר: קודם כול נוצרו לנו פערים בתקציב השכר, אנחנו מעבירים את הכסף לשכר.

<אורי דביר: הפערים גם נוצרו בעקבות הכוננויות שהיו בשריפה בכרמל, ובעקבות הסכמי פרישה מוקדמת של עובדים.

מיקי רוזנטל: סגן השר יושב בכוננות, צריך לשלם לו כסף.

סתיו שפיר: מה זאת אומרת?

סתיו שפיר: למה בעקבות הכוננות נוצרו פערים בשכר?

<אורי דביר: כי בעקבות השריפה בכרמל אנשים עשו שעות נוספות, הם צריכים לקבל תשלום.

סתיו שפיר: ועל האירוע היחיד הזה אתם לא מחשבים מלכתחילה סיכונים ושעות נוספות?

סתיו שפיר: שעות נוספות לא נכללות בתוך החישוב של התקציב?

סתיו שפיר: גפני, שמעת?

משה גפני: לא שמעתי.

משה גפני: מה?

סתיו שפיר: הם טוענים שהכסף הוא על השעות הנוספות שאנשים עשו בכוננות.

מיקי רוזנטל: בעקבות השריפה.

סתיו שפיר: אז שאלתי אם שעות נוספות לא מחושבות בתכנון תקציבי, אם כל השעות הנוספות זה בנפרד.

<שאול הויזלר: כבוד היו"ר, התקצוב הוא גם לתקנים של השר ושל סגן השר, הוא גם לשעות נוספות, והוא גם להסכמי הפרישה המוקדמת של עובדים ותיקים.

<שאול הויזלר: בנוסף, בפנייה יש גם תקצוב להרשאה.

סתיו שפיר: תחלק לנו את זה כמה על כמה.

מיקי לוי: מי האוצר?

<אורי דביר: אני האוצר, שאול הוא התקציבן.

<אורי דביר: הוא פותח את הקובץ עם הפירוט של בדיוק כמה זה כל סעיף.

משה גפני: חבר'ה, רק יותר מהר.

מיקי רוזנטל: אבל למה משרד הפנים קשור למשרד לאיכות הסביבה?

משה גפני: איזה משרד הפנים?

מיקי לוי: תראה את הסעיפים, מין שאינו במינו.

<אורי דביר: משרד הפנים מעביר כסף להשתתפות.

מיקי רוזנטל: יש שם רשות הירקון ורשות הקישון, למה זה שייך להעברה הזאת?

משה גפני: מה זה?

משה גפני: אבל הנושא של נחל הירקון ונחל הקישון זה לא הגנת הסביבה?

מיקי לוי: גפני, אבל תראה את סעיף 2, הכול באותה העברה.

<אורי דביר: אני רוצה לציין, זאת פניית סוף שנה בגלל זה זה כל ההעברות הסופיות שהמשרד היה אמור לקבל.

סתיו שפיר: זה לא קשור, זו לא פנייה קשורה אחת לשנייה.

מיקי רוזנטל: אבל זה לא קשור אחד לשני.

משה גפני: כן.

<טמיר כהן: תמשיך הלאה.

<אורי דביר: בנוסף, בפנייה יש גם הרשאות למימון התחייבויות של הקרן לשמירת הניקיון שעיקרם טיפול בפסולת בפריפריה, הרחבת הסדרה של הטיפול בפסולת ביישובים לא יהודיים, תמיכה בחוק השקיות, וסיוע בטיפול בפסולת בניין.

מיקי רוזנטל: למה משרד הפנים יחד עם המשרד להגנת הסביבה?

מיקי רוזנטל: לא ברור ולא מובן ולא ראוי ולא רצוי.

סתיו שפיר: כי הם לוקחים מהרשויות.

<אורי דביר: משרד הפנים מעביר השתתפות לרשויות.

משה גפני: אבל הם טוענים פה שזה ביחד.

סתיו שפיר: תגיד לי, הקרן לשמירת ניקיון, מה הסיפור של התקציב הזה?

סתיו שפיר: הסכומים פה לא מסתדרים בהיסטוריה של התקציב.

סתיו שפיר: היא תוקצבה ב-2016 ב-1.31 מיליארד שקלים?

סתיו שפיר: זה באמת התקציב שלה?

סתיו שפיר: כי אתם כל פעם מביאים משם העברות.

<שאול הויזלר: הקרן לשמירת הניקיון זאת קרן שהיא בהוצאה מותנית בהכנסה.

<שאול הויזלר: עיקר הכנסות הקרן הם בעצם מהיטל ההטמנה, הסברנו את זה כמה פעמים בוועדה.

<שאול הויזלר: למעשה, כל שנה בערך כ-450-400 מיליון שקל מגיע מהיטל הטמנה לקרן, והכסף מתגלגל משנה לשנה.

<שאול הויזלר: יש שם פרויקטים רב-שנתיים שעיקרם הפרדה במקור והקמת מתקני קצה.

<שאול הויזלר: הקרן גם עושה פעילות מחוץ למשרד, למשל פעילות חינוך בתחום - - -

סתיו שפיר: כל זה טוב ויפה, אבל אתם מביאים הרבה מאוד העברות תקציביות שמגיעות מהקרן.

<שאול הויזלר: כרגע מה שמבוקש מהוועדה זה בעצם תקצוב של הרשאה להתחייב.

<שאול הויזלר: בגלל שהפרויקטים הם רב-שנתיים נדרש שם תקציב שהוא הרשאה להתחייב.

<שאול הויזלר: ומה שמבוקש כאן זה תקצוב של 300 מיליון שקל הרשאה להתחייב, כאשר המימון יגיע מכספי הקרן עצמה, רק לצורך הוצאת התחייבות שהיא התחייבות רב-שנתית.

סתיו שפיר: למה בהרשאה ולא לתקצב כל שנה לפי התכנון התקציבי של זה?

<שאול הויזלר: בגלל שהוראות התק"ם אוסרות על חשב להוציא התחייבות מעבר לתוקף ההתחייבות לסוף השנה העוקבת.

<שאול הויזלר: אם אתה רוצה להוציא התחייבות שהיא אחרי ה-31 בדצמבר של 2017 אתה צריך עכשיו להתחייב, למרות שהמזומן נמצא כבר בקרן.

<שאול הויזלר: כלומר, לא נדרש מזומן, והוועדה לא תתבקש לאשר מזומן כי כבר אושרה ההוצאה.

מיקי לוי: כמה תקנים עבור סגן השר?

<שאול הויזלר: עבור סגן השר זה לפי הוראות הנציבות.

<שאול הויזלר: יש חוזר נציבות שמפרט בדיוק כמה תקנים לעובדי לשכה של שר ושל סגן השר.

<שאול הויזלר: סך הכול הוועדה כבר אישרה בפנייה 196 תוספת של 14 תקנים.

מיקי רוזנטל: 14 תקנים?

<שאול הויזלר: 14 תקנים.

<שאול הויזלר: זה לא רק לסגן השר, זה בגלל שהשר - - -

משה גפני: למי 14 תקנים?

מיקי רוזנטל: שאלנו כמה זה לשר וכמה זה לסגן השר.

משה גפני: למי התקנים האלה?

<שאול הויזלר: מה זה השש ומה זה השמונה?

<שאול הויזלר: לסגן השר זה שמונה תקנים ולשר זה שישה תקנים.

מיקי רוזנטל: לסגן השר מזוז שמונה תקנים?

<שאול הויזלר: שמונה תקנים.

מיקי רוזנטל: הוא לא עושה כלום בעצמו.

משה גפני: רגע, לא.

<שאול הויזלר: לעובדי לשכתו.

<שאול הויזלר: לא בשבילו.

מיכאל מלכיאלי: אם הוא עושה.

מיקי רוזנטל: לא, באמת, הוא לא עושה שום דבר.

מיקי רוזנטל: תאמין לי, הוא לא עושה שום דבר.

משה גפני: צריך לצאת מתוך הנחה שהוא עושה.

מיקי רוזנטל: הוא עף ממשרד למשרד והוא לא עושה שום דבר.

דוד ביטן: מיקי, יש כללים הרי כמה מגיע לשר.

מיקי רוזנטל: בכללי, הוא לא עושה כלום, למה שנבזבז עליו כסף?

<שאול הויזלר: שוב, זה לא לשיקול דעת של המשרד.

מיקי רוזנטל: זה מינוי פוליטי שהוא קיבל לנחמה.

מיקי רוזנטל: בסדר, מילא אנחנו מנחמים אותו, אבל גם לשכה ושמונה עוזרים?

משה גפני: שנייה, בואו נעשה סדר.

סתיו שפיר: גפני, אפשר להביא לפה את סגן השר שיציג את עבודתו, ואחר כך נדבר על התקנים.

משה גפני: אפשר להביא הכול, אבל רק שנייה, לא להמשיך.

משה גפני: מיקי רוזנטל.

מיקי רוזנטל: כן.

משה גפני: כל התקנים שעליהם מדובר, גם שרים וגם סגני שרים, זה מינויים פוליטיים, הכול.

משה גפני: מראש הממשלה ועד אחרון סגני השרים הכול מינויים פוליטיים.

מיקי רוזנטל: אבל ראש הממשלה עובד.

משה גפני: גם ח"כים הם מינויים פוליטיים.

מיקי לוי: מי אמר?

מיקי רוזנטל: את סגן השר הזה בעצמו זרקו ממשרד הפנים, משמשרד הזה, מהמשרד הזה, שמו אותו שם, עכשיו אנחנו עוד נעשה לו עוזרים?

מיקי רוזנטל: נו, באמת.

דוד ביטן: אבל זה החוק, אדוני.

מיקי רוזנטל: ועדיין אפשר למחות על בזבוז כספי הציבור.

משה גפני: התפקיד שלנו זה לבדוק.

משה גפני: מיקי רוזנטל, אתה מוחה, זה בסדר.

דוד ביטן: יש גם ח"כים שלא עושים כלום, אולי נוריד להם את העוזרים?

מיקי רוזנטל: בשמחה.

משה גפני: אבל מה שחשוב לי לדעת, האם זה עומד בתקן שעליו מדובר שלכל סגן שר או לכל שר - - -

<שאול הויזלר: בוודאי.

<שאול הויזלר: יש חוזר מפורט של הנציבות.

משה גפני: אני באמצע השאלה, אתה חסר סבלנות, אתה יותר גרוע ממני.

משה גפני: השאלה, האם השרים וסגני השרים שעליהם מדובר שאתם מביאים לאישור עכשיו את התקנים ואת השכר לעוזרים, האם זה עומד בתקן הממשלתי שנקבע על-ידי נציבות שירות המדינה?

משה גפני: האם שמונה עוזרים יש לסגן שר?

דוד ביטן: זה כולל מזכירות.

משה גפני: בבקשה.

<שאול הויזלר: בהתאם לנוהל, לפנייה 196 צורפו הסברים מפורטים, גם צורף חוזר הנציבות שדן בנושא.

משה גפני: תענה לי.

משה גפני: אני עכשיו לא בישיבות של להסתכל בניירות, תענה.

<שאול הויזלר: התשובה היא כן.

<שאול הויזלר: חוזר הנציבות מפרט כמה תקנים יש ללשכה של שר שהוא על שני משרדים, בניגוד לשר אבי גבאי שהיה על משרד אחד, התוספת שם היא שישה תקנים, ותוספת של שמונה תקנים לסגן שר לפי חוזר הנציבות.

<שאול הויזלר: אין למשרד שיקול דעת בנושא.

מיקי רוזנטל: אוי, אוי, אוי, אוי.

משה גפני: טוב, רבותי.

משה גפני: בבקשה, פרופ' טרכטנברג.

עבדאללה אבו מערוף: עד עכשיו המשרות האלו לא היו מאוישות?

<שאול הויזלר: לא היו קיימות.

מיקי לוי: לא היה סגן שר, אתה לא מבין?

<שאול הויזלר: לא היה סגן שר במשרד.

משה גפני: לא היה סגן שר.

דוד ביטן: חסכנו במשרד אחר, אתה מבין?

משה גפני: פרופ' טרכטנברג.

מנואל טרכטנברג: כן, אפשר לשאול?

מנואל טרכטנברג: אני באמת בכל הרצינות קורא את הפנייה ואני לא מבין אותה, תעזרו לי בהבנה המוגבלת שיש לי.

דוד ביטן: אם הוא לא מבין אז גם אנחנו לא צריכים להבין.

מנואל טרכטנברג: לא, ברצינות, זה לא קנטרני, אמיתי.

מנואל טרכטנברג: תראה, מה קורה?

מנואל טרכטנברג: יש פה העברה משני סעיפים ששייכים למשרד הפנים, סעיף 18 וסעיף 83, לרזרבה הכללית שזה 47, מהרזרבה הכללית 47 לסעיף 26, זה הסעיף של המשרד להגנת הסביבה.

מנואל טרכטנברג: קודם כול, זה תמוה שמדובר על שני סכומים – 2.196 ו-300,000 לחוד.

מנואל טרכטנברג: לא מובן למה זה מובא לחוד.

מנואל טרכטנברג: ואחר כך חלק מהכספים האלה – 302,000 הולכים לקרן לשמירת הניקיון.

מנואל טרכטנברג: למה זה לא מובן?

מנואל טרכטנברג: קודם כל, בתהליך הזה לא מובן למה שני הסכומים, אבל הקרן אמורה להיות מקור, הרי בקרן לכאורה – אני אומר לכאורה יש שם כספים ששייכים לקרן לביצוע הפרויקטים.

<שאול הויזלר: הסברתי את זה.

מנואל טרכטנברג: כאן מה שאתם מציגים זה שצריך כסף שמקורו במקור במשרד הפנים, שהולך לרזרבה, ומשם לקרן כדי לממן פרויקטים.

<שאול הויזלר: נכון.

מנואל טרכטנברג: אז אני פשוט לא מבין את זה.

<שאול הויזלר: זה לא נכון.

<שאול הויזלר: אני אסביר את זה עוד פעם.

מיקי רוזנטל: תסביר.

<שאול הויזלר: בקרן יש מזומן.

<שאול הויזלר: הקרן לא צריכה מזומן, הקרן יכולה להביא מזומן.

<שאול הויזלר: בעבר הקרן אפילו נתנה מזומן למדינת ישראל, היא נתנה הלוואה על 200 מיליון שקל.

מנואל טרכטנברג: או, בדיוק, זה מה - - -

מיקי רוזנטל: אז יש לה עודפים מטורפים.

<שאול הויזלר: הקרן לא צריכה מזומן, מה שנדרש כאן זו הרשאה להתחייב.

מנואל טרכטנברג: למה?

<שאול הויזלר: הוראות התכ"ם קובעות שאם אתה רוצה להוציא התחייבות שהתוקף שלה יותר מה-31 בדצמבר במקרה של השנה העוקבת, במקרה שלנו 31 בדצמבר 2017, אתה צריך הרשאה להתחייב.

<שאול הויזלר: המימון של אותה הרשאה מגיע מהקרן, הכסף קיים בקרן.

מנואל טרכטנברג: אבל זה לא מה שכתוב כאן.

<שאול הויזלר: אבל אי-אפשר להוציא התחייבות - - -

מנואל טרכטנברג: אבל זה לא מה שכתוב כאן.

<שאול הויזלר: כתוב כאן בפנייה.

מנואל טרכטנברג: לא, עוד פעם, תראה מה שקורה, יכול להיות שאני לא מבין את זה.

מנואל טרכטנברג: אם המימון היה - - -

<שאול הויזלר: רק אסביר.

<שאול הויזלר: מה שכתוב כאן זה רק – תסתכל שהשינויים בקרן הם רק בהרשאה להתחייב, הם לא שינויים במזומן.

<שאול הויזלר: יש טור הוצאה ויש טור הרשאה להתחייב.

מנואל טרכטנברג: אבל המקור, תראה מה שאתה כותב פה.

סתיו שפיר: כן, אבל ההרשאה להתחייב מאושרת אוטומטית.

מיקי לוי: זה פוליטי.

מיקי רוזנטל: כן, זה הג'וב שהוא קיבל.

מנואל טרכטנברג: אתה מבין?

מנואל טרכטנברג: זה לא כתוב נכון.

מנואל טרכטנברג: אם זו הכוונה זה פשוט כתוב לא נכון, זה הכול, באמת.

<אורי דביר: הנוהל של כספים שעוברים בגגות מועברים דרך הרזרבה הכללית.

מנואל טרכטנברג: זה בסדר, אבל תראה מה כתוב כאן, מאיפה באים ה-300,929?

מנואל טרכטנברג: מאיפה הם באים?

מנואל טרכטנברג: לפי מה שכתוב כאן.

<אורי דביר: מהרזרבה הכללית.

מנואל טרכטנברג: לא.

מנואל טרכטנברג: מה שכתוב כאן, זה מועבר לרזרבה הכללית.

מיקי לוי: זה מה שכתוב.

מנואל טרכטנברג: תסתכל מה שכתוב פה, זה מועבר לרזרבה הכללית.

עודד פורר: מקצצים במקום אחד, מעבירים לרזרבה הכללית, ואז מעבירים את זה - - -

<קריאות: - - -

מנואל טרכטנברג: לא, אבל המקור של הכסף - - -

מיקי רוזנטל: במקרה הזה הוא צודק.

מיקי לוי: זאת דרך להלאים כסף.

מנואל טרכטנברג: יש פה איזו בעיה בניסוח של הדברים, באמת, אני מבקש מכם לדייק.

משה גפני: רק רגע.

<שאול הויזלר: סליחה.

משה גפני: אני עובר לסעיף הבא, אנחנו נחזור לזה.

משה גפני: תהיו יותר ברורים בעניין כדי שנדע בדיוק על מה מדובר.

משה גפני: אנחנו חוזרים לזה.

משה גפני: מס' פנייה לוועדה 317 עד 323, משרד האנרגיה.

משה גפני: אני מאוד מבקש שנציגי המשרדים יהיו ברורים.

מיקי רוזנטל: באיזה עמוד?

<טמיר כהן: עמ' 242.

משה גפני: הפנייה הבאה בעמ' 242, משרד האנרגיה, מי מסביר?

משה גפני: אני מבקש שתהיו ערוכים לחזור לפנייה הקודמת.

משה גפני: בבקשה.

משה גפני: אני מתנצל בפנייך, חיכית אתמול כל היום.

<צאלה אלון: כן, היה יום קשה.

משה גפני: בסדר, מה לעשות, גם אני חיכיתי כל היום.

משה גפני: לא חשוב.

<צאלה אלון: מדובר בפנייה שעיקריה העברה של 23,317 אלפי שקלים הוצאה במזומן, וסך של 5.75 מיליון ש"ח בהרשאה להתחייב, עבור הנושאים הבאים: סך של 10.525 בהוצאה לצורך תקצוב של תגבור האכיפה בגפ"ם על-פי סיכום בין משרד האוצר למשרדנו.

<קריאות: - - -

דוד ביטן: זה לא אותו נייר.

דוד ביטן: הוא מחזיק נייר והוא גם מחזיק נייר.

מנואל טרכטנברג: זה לא אותו נייר.

עודד פורר: עדיף שבמשרד לאיכות הסביבה יחסכו בניירות.

משה גפני: כל הכבוד, אז נחזור לזה כדי שזה יהיה ברור.

משה גפני: אמרתי לרפרנטים באוצר ולנציגי המשרדים שהם צריכים להיות היום ברורים, הם לא יכולים, זה לא שהיו דברי הסבר לפני זה.

משה גפני: שיהיו ברורים.

משה גפני: אם הם לא יהיו ברורים לא נוכל לאשר.

משה גפני: בבקשה.

<צאלה אלון: סך של 10,525 אלפי ש"ח בהוצאה לצורך תגבור האכיפה בגפ"ם על-פי סיכום בין משרד האוצר למשרד האנרגיה שנערך במהלך 2016; וסך של 5.2 מיליון ש"ח בהוצאה ממינהלת תחליפי נפט במשרד ראש הממשלה עבור ביצוע מחקרים של חלוץ והדגמה בתחום תחליפי נפט; סך של חמישה מיליון ש"ח בהרשאה להתחייב לצורך תכנון של מתקני אחסון מלאי אסטרטגי לפי החלטת הקבינט המדיני-ביטחוני מיום 5 במאי 2016.

משה גפני: את מבינה מה שאת אומרת?

משה גפני: החליטו ב-5 במאי ועכשיו מביאים את הפנייה הזאת?

מיקי רוזנטל: לקחת לי את השאלה, ניסיתי להיות מנומס.

משה גפני: לא חשוב, הלאה.

מיקי רוזנטל: זה חשוב מאוד.

מיקי רוזנטל: למה זה הגיע רק עכשיו?

משה גפני: אתה צודק.

משה גפני: שאלתי.

מיקי רוזנטל: נכון.

משה גפני: מעמידים אותנו במצב לא טוב.

משה גפני: הלאה.

סתיו שפיר: אתם לא רוצים לתכנן את התקציב?

משה גפני: בבקשה.

משה גפני: הלאה.

משה גפני: אגב, אלו דברים חשובים, אני לא מזלזל בכל הנושאים שיש פה.

מיקי רוזנטל: הכול חשוב.

מיקי רוזנטל: למה זה הגיע רק עכשיו?

משה גפני: הלאה.

עודד פורר: פנייה אחת שלא נאשר, הם יפסיקו לעשות את המשחקים האלה.

מיקי רוזנטל: נכון.

עודד פורר: אגב, מניסיון, אגף התקציבים מחזיק את זה פה, חכה, תחזיק את המשרד שיחכה.

סתיו שפיר: כדי שאף אחד לא יוכל להשתמש בכסף, בדיוק בשביל זה.

עודד פורר: שהמשרד יחכה.

עודד פורר: המשרד יחכה, זה לא קשור אלינו.

משה גפני: זה הרבה יותר מורכב.

סתיו שפיר: ככה אפשר להחזיק את המשרד קצר כל השנה בלי שהוא יכול לעשות שימושים שהוא רוצה.

עודד פורר: זה אפילו יותר חמור מזה.

משה גפני: כן, בדיוק.

סתיו שפיר: לשמור אצלו רזרבות, פניות שאף אחד לא יכול להשתמש בהם, ואנחנו בהצבעה הזאת רק מתחזקים את השיטה הזאת.

משה גפני: עודד, אנחנו עלולים להעניש את מי שנענש קודם על לא עוול בכפו.

עודד פורר: כן, זה מלכוד.

משה גפני: זאת הבעיה.

סתיו שפיר: פעם אחת שלא נצביע על הדברים האלה, משרד האוצר יצטרך לתכנן תקציב מדינה כמו שצריך לפי חוק.

<קריאות: - - -

עודד פורר: מה שהוא אומר נכון, מי שייענש אלו המשרדים והאוכלוסייה ולא האוצר.

משה גפני: כן, בדיוק.

עודד פורר: האוצר ייקח את הכסף חזרה, יכסה אתו - - -

משה גפני: הם אומרים לי את זה לפעמים.

מיקי לוי: יכניס אותו לרזרבה, ויגלגל אותו לאן שהוא רוצה.

משה גפני: בבקשה, הלאה.

<צאלה אלון: אני ממשיכה.

<צאלה אלון: סך של ארבעה מיליון ש"ח בהוצאה, ו-750 אלפי ש"ח בהרשאה להתחייב ממטה הסייבר במשרד ראש הממשלה.

<צאלה אלון: זה לא על-פי החלטת הקבינט המדיני-ביטחוני, זה על-פי החלטת ממשלה 2443 בנושא קידום הסתרה לאומית והובלה ממשלתית להגנת סייבר; סך של 3.35 מיליון ש"ח בהוצאה ממשרד הביטחון עבור מימון של מחקרי רעידות אדמה לשנים 2015, 2016.

משה גפני: זה הולך למשרד האנרגיה.

<צאלה אלון: כן.

<צאלה אלון: יש לנו מדען ראשי.

משה גפני: אני יודע.

<צאלה אלון: סך של 142 אלפי ש"ח בהוצאה, כולל תקן נלוות ושכר ממשרד הכלכלה עבור תקן להפחתת נטל הרגולציה מתוקף החלטת ממשלה 2118 מיום 22 באוקטובר 2014.

<צאלה אלון: התקן מתוקצב בשנה זו לאחר השלמה של כלל הליכי המכר הנדרשים וגיוס עובד; וסך של 100 אלפי ש"ח בהוצאה מהמשרד להגנת הסביבה עבור הטסה לאסדת הגז, בהתאם לסיכום בין המשרדים.

משה גפני: תודה רבה.

מיקי רוזנטל: תסבירי את סעיף 7, מה זה הטסה?

מיקי רוזנטל: מי מטיס את מי ולמה?

מיכאל מלכיאלי: יש לכם רגישות למטוס?

סתיו שפיר: ותסבירי גם איך מקצצים בפרויקט של הרשות לחירום לאומית.

משה גפני: אבל עודד ביקש לשאול, תסבירי לגבי סעיף 7.

<שאול הויזלר: את סעיף 7 אני אסביר.

<שאול הויזלר: פשוט לחסוך בביורוקרטיה.

<שאול הויזלר: במקום לפרסם כמה מכרזים, בעצם למשרד האנרגיה יש מכרז להטסה של עובדים לאסדות הגז לצורך רגולטורי של פיקוח על האסדות.

<שאול הויזלר: המשרד להגנת הסביבה משתמש במכרז שלהם, ופשוט פעם בשנה עושים התחשבנות ומעבירים להם כסף על השימוש.

משה גפני: המטוסים, מה, זה לא?

משה גפני: זה חברות פרטיות?

<שאול הויזלר: המטוסים לא של נתניהו.

<צאלה אלון: זה מסוק, זה אפילו לא מטוס.

מיקי לוי: זה מסוק, זה לא מטוס.

מיקי רוזנטל: כמה פעמים העובדים האלה טסו במסוק של תשובה?

מיקי לוי: הוא לא יכול להגיד.

<שאול הויזלר: אני לא יודע.

מיקי לוי: הוא לא יכול לענות.

מיקי רוזנטל: זה עצוב שהוא לא יודע.

מיקי לוי: זה לא אליך.

<שאול הויזלר: אבל זה לא במכרז.

מיקי לוי: עזוב, זה לא אליך.

משה גפני: אתה יודע להגיד לנו?

מיקי רוזנטל: כן.

מיקי רוזנטל: הרבה פעמים.

מיקי רוזנטל: יותר מדי פעמים.

משה גפני: עודד, בבקשה.

עודד פורר: השאלה שלי כללית והיא בהקשר, עוד הפעם, של העובדה שזו החלטה ממאי ומה שדיברנו.

עודד פורר: אני שם לב שבכל הבקשות שמועברות לוועדה יש תאריך נתקבל של ועדת הכספים, אבל אין תאריך על הפנייה של אגף התקציבים.

עודד פורר: אין תאריך.

עודד פורר: מכתב רשמי שיוצא בלי תאריך למעלה.

עודד פורר: אם תכתוב מכתב אתה תמיד תוציא אותו עם תאריך.

משה גפני: מה אתה רוצה להגיד בזה?

עודד פורר: הסיבה פשוטה.

עודד פורר: המכתבים האלה מוכנים, אני אומר מניסיון עוד פעם - - -

מיקי לוי: הוא היה מנכ"ל משרד, הוא יודע.

משה גפני: אני יודע, תאמין לי, אפילו לא צריך להיות מנכ"ל בשביל זה.

עודד פורר: גם אותי החזיקו ככה.

עודד פורר: המכתבים האלה מונחים, יושבים באגף התקציבים על השולחן עד שיחליט הפריץ מתי הוא מואיל בטובו להעביר את הפניות האלה לוועדה, ועד שהוא סוגר את כל החשבונות האחרים שיש לו עם המשרד.

עודד פורר: אני רוצה שהפניות האלה יגיעו, מהפנייה הבאה, עם תאריך על הפנייה, מתי היא נכתבה, תאריך על המכתב.

משה גפני: אבל הבעיה לא תיפתר, אתה טועה בזה.

מיקי לוי: הוא מדבר לעתיד לבוא.

משה גפני: אבל גם בעתיד לבוא, הרי הם לא יכתבו את התאריך שהפנייה נכתבה, הם יכתבו את התאריך מתי שהם באמת יעבירו, הרי הם בעלי הבית.

עודד פורר: שתבין, המכתבים האלה יושבים חתומים על השולחן שם.

סתיו שפיר: גפני, רוצה לשמוע משהו יותר גרוע?

משה גפני: מה?

סתיו שפיר: בוועדת שקיפות שאלנו את המשרדים איפה תוקצבה התוכנית למגזר הערבי, אז נציגת אחד המשרדים אמרה לנו: לפני שבוע.

סתיו שפיר: זה תוקצב בבסיס ב-17 מיליון ובעל שינוייו ב-23 מיליון.

עודד פורר: אתה הוצאת פעם מכתב בלי תאריך?

מיקי לוי: בחיים לא.

משה גפני: אני צריך לתת את הדעת מה עושים עם הדבר הזה.

סתיו שפיר: על זה הלכתי לבג"ץ, זה בדיוק הבג"ץ.

משה גפני: בג"ץ זה עניין אחר.

סתיו שפיר: הם לא אמורים לעשות את זה.

משה גפני: אנחנו צריכים לראות מה עושים.

סתיו שפיר: הלוואי.

מיקי רוזנטל: יש כרגע את הנוהל.

מיקי רוזנטל: אבל, אדוני, אם אנחנו רוצים לעשות את זה ברצינות, לטעמי, צריך להקים ועדת המשנה בוועדת הכספים לענייני העברות בתקציב שעוקבת אחרי התקציב, מטפלת בדברים האלה, לומדת את הסוגיות, ומעלה את הדברים הבעייתיים לוועדה עצמה.

מיקי רוזנטל: הדבר הזה גם יחסוך זמן, אבל גם ייעשה באופן יסודי, ויאפשר פיקוח רציני.

מיקי רוזנטל: מה שאנחנו עושים פה זה לא רציני.

סתיו שפיר: היא צריכה להיות ועדה נפרדת לגמרי.

מנואל טרכטנברג: אם אתה זוכר, אדוני היושב-ראש, לפני כשנה העליתי את הרעיון של לעשות בדיקה לפחות חצי שנתית, והייתה הסכמה כאן.

מנואל טרכטנברג: כלומר, זה היה באמת חוסך מאתנו הרבה מהמחזה הלא מכבד הזה.

משה גפני: הבעיה שנפלנו לתוך התקציב לא בחודש האחרון, כבר היינו בעניין של התקציב כמה חודשים.

עודד פורר: מדברים להבא.

מנואל טרכטנברג: אתה צודק.

מיקי רוזנטל: בצפיית פני עתיד.

משה גפני: הבנתי.

עודד פורר: מדברים להבא, לא על העברות.

משה גפני: אני לא דוחה את זה.

מיקי רוזנטל: חייבים לעשות שינוי שהדברים יהיו אפקטיביים, לא פוליטיים.

מנואל טרכטנברג: ויתרה מזאת, לאור העובדה שזה תקציב דו-שנתי - - -

עודד פורר: מסמך בלי תאריך, לא ראיתי דבר כזה.

משה גפני: אני רוצה להצביע.

סתיו שפיר: רגע, יש לי עוד שאלה.

סתיו שפיר: יש פה קיצוץ בהוצאות חירום אזרחיות.

מנואל טרכטנברג: רק לסיים את המשפט, סתיו.

משה גפני: כן, מנו.

מנואל טרכטנברג: לאור העובדה שזה תקציב דו-שנתי הצורך בבדיקה החצי שנתית הזאת היא קריטית.

משה גפני: אני לא דוחה את זה, אני חושב שנצטרך לחשוב ביחד.

מיקי רוזנטל: הפתרון הזה שאני מציע הוא פתרון חשוב.

משה גפני: סתיו, יש לך שאלה?

סתיו שפיר: כן.

סתיו שפיר: יש פה קיצוץ בהוצאות חירום אזרחיות של 3.5 מיליון, אפשר להסביר איך זה?

<תומר ניאזוף: זה לא קיצוץ, זה תקציב שעבר מרח"ל למשרד האנרגיה.

סתיו שפיר: איך אתה מסביר את זה כלא קיצוץ אם זה עובר מרח"ל למשרד האנרגיה?

<תומר ניאזוף: זה שיתוף פעולה ביניהם.

סתיו שפיר: מה שיתוף הפעולה ביניהם על זה?

<תומר ניאזוף: מחקרים בתחום של תשתיות.

סתיו שפיר: תראה, אני אגיד לך למה אני שואלת.

סתיו שפיר: כי קיצצתם בכלל במהלך 2016 בפרויקטים של רשות החירום האזרחית כבר כמה פעמים, זו לא העברה ראשונה שמגיעה עם זה.

סתיו שפיר: אותו דבר קרה גם בשנה שעברה ב-2015, מ-199 מיליון זה ירד ל-155 מיליון.

סתיו שפיר: אני רוצה להבין מה קורה שם.

סתיו שפיר: מה זה השתתפות?

סתיו שפיר: זה קיצוץ.

סתיו שפיר: אתם מורידים מהוצאות חירום.

<תומר ניאזוף: לא קיצוץ.

<תומר ניאזוף: חלק מהאחריות של משרד האנרגיה, כמו כל משרד ממשלתי אחר, זה לדאוג לתחום החירום.

<תומר ניאזוף: רח"ל במסגרת הפעילות שלה מעודדת משרדים לטפל במה שקשור לתחום אחריותם, אז אם זה מיגון של מכלי דלק, מיגון של תשתיות לאומיות חיוניות אחרות בתחום האנרגיה, רח"ל משתתפת יחד עם המשרד הרלוונטי.

<תומר ניאזוף: זו העברה.

משה גפני: מי בעד אישור הפניות?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – אין

משה גפני: הפניות אושרו.

משה גפני: תודה רבה.

משה גפני: אנחנו עוברים - - -

<שאול הויזלר: אפשר לחזור ל-312?

<אורי דביר: הסברנו לחבר הכנסת טרכטנברג שבעצם - - -

משה גפני: רגע, עד עכשיו הייתי באסדות הגז.

עודד פורר: קח טיסה, תחזור חזרה.

משה גפני: הוא מזמין לנסוע, שר התשתיות.

מנואל טרכטנברג: אתה יודע מה, אולי אני אתייחס לזה.

מנואל טרכטנברג: באמת, כבוד היושב-ראש, לבנו את העניין, אבל מה שקורה הוא שההעברה להרשאה להתחייב של הקרן באה מסעיף 47 שזאת רזרבה כללית, ופה יש בעייתיות אמיתית, למה?

מנואל טרכטנברג: מכיוון שלקרן יש תקציב משלה שחלק לא מנוצל, כי לכאורה המקור של ההרשאה להתחייב, של המעבר להרשאה להתחייב היה צריך לבוא מהקרן עצמה.

מנואל טרכטנברג: אז הם אומרים, ובצדק, שזו הפרוצדורה המקובלת, שכל פעם שמעבירים להרשאה להתחייב זה בא מהרזרבה הכללית ללא ציון המקור מאחורי זה.

מנואל טרכטנברג: אני חושב שיש פה בעיה אמיתית והם מסכימים לזה, וזה רק מחזק את מה שנאמר קודם, שאנחנו צריכים להידרש לעומק לפרוצדורה הזאת.

מנואל טרכטנברג: אבל מבחינתי לבנו את העניין.

מיקי רוזנטל: נו, אתה סופר?

מיקי רוזנטל: תמורת כספים קואליציוניים אתה יכול לקנות אולי עיתונאי פה.

משה גפני: הם יצאו לוועדת הכנסת.

משה גפני: טוב, נמשיך בינתיים הלאה.

מיקי רוזנטל: צרות צרורות באמת.

משה גפני: בני בגין.

משה גפני: אה, רחל פה.

משה גפני: מי בעד אישור הפניות?

משה גפני: ירים את ידו.

מיקי רוזנטל: עם מזוז זה גדול.

מיקי רוזנטל: מה זה?

מיקי רוזנטל: זה הכסף של מזוז?

משה גפני: לא.

מיקי רוזנטל: הוא שוכב שם, שמונה עוזרים צריכים להחזיק אותו?

משה גפני: מי בעד אישור הפנייה?

משה גפני: ירים את ידו.

משה גפני: פעם נוספת.

משה גפני: לספור, בבקשה.

משה גפני: מי נגד?

משה גפני: בעד – 5

משה גפני: נמנעים – אין

משה גפני: 5 בעד, 4 נגד.

משה גפני: הפניות אושרו.

משה גפני: אנחנו עכשיו בעמ' 251, מס' פנייה 335 עד 336, פיתוח התיירות.

<עמרי בן חורין: הפנייה נועדה לתגבר את תקציב הפיתוח של משרד התיירות בסך של חמישה מיליון ו-275,000 שקלים בהתאם לפירוט הבא: סך של חמישה מיליון במזומן ובהרשאה להתחייב עבור קידום פרויקט תיירותי בצומת הלידו שבתחומה של המועצה האזורית מגילות ים המלח.

משה גפני: מה עושים שם?

<עמרי בן חורין: מי שמכיר את אזור צומת הלידו וטיפה דרומית לו, זה בין הכביש לבין חוף קליה, כל האזור הזה, אחד, זה אזור שיש בו המון הריסות של בתי-מלון שהיו שם ונהרסו, וזה אזור שמוכר - - -

משה גפני: אני מכיר את זה, כולנו מכירים את זה, מה הולכים לעשות שם?

מיקי לוי: יש שם בולענים.

<עמרי בן חורין: יקימו שם מרפסת תצפית ונקודת מידע ויציאה לסיורים בשטח.

מיקי רוזנטל: סיור בולענים.

<עמרי בן חורין: חניה ושירותים ציבוריים, ובשלב הבא - - -

משה גפני: חמישה מיליון שקל?

<עמרי בן חורין: כל ההסדרה של האזור, הניקוי ופינוי ההריסות עולה הרבה.

<עמרי בן חורין: ובנוסף, בשלב השני מתוכננים אולמות חוויה, מרכז מידע קצת יותר גדול וגם אמפיתיאטרון בכל האזור הזה.

<עמרי בן חורין: זה יותר מחמישה מיליון.

<עמרי בן חורין: בסך הכול גם משרד התיירות ישים מהתקציב שלו בנפרד, גם המועצה תשים תקציב.

<עמרי בן חורין: מה שעובר פה זה הכסף שמגיע מהמשרד להגנת הסביבה, הכסף שהוא קיבל במסגרת החלטת הממשלה 4234.

משה גפני: כמה המועצה נותנת?

<עמרי בן חורין: 1.835 מיליון.

סתיו שפיר: הייתם יכולים לקחת את הכסף הזה מהקיצוץ המטורף שעשיתם בקציר ים המלח.

<עמרי בן חורין: רק אסביר איך המנגנון עובד.

משה גפני: זאת לא הייתה שאלה, זאת הייתה הערה.

סתיו שפיר: אני אומרת שיש פה בעיה.

סתיו שפיר: עשיתם קיצוץ אכזרי שחוזר על עצמו כבר שש שנים ברצף בהגנה על ים המלח, ולא הצלחתם להסביר פה לוועדה למה הדבר הזה קרה בכלל, ואיך יכול להיות שהכסף לא הולך לשמירה על ים המלח.

סתיו שפיר: כי אחר כך לא משנה כמה מבני תיירות נבנה, לא תהיה תיירות כשלא יהיה ים.

משה גפני: סתיו, ביקשנו שיהיה על זה פירוט של השר, שהוא ישלח לוועדה את כל הפירוט הזה של מה שהיה שם.

סתיו שפיר: שלח?

משה גפני: עדיין לא.

מיקי רוזנטל: זה נפל בבולענים.

משה גפני: לא, זה יגיע לפה.

<עמרי בן חורין: רק אסביר.

<עמרי בן חורין: הכסף הזה שעובר זה כסף שהמשרד להגנת הסביבה קיבל המסגרת החלטת הממשלה.

<עמרי בן חורין: רוב הפעילויות שלו מבוצעות באמצעות רשות הטבע והגנים.

<עמרי בן חורין: על הפעילות הזאת הוחלט במשותף עם משרד התיירות ומשרד האוצר, שהיא תבוצע באמצעות החברה להגנות ים המלח.

<עמרי בן חורין: כדי שהחברה תקבל את הכסף הוא צריך לעבור דרך תקציב משרד התיירות.

משה גפני: עוד משהו?

<עמרי בן חורין: החלק הנוסף של הפנייה זה 275,000 אלף שקלים לגיבוש מסמך מדיניות לאומית בנוגע להתמודדות ולטיפול באזורים המאופיינים בתופעת אי יציבות הקרקע.

<עמרי בן חורין: גיבוש המסמך הזה גם הוטל על החברה להגנת ים המלח, ואחרי שהיא סיימה לגבש את המסמך והתבררו העלויות של גיבוש המסמך התקציב מועבר מהמשרד להגנת הסביבה.

מיקי רוזנטל: כמה היה התקציב המקורי של הוועדה?

<עמרי בן חורין: רק הוטל עליה.

<עמרי בן חורין: במקור הוא הוערך בכמיליון.

<עמרי בן חורין: כשהתברר המספר האמיתי אז זה מה שמועבר.

סתיו שפיר: מה היה המספר האמיתי?

<עמרי בן חורין: 275,000 שקלים.

סתיו שפיר: למה זה לקח כל כך הרבה זמן?

סתיו שפיר: למה ארבע שנים לוקח עד שצוות מוקם ופועל?

<עמרי בן חורין: לקח זמן עד שהטילו את זה על חל"י, לקח זמן עד שחל"י פעלה מול כל הגורמים.

<עמרי בן חורין: המסמך הועבר ביולי למשרד רוה"מ ולכל הגורמים.

סתיו שפיר: התחלפו שתי ממשלות מאז.

סתיו שפיר: לקח להם ארבע שנים מהרגע שהייתה החלטת ממשלה על הקמת הצוות עד שהצוות הקים את הוועדה.

מיקי רוזנטל: לבדוק את הבולענים.

<עמרי בן חורין: עד שהצוות הוקם ועד שחל"י – הצוות שהוקם ומכוחו הכספים הראשונים יצאו, לא הכסף השני, זה צוות היגוי שמטרתו לאשר פרויקטים לשיקום ופיתוח האזורים.

<עמרי בן חורין: זה קורה באופן שוטף.

משה גפני: תודה רבה.

משה גפני: מי בעד אישור הפנייה?

מיקי לוי: אמור לצאת דוח של הוועדה בסיום העבודה שלה?

מיקי רוזנטל: יצא כבר דוח.

מיקי לוי: לא, אבל עכשיו הוא מקבל כסף.

מיקי רוזנטל: הדוח יצא ביולי השנה.

מיקי רוזנטל: הוא לא פורסם לציבור אבל הוא יצא.

<עמרי בן חורין: הכסף יוצא כל הזמן בהתאם לפרויקטים שמאושרים.

<עמרי בן חורין: כל הזמן הוועדה מקבלת ומאשרת פרויקטים ובהתאם לזה הכסף יוצא.

מיקי רוזנטל: אגב, למה לא מפרסמים את הדוח לציבור?

מיקי רוזנטל: טוב, זה לא אתה עונה.

משה גפני: מי בעד אישור הפניות?

משה גפני: ירים את ידו.

משה גפני: מי נגד?

משה גפני: בעד – רוב

משה גפני: נמנעים – אין

משה גפני: הפניות אושרו.

משה גפני: 359 עד 364, רשויות מקומיות.

<יוסף משה עדס: הפנייה נועדה לתקצוב מספר נושאים בסעיף 18, סעיף העברות לרשויות המקומיות, העיקרית שבהן זה סך של כ-135.8 מיליון ש"ח עבור מענק דירה בהתאם לסיכום שגובש במהלך השנה עם העירייה; סך של 40 מיליון עבור בת-ים, גם כן בהתאם לסיכום שגובש בין משרדי הפנים, האוצר והמשפטים במסגרת העתירה של העירייה; 7.5 מיליון ש"ח עבור סיוע מיוחד לשנת 2016 ליישובים ביו"ש בהתאם להחלטת ממשלה כפי שמצוין; 4.5 מיליון ש"ח עבור סיוע מיוחד - - -

סתיו שפיר: תגידו, כל יום אתם מעבירים את אותה העברה?

סתיו שפיר: זאת כבר פעם שלישית.

מיקי רוזנטל: קריית-ארבע כל העברה, לא חשוב, זה במשרד, לוקחים כסף.

סתיו שפיר: פעם שלישית אותה העברה.

סתיו שפיר: אתם כורכים גם שוב את ההעברות פה להסכמים של טיבי עם העברה לחברון, פעם שלישית.

<יוסף משה עדס: אני רק אסיים את דברי ההסבר.

מיקי רוזנטל: ממש נורא.

סתיו שפיר: אתה רואה את זה?

משה גפני: אני רואה.

משה גפני: מה אני יכול לעשות עם הדבר הזה?

מיקי רוזנטל: אתה יכול להגיד שיפצלו את הפנייה.

סתיו שפיר: יוסי, תחסוך מאתנו ותגיד לנו כמה כסף בסך הכול העברתם בשבוע וחצי האחרונים לחברון.

משה גפני: הבעיה שזה הכול אותו דבר.

משה גפני: תסביר, נו, בסדר, למה יש פנייה שלישית לקריית-ארבע?

משה גפני: למה אי-אפשר להעביר את זה בפנייה אחת ולבקש מטיבי שיצביע בעד?

מיקי רוזנטל: כי זה ארבע פעימות.

מיקי רוזנטל: בגלל קריית-ארבע זה ארבע פעימות.

סתיו שפיר: מה יהיה למען קריית-שמונה?

משה גפני: אבל אני שואל עכשיו ברצינות, תגיד לי למה.

מיקי לוי: כל אזרח ביהודה ושומרון מקבל פי חמישה.

<יוסף משה עדס: אני מכיר שהייתה העברה לוועד המקומי, ליישוב היהודי בחברון, אני לא מכיר שהייתה העברה לקריית-ארבע, אני לא זוכר דבר כזה.

סתיו שפיר: הייתה.

משה גפני: הייתה העברה לקריית-ארבע.

מיקי רוזנטל: הייתה, האמן לנו.

מיקי לוי: העברנו את פה.

מיקי רוזנטל: אנחנו שומעים קריית-ארבע, זה נשאר לנו בזיכרון.

סתיו שפיר: זאת פעם שלישית, באמת.

<יוסף משה עדס: ממשרד הפנים אני לא - - -

סתיו שפיר: אתם מביאים העברות תקציביות ואז שוכחים אותן?

סתיו שפיר: מדחיקים את הכסף?

משה גפני: למה אתם מעבירים – עזוב קריית-ארבע, קריית-ארבע זאת הדוגמה – למה אתם מעבירים כמה פעמים ולא בפעם אחת?

משה גפני: למה אנחנו לא זכאים לראות את התמונה הכוללת, כמה כסף עבר ליישוב הזה, כמה כסף עבר ליישוב הזה?

משה גפני: למה אנחנו לא זכאים לזה?

<יוסף משה עדס: כשאנחנו יכולים אנחנו מעבירים בבת-אחת.

<יוסף משה עדס: אבל מה שקורה, הרבה פעמים אנחנו מעבירים פנייה אחת ואז מתקבלת החלטה נוספת, ואז העברה נוספת.

סתיו שפיר: ואתם לא עוקבים אחרי התקציב של עצמכם?

סתיו שפיר: אני אקריא לך את זה, זו פנייה 177 עד 186, אחרי מיליון סעיפים אחרים יש סעיף נוסף, סך של 1.5 מיליון שקל למשרד החינוך על תוכנית סיוע מיוחדת לקריית-ארבע וליישוב היהודי בחברון, ויש עוד אחת.

משה גפני: זה משרד החינוך.

סתיו שפיר: מדובר פה באותה תוכנית, וזה תמיד איכשהו כרוך בהעברות האחרות שמעבירים בהסכם עם טיבי.

משה גפני: אבל משרד החינוך זה משהו אחר.

סתיו שפיר: לקרוא לך את יתר הפנייה?

משה גפני: אני לא מכיר את זה, אני לא זוכר.

סתיו שפיר: היו פה עוד הרבה - - -

<יוסף משה עדס: אני לא מכיר במשרד הפנים - - -

משה גפני: הלאה.

<יוסף משה עדס: 7.5 מיליון ש"ח בהרשאה להתחייב, 995 אלפי ש"ח בהוצאה במזומן עבור תוכנית ארגונית ביישובים הדרוזים והצ'רקסים בהתאם להחלטת ממשלה לפיתוח היישובים הדרוזים והצ'רקסים; ארבעה מיליון ש"ח עבור סיוע לרשויות מקומיות שמונו להן ועדות ממונות.

משה גפני: תגיד לי, זה שהסכום של הדרוזים והצ'רקסים והסכום של יהודה ושומרון זה אותו דבר, זה דבר אקראי או שזה בכוונה?

<יוסף משה עדס: אני חושב שזה אקראי לחלוטין.

משה גפני: אקראי לחלוטין אותו סכום.

<יוסף משה עדס: בתוכנית של הדרוזים יש עוד הרבה תקציבים נוספים.

משה גפני: אבל פה בפנייה הזאת יש אותו סכום ליהודה ושומרון ואותו סכום לדרוזים ולצ'רקסים, זה אקראי לחלוטין.

<יוסף משה עדס: למיטב הבנתי זה אקראי לחלוטין.

משה גפני: כל הכבוד לכם.

משה גפני: איך הקדוש ברוך הוא עוזר לכם שבאקראי זה יוצא אותו סכום.

סתיו שפיר: אתה מוכן להגיד לנו כמה - - -

משה גפני: רגע, תני לו לסיים, אני הפרעתי לו.

משה גפני: הייתה לי בדיחה ולא יכולתי להתאפק.

רחל עזריה: אבל זה בזכות התפילות שלך.

סתיו שפיר: כמה כספים בסך הכול?

סתיו שפיר: תסתכל על מערכת ניהול התקציב, כמה כספים בסך הכול העברתם בפניות האחרונות מתוקף החלטות ממשלה דרך משרדים שונים ליישוב היהודי בחברון?

<יוסף משה עדס: אני לא יודע לענות לך כרגע על דרך משרדים שונים, אני מתעסק עם תקציב משרד הפנים.

מיקי רוזנטל: בוא לא נצביע על זה, למרות שיש פה כסף לבת-ים, למרות שיש פה כסף לירושלים, או שנפריד את זה.

מיקי רוזנטל: אני מבקש להפריד את זה.

סתיו שפיר: 500 איש שמקבלים יותר מכל הדרוזים, מכל הצ'רקסים וכל - - -

מיקי רוזנטל: או שנקבל תשובה.

משה גפני: אני מבקש שתברר בינתיים.

משה גפני: אני לא רוצה לעבור את היום בלי שאנחנו מאשרים בגלל שאנחנו פוגעים ברשויות.

משה גפני: אבל אם אתה יכול לברר כמה כסף עבר למגזר הערבי, לדרוזים ולצ'רקסים בפניות האחרונות, כמה עבר ליישוב היהודי בחברון, וכמה לקריית-ארבע, שנדע, אני אצביע בעד.

משה גפני: אבל שנדע.

משה גפני: הלאה.

מיקי רוזנטל: יכול להיות שגם אני אצביע בעד, אולי זה מעט מדי וצריך לתת להם יותר.

משה גפני: כן, בדיוק.

משה גפני: הלאה.

<יוסף משה עדס: ארבעה מיליון ש"ח עבור ועדות ממונות לרשויות - - -

משה גפני: רגע, לא, אנחנו עוברים לפנייה הבאה, אני רוצה תשובה.

מיקי רוזנטל: לא מצביעים עליה.

משה גפני: נצביע היום.

משה גפני: אבל תביא את הפרטים כמה בפניות האחרונות עבר לקריית-ארבע וליישוב בחברון, כמה עבר לדרוזים ולצ'רקסים ולערבים.

<יוסף משה עדס: מדובר בהרבה משרדים מול הרבה גורמים, אני לא אוכל להביא תשובה.

מיקי רוזנטל: אז לא נצביע על זה.

משה גפני: רגע.

מיקי רוזנטל: אדוני, אי-אפשר, יש גבול.

משה גפני: מה זה מול גורמים?

משה גפני: אתה הבאת את זה לפה?

<יוסף משה עדס: על מה שהבאתי אני יכול לענות.

משה גפני: תגיד מה הבאת בשבועות האחרונים.

<יוסף משה עדס: מול משרד הפנים אני אדע לענות.

משה גפני: זה, כן.

מיקי רוזנטל: לא, מה זה משרד הפנים?

מיקי רוזנטל: מה פתאום.

משה גפני: אז מה?

משה גפני: מה אתה מבקש מהם?

סתיו שפיר: כל התוכניות שהועברו ליישוב היהודי בחברון.

משה גפני: אה, בסדר, נו, זה.

סתיו שפיר: מה זאת אומרת?

סתיו שפיר: אנחנו צריכים לסכום את התקציב ולפקח על התקציב בכלליות.

מיקי רוזנטל: אנחנו למדים עכשיו שתושבי השטחים מקבלים פי חמישה מתושב אחר, אבל זה לא יכול להיות.

משה גפני: בסדר.

משה גפני: תביא את מה שאתה העברת בשבועות האחרונים.

מיקי רוזנטל: את מה שאתה רוצה.

סתיו שפיר: אבל לא רק הוא, גפני.

משה גפני: אם אתה יכול לראות משרדים אחרים, טוב.

משה גפני: אם לא אז לא.

משה גפני: הדיון הזה לגבי זה שתושבי יהודה ושומרון מקבלים יותר זה לא בפנייה הזאת.

מיקי רוזנטל: מה זה לא?

מיקי רוזנטל: זה היה רשום בפנייה הזאת.

סתיו שפיר: אבל תביא מישהו מאגף תקציבים שיכול לתת תמונה כוללת של העברות לחברון, כי היו בשבועות האחרונים כמה כאלה, והם תמיד כרוכות בדברים אחרים שיהיה מאוד קשה לעקוב אחריהן.

משה גפני: אנחנו נצביע.

משה גפני: מי שיהיה בעד יהיה בעד.

משה גפני: 447, 448, רשויות מקומיות.

סתיו שפיר: אני לא מבינה, אבל אם הממשלה רוצה לתקצב את יהודה ושומרון בעודף, למה היא לא פשוט מודיעה שזה הרצון שלה?

סתיו שפיר: למה להמשיך לדבר פריפריה, פריפריה, אם מה שהממשלה רוצה זה לתקצב את חברון.

משה גפני: אני מציע שלא תצביעי לממשלה הזאת.

משה גפני: למה?

משה גפני: היא עושה אפליה באופן דרמטי.

סתיו שפיר: מבטיחה לך שאני לא אצביע.

סתיו שפיר: מבטיחה לך.

סתיו שפיר: אני מקווה שגם אתה לא מצביע לה.

מיקי רוזנטל: גם אתה.

מיקי רוזנטל: גם אתה היית צריך להצביע נגדה.

משה גפני: אני הצבעתי בשנה שעברה, אכלתי אותה.

משה גפני: 447, 448, בבקשה, רשויות מקומיות.

<יוסף משה עדס: מדובר בתקצוב של תשעה מיליון שקלים.

משה גפני: רק רגע, אני קודם כול מחפש את קריית-ארבע.

משה גפני: אבל הפנייה הזאת לוקה בחסר, אין פה קריית-ארבע.

משה גפני: לא, סתם, אני צוחק.

מיקי רוזנטל: יש התנחלויות אחרות.

מיקי לוי: אל תדאג, יש דברים אחרים.

מיקי רוזנטל: גני מודיעין.

מיקי רוזנטל: מה, זה גם אותו דבר.

מיקי לוי: גני מודיעין, תסביר.

מיקי לוי: מה זה?

משה גפני: זאת לא התנחלות.

משה גפני: נו, הלאה.

מיקי לוי: ממשרד החקלאות.

משה גפני: תסביר, עדס.

<יוסף משה עדס: הפנייה נועדה לתקצוב תשעה מיליון ש"ח ממשרד החקלאות למשרד הפנים עבור תשתיות בגני מודיעין בעקבות העברת גני מודיעין למטה בנימין.

<יוסף משה עדס: הייתה החלטת ממשלה בנושא שאמרה שיתקצבו את המועצה עבור התשתיות של היישוב.

מיקי לוי: אני קורא לכם, חברי בקואליציה, להצביע נגד.

מיקי לוי: לא יכול להיות שהחקלאות נפסקת ומעבירים עכשיו לגני-ילדים בבנימין, לא יכול להיות דבר כזה.

מיקי רוזנטל: זה אפילו לא גני-ילדים, זה שיפור תשתיות.

משה גפני: זה תשתיות, זה לא התנחלות.

מיקי לוי: עוד יותר גרוע.

מיקי רוזנטל: יותר גרוע.

משה גפני: גני מודיעין זה לא התנחלות, ומי שמכיר – שטויות, לא משנה, נו.

מיקי רוזנטל: מה זה לא? זה בשטחים.

משה גפני: בסדר, נו, זה היה במודיעין-עילית וזה נפרד אחר כך.

משה גפני: יש שאלות טכניות שם, אתה תפגע בתושבים שם.

משה גפני: זה לא תושבים שהם מתנחלים.

סתיו שפיר: אני רק רוצה להוסיף שתמיכות בחקלאות קוצצו בעוד מעל 100 מיליון שקלים ביום חמישי שעבר, אז מסתבר פשוט שיש עודף של תמיכות למרות שהחקלאים בארץ מקבלים הכי מעט תמיכות ב-OECD.

סתיו שפיר: יש עודף של תמיכות בחקלאות לפי משרד האוצר.

רחל עזריה: לחקלאים יש הגנות, זה מה שאנחנו רוצים לשנות.

סתיו שפיר: זה ממש לא נכון.

רחל עזריה: זה כן נכון.

סתיו שפיר: לא.

סתיו שפיר: החקלאים בארץ מקבלים רמת תמיכה בחקלאות מהנמוכות בעולם המערבי.

רחל עזריה: לא, רגע, אני לא מדברת על גני מודיעין, אני מדברת על מה שחברת הכנסת סתיו שפיר אומרת.

רחל עזריה: במדינות האיחוד האירופי הם עברו מהשיטה של הגבלה על היבוא מהמכסות, הם עברו לשיטה של תמיכה ישירה, זה קרה לפני למעלה מעשור.

סתיו שפיר: פה גם מורידים מכסים.

רחל עזריה: לא.

רחל עזריה: ולכן התמיכה בחקלאות באירופה היא גבוהה יותר.

רחל עזריה: זה מה שאנחנו מפלגת כולנו עובדים כדי לשנות את השיטה ולבטל את המכסים ולאפשר תמיכה ישירה.

רחל עזריה: לזה אגב את ומפלגתך מתנגדים.

סתיו שפיר: פה כבר מורידים מכסים.

סתיו שפיר: - - -

רחל עזריה: לא.

רחל עזריה: יקירתי, את צריכה להכיר את החומר.

מיקי רוזנטל: לא הבאתם עד עכשיו שום מהלך, שום דבר.

רחל עזריה: תכירי את מה שקרה.

סתיו שפיר: וכדאי שגם את תכירי את החומר, ושתפגשי כמה חקלאים - - -

רחל עזריה: תכירי מה קרה באיחוד האירופי.

סתיו שפיר: תפגשי גם כמה חקלאים מתישהו.

מיקי רוזנטל: - - -

רחל עזריה: אין בעיה.

רחל עזריה: אתם יכולים לצעוק עד מחר.

סתיו שפיר: פה גם מורידים מכסים וגם לא נותנים - - - לחקלאים.

רחל עזריה: אבל את צריכה לדייק בפרטים.

סתיו שפיר: גם מעלים לחקלאים את המחירים וגם מורידים מכסים.

רחל עזריה: את אומרת פרטים לא נכונים.

סתיו שפיר: זה מה שקורה פה.

רחל עזריה: - - - תכירי, אבל זה קרה לפני 15 שנה.

סתיו שפיר: באמת?

סתיו שפיר: תסתכלי על מה שקרה בדייג - - -

רחל עזריה: אבל זה קרה לפני 15 שנה.

משה גפני: זה לא נושא הדיון.

סתיו שפיר: אבל היא אומרת דברים לא נכונים.

רחל עזריה: לפני יותר מ-15 שנה שינו, כמעט 20.

משה גפני: בסדר, אז מה?

סתיו שפיר: אתה יודע שזה לא נכון.

סתיו שפיר: ישראל, מדינה שבה תוצרת הארץ היא דבר כל כך משמעותי, חלק מערכי היסוד שלנו.

רחל עזריה: אז אל תשתמשי בנתון הלא נכון.

משה גפני: עדס, מה יש לך עם גני מודיעין?

רחל עזריה: לפני 20 שנה שינו את השיטה באיחוד האירופי.

סתיו שפיר: אני לא יכולה לשמוע את עצמי כי היא צועקת.

משה גפני: את לא יכולה לשמוע, וזה לא נושא הדיון.

סתיו שפיר: יש פה נציג של משרד החקלאות?

סתיו שפיר: גפני, נציג של משרד החקלאות שיסביר לנו מה קורה בתמיכות שקוצצו ב-100 מיליון בשבוע שעבר.

משה גפני: אבל זה לא עכשיו.

סתיו שפיר: וזה מקוצץ בחמישה מיליון עכשיו.

משה גפני: בבקשה, תאמר מה קורה פה.

סתיו שפיר: אבל הוא לא ממשרד החקלאות.

<יוסף משה עדס: אני לא מתעסק עם תקציבי משרד החקלאות.

<יוסף משה עדס: מדובר בתקציב שהועבר מתקציב משרד החקלאות לצורך הנושא כחלק מהחלטת הממשלה לתקצוב המועצה בעקבות העברת גני מודיעין ממודיעין-עילית למטה בנימין, והקמת התשתיות לקליטת היישוב במועצה.

סתיו שפיר: יש פה נציג של משרד החקלאות שיסביר לנו את הקיצוץ בתמיכות?

סתיו שפיר: שמעתי כן?

סתיו שפיר: גפני.

משה גפני: אני מצביע.

סתיו שפיר: אבל אין פה נציג של המשרד שיכול להסביר את זה.

משה גפני: אז אין נציג של משרד החקלאות, זה נושא הפנייה הזאת?

סתיו שפיר: אתה מקצץ עוד בתמיכות לחקלאות.

סתיו שפיר: גם בשבוע שעבר לא היה.

משה גפני: היות שאני מכיר את הפנייה הזאת, מדובר על גני מודיעין, היא עוברת ממקום אחד למקום שני, זה סתם לפגוע בתושבים.

משה גפני: מי בעד אישור הפניות?

משה גפני: ירים את ידו.

משה גפני: תצביעו.

משה גפני: אנחנו נופלים.

משה גפני: את רוצה להצביע?

משה גפני: תצביעי.

משה גפני: אנחנו ארבע.

מיקי רוזנטל: כמה זמן תחזיק את היד באוויר?

מיקי רוזנטל: כמה?

רחל עזריה: הוא נאחז באוויר.

רחל עזריה: בעד – 4

רחל עזריה: נמנעים – אין

משה גפני: 4 נגד 3, הפניות עברו.

משה גפני: סתם שתדעו, לא מדובר פה על חקלאות, לא מדובר על שום דבר, מדובר על יישוב שהאנשים שם, בקיצור - - -

מיקי רוזנטל: למה זה צריך לבוא מהכסף של משרד החקלאות?

מיקי רוזנטל: זה צורם, אדוני.

מיקי לוי: אנחנו בעד התשתיות, אבל לא מהחקלאות.

סתיו שפיר: לא יודעת למה אי-אפשר לקבל הסברים.

סתיו שפיר: היה יכול לבוא נציג של משרד החקלאות שיסביר מה זה אומר.

משה גפני: 438 עד 440, משרד הפנים.

משה גפני: רק רגע, נראה אם יש קריית-ארבע.

<יוסף משה עדס: זה לא רשויות מקומיות, זה המשרד עצמו.

משה גפני: אה, אוקיי.

משה גפני: עדות לא יהודיות, למי הכוונה?

משה גפני: סתם, סתם, תסביר.

<יוסף משה עדס: מדובר בסעיף 06, שזה סעיף המשרד, מטה משרד הפנים, בנוסף עדות לא יהודיות.

<יוסף משה עדס: מדובר בעיקר בשינויים בין תוכניות בתוך המשרד בהסטות בין תוכניות במשרד לשם התאמת התקציב הפנימי של המשרד.

<יוסף משה עדס: בנוסף, יש גם תקצוב מהמטה הקיברנטי בסך של 2.750 אלף בהרשאה להתחייב, ו-1.5 מיליון במזומן עבור פעולות סייבר של משרד פנים בהתאם לפעילויות המטה הקיברנטי.

<יוסף משה עדס: שאר ההסטות הן גם תוכניות – תוספת של 2.6 מיליון ש"ח במטה, השכר והוצאות פסקי-דין; הפחתה של כ-4.2 מיליון ש"ח במימון בחירות לרשויות בהתאם לביצוע בפועל; ו-840 אלפי ש"ח - - -

סתיו שפיר: למה עכשיו זה עובר, הבחירות לרשויות?

<יוסף משה עדס: זו הפחתה בהתאם לביצוע בפועל בפעולות - - -

סתיו שפיר: אבל גם ההפחתה הייתה כבר לפני שלוש שנים.

<יוסף משה עדס: אלו בחירות ברשויות.

<יוסף משה עדס: בחירות ברשויות יש - - -

משה גפני: סתיו, זאת שאלה לא נכונה, מכיוון שבאופן קבוע הם בודקים כל הזמן, הם בודקים בדרך, אם יש פחות אז הם מורידים.

סתיו שפיר: אחרי שלוש שנים?

משה גפני: כן, כל הזמן.

משה גפני: דווקא זו לא הבעיה.

<יוסף משה עדס: אסביר מדובר בבחירות לרשויות המקומיות.

<יוסף משה עדס: בחירות לרשויות המקומיות, בחירות מיוחדות מתקיימות כמעט כל הזמן בהתאם לפרישה של ראשי רשות.

משה גפני: נכון.

סתיו שפיר: אתה יכול להרחיב על כל התקצוב של הרשות למאגר ביומטרי?

סתיו שפיר: כמה כסף הוצאתם על זה בשנים האחרונות בסך הכול?

סתיו שפיר: אגב, גפני, אני שוב רוצה להביע הערכה כלפי הפקידים שהגיעו לפה היום עם מחשבים ובודקים את התשובות על המחשב בזמן הישיבה בוועדה, זה מאוד משמח.

משה גפני: אני נגד המאגר הביומטרי, גם הצבעתי נגד.

משה גפני: אני עכשיו מחויב לקואליציה.

סתיו שפיר: הצבעת גם עכשיו נגד?

סתיו שפיר: שבוע שעבר?

משה גפני: לא, עכשיו לא.

משה גפני: מה לעשות, הידרדרתי לקואליציה, את לא מבינה את זה?

סתיו שפיר: מה שקרה לך בשנים האחרונות.

משה גפני: לא בשנים האחרונות, בשנה וחצי.

משה גפני: מה השנים האחרונות?

משה גפני: אל תיתלי בי עכשיו דברים בעבר.

משה גפני: אבל זה לא עולה עכשיו.

מיקי לוי: את יודעת כמה פעמים הולכים הביתה לישון ובוכים אם מצביעים נגד דיור ציבורי?

משה גפני: נכון.

סתיו שפיר: לא חייבים להצביע.

מיקי רוזנטל: אה, הבנתי אותך.

משה גפני: לא חייבים.

משה גפני: בסדר.

סתיו שפיר: תשנו.

<יוסף משה עדס: בשנים 2014–2016 יצא בערך בין - - -

משה גפני: התמזל מזלך וכל הזמן שאת בכנסת את לא בקואליציה.

סתיו שפיר: מה מזלי?

סתיו שפיר: הייתי מאוד שמחה אם היינו מנצחים בבחירות האלו.

משה גפני: אבל אם היית בקואליציה היית צרה.

משה גפני: הייתי רוצה לראות אותך יושבת, מגיעה לוועדת הכספים, ומתחילה להסביר למה קיצצת במשרד שלך בדברים חיוניים, וואי, זה היה תענוג.

סתיו שפיר: איזה כיף היה אם שרים באופן כללי היו מגיעים לוועדת הכספים ומוסרים דין וחשבון לציבור כמו שנהוג במדינה דמוקרטית.

משה גפני: מגיעים, מגיעים, מבקשים להגיע, לא את כולם אנחנו מקבלים.

<יוסף משה עדס: יצא בשנים 2014, 2015 כ-11 מיליון ש"ח, ב-2016 עד עכשיו יצא - - -

סתיו שפיר: רגע, אני לא שומעת.

סתיו שפיר: מ-11 מיליון - - -

<יוסף משה עדס: ב-2014, 2015 יצא בערך 11 מיליון ש"ח בשנה, בשנת 2016 עד עכשיו יצא בערך עשרה מיליון.

סתיו שפיר: אתה בטוח בזה?

<יוסף משה עדס: זה נתוני הביצוע של הרשות למאגר ביומטרי.

משה גפני: מאה אחוז.

משה גפני: מי בעד אישור הפניות?

משה גפני: ירים את ידו.

משה גפני: מי נגד?

משה גפני: בעד – רוב

משה גפני: נמנעים – אין

משה גפני: הפניות אושרו.

סתיו שפיר: אני מצטערת, אבל זה לא המספרים הנכונים.

<יוסף משה עדס: זה מה שיש לי במערכת.

סתיו שפיר: אבל אני מסתכלת על המערכת.

סתיו שפיר: סליחה, גפני, התקצוב של הרשות למאגר ביומטרי עמדה ב-2013 על 15 מיליון בעל שינוייו, ועל 30 מיליון ב-2014.

משה גפני: מה אמרת?

<יוסף משה עדס: דיברתי על הביצוע.

<יוסף משה עדס: אמרתי שהביצוע היה - - -

סתיו שפיר: 36 מיליון ב-2015.

משה גפני: רגע.

סתיו שפיר: 40 מיליון ב-2016.

משה גפני: בבקשה.

<יוסף משה עדס: אמרתי שהביצוע בפועל היה כ-11 מיליון בשנים 2014, 2015.

משה גפני: מדי הרבה.

<יוסף משה עדס: ועשרה מיליון בשנת 2016.

סתיו שפיר: היה 11 מיליון ב-2015, והיה עוד 6.5 מיליון ב-2013, אז לאיפה עבר כל הכסף?

משה גפני: תגידי, את הולכת לעבוד במשרד האוצר עכשיו?

סתיו שפיר: לא.

סתיו שפיר: אבל אני רוצה מספרים מדויקים.

סתיו שפיר: לאיפה עבר כל הכסף?

משה גפני: הוא נותן מספרים מדויקים.

סתיו שפיר: זה לא.

סתיו שפיר: אני מסתכלת על המערכת שלהם, גפני.

מיקי לוי: מאחל לה להיות סגנית שר האוצר.

סתיו שפיר: גפני, אני מול המערכת שלהם.

משה גפני: סגנית שר האוצר, וואי.

סתיו שפיר: חלילה, חלילה.

משה גפני: זה לא רע.

סתיו שפיר: גפני, אני מסתכלת על הנתונים של משרד האוצר, אני לא מבינה, לאיפה הלך כל הכסף שתוקצב בעל שינוייו למאגר הביומטרי?

משה גפני: חזר לאוצר.

סתיו שפיר: תן לי לשמוע את התשובות.

משה גפני: בבקשה, יוסי.

<יוסף משה עדס: עיקר התקציב הוא עבור מערכות מחשוב.

משה גפני: לא משנה, אבל בחלק לא השתמשו, היא צודקת.

משה גפני: מה קרה עם הכסף?

סתיו שפיר: לאיפה הוא הלך?

סתיו שפיר: בעל שינוייו לא השתמשתם.

<יוסף משה עדס: הוא עובר כעודפים מחויבים עבור - - -

מיקי רוזנטל: עובר.

משה גפני: לאוצר, נו.

משה גפני: תגיד באוצר.

סתיו שפיר: לא, רגע.

סתיו שפיר: תשובה.

סתיו שפיר: יוסי, לאן זה עובר?

<יוסף משה עדס: לא, אצלם.

<יוסף משה עדס: עובר כעודף מחויב לרשות למאגר ביומטרי כחלק מההתקשרות שלהם על מערכות מחשוב.

סתיו שפיר: אז אתה מבין שהעודף המחויב של המאגר הביומטרי כבר צריך לעמוד על כמה עשרות מיליוני שקלים, להתגלגל עם השנים.

משה גפני: בסדר, עומד.

סתיו שפיר: אז לאיפה כל הכסף הזה הלך?

משה גפני: אם הוא לא יעמוד הוא ישכב.

משה גפני: 417 עד 423.

סתיו שפיר: לאיפה כל זה הלך?

משה גפני: בסדר, נו.

סתיו שפיר: גפני, תן לשמוע עד הסוף.

משה גפני: את הולכת לנהל את המדינה עכשיו.

סתיו שפיר: תן לי לשמוע עד הסוף.

משה גפני: בבקשה.

סתיו שפיר: לאיפה כל זה הלך?

סתיו שפיר: עשרות מיליונים במחויבים ואתם לא מצליחים להשתמש בזה?

<יוסף משה עדס: מדובר בהתקשרויות למערכות מחשוב שמבקשים לא לשלם כל עוד הם לא מוודאים שכל מערכת המחשוב עובדת, ולכן כרגע הם לא משלמים.

סתיו שפיר: אתה מבין, גפני, שהם כל שנה מתקצבים את זה בעודף?

משה גפני: אבל למה את שואלת רק על זה?

משה גפני: למה את לא שואלת על כל דבר?

סתיו שפיר: אני אשאל על עוד דברים, קיבלתי את בקשתך.

סתיו שפיר: אתה מבין שהם כל שנה מתקצבים בעל שינוייו העברות תקציביות בעודף כדי לגלגל את זה חזרה לעצמם?

משה גפני: ככה זה עובד.

משה גפני: נכון.

סתיו שפיר: לתוך הקופה בלי שזה ילך לאזרחים.

משה גפני: אמרת את משפט המאה.

משה גפני: כל הכבוד.

סתיו שפיר: וכשאנחנו מסכימים על זה פה אנחנו פשוט מאפשרים לזה להמשיך בשיטה הזאת.

משה גפני: 417 עד 423, השכלה גבוהה.

משה גפני: מי זה ההשכלה הגבוהה?

<יוסף משה עדס: לא מצביעים על הפנייה?

משה גפני: הצבענו כבר.

משה גפני: אני רוצה תשובות בגלל שנחזור לזה.

סתיו שפיר: רוויזיה על זה.

סתיו שפיר: אני גם רוצה תשובות.

משה גפני: הייתה פה פנייה לא מסודרת.

<שלמה פשקוס: הפנייה נועדה קודם כול להעביר כ-85 מיליון שקלים לטובת פרויקטים משותפים של משרדים אחרים עם המועצה להשכלה גבוהה, ולבצע שינויים פנימיים בתוך סעיף 21, השכלה גבוהה לבקשת הוועדה לתכנון ותקצוב.

<שלמה פשקוס: הפרויקטים המרכזיים זה העברת המכללות להוראה לאחריות הוות"ת ממשרד החינוך, מיזם ישראל דיגיטלית, הוראה דיגיטלית.

<שלמה פשקוס: עצם מדינת ישראל הולכת עכשיו ומפיקה קורסים דיגיטליים שיהיו בפלטפורמות הבין-לאומיות ובפלטפורמה ישראלית.

<שלמה פשקוס: פיתוח פיזי בירושלים, מלגות פר"ח שמשרד המדע משתתף בהן לפרויקטים של חונכויות, תחליפי נפט לתחבורה, שזה מחקרים, ומרכזי מצוינות בנושא תחליפי נפט לתחבורה.

<שלמה פשקוס: השלב הראשון של הקמת הפקולטה לרפואה בצפת, מלגות "אירתיקא" - - -

משה גפני: מה זה השלב הראשון?

משה גפני: הפקולטה לרפואה בצפת הוקמה כבר לפני אני לא יודע כמה.

<שלמה פשקוס: יש מתחם טבע בפקולטה לרפואה בצפת.

מיקי לוי: בונים בניין.

<שלמה פשקוס: הפקולטה היום נמצאת במתחם זמני.

מיקי לוי: נכון, בונים בניין חדש, ראוי.

משה גפני: אני הרצאתי שם.

<שלמה פשקוס: בונים מבנה קבע.

<שלמה פשקוס: זה פרויקט מאוד גדול ומאוד מורכב שמה שתקצבנו עכשיו זה את השלבים הראשונים באיגום משאבים בין משרדים, כאשר בקרוב נתקצב עוד מנה ולאט לאט – זה פרויקט מאוד מורכב, יש שם גם - - -

משה גפני: שאלות, רבותי?

מיקי לוי: יש פה מישהו מהוות"ת?

<יותם בן שטרית: כן.

מיקי לוי: מי?

<יותם בן שטרית: אני.

מיקי לוי: תגיד, מי אחראי על הבחינות הפסיכומטריות?

מיקי לוי: אני מתנצל שאני שואל.

משה גפני: מה שאלת?

משה גפני: מעניין.

מיקי לוי: הייתי בטורקיה.

מיקי לוי: את הקהילה היהודית בטורקיה עד לפני חמש שנים היו שולחים לעשות בחינות פסיכומטריות כדי שיבואו ללמוד פה.

מיקי לוי: מזה חמש שנים מפחדים לשלוח נציג.

משה גפני: אז מה שאלת אותו?

מיקי לוי: אז שאלתי אותו מי אחראי על הבחינות הפסיכומטריות, ואם אתם יכולים לעזור – אני מתנדב לנסוע בבוקר, אני לא מפחד, ולחזור בערב.

מיקי לוי: אני אתן לכולם להעתיק כדי שיבואו ללמוד פה.

<יותם בן שטרית: בחינות פסיכומטריות זה לא דרך הוות"ת ולא דרך המל"ג, זה דרך מאגר הבחינות שנמצא באוניברסיטה העברית.

מיקי לוי: מי הבוס שלהם?

מיקי לוי: למי אני יכול לפנות?

<יותם בן שטרית: אני יכול לברר לך ולהגיד לך אל מי לפנות.

מיקי לוי: אני מאוד אודה לך.

משה גפני: בסדר, תגיד לו, הוא רוצה לנסוע לטורקיה.

מיקי לוי: לא, זה מקום לא טוב.

סתיו שפיר: שאלה נוספת.

סתיו שפיר: יש פה כמה החלטות - - -

<שלמה פשקוס: ככלל, חבר הכנסת לוי, כל מדיניות ההשכלה הגבוהה מתרכזת במל"ג ובוות"ת, גם אם גורם אחר מבצע, וניתן לפנות אליהם לכל שאלה ובעיה.

משה גפני: סתיו, שאלה.

סתיו שפיר: יש פה כמה החלטות, העברות שמדובר בהן בהחלטות ממשלה מ-2011 ומ-2012.

סתיו שפיר: קראתי את דברי ההסבר, כתבתם שזה פרויקטים שמבוצעים למשל על-ידי משרדים שונים.

סתיו שפיר: אני עדיין לא מבינה למה זו הצדקה ללא לתקצב בבסיס חמש שנים אחרי החלטת הממשלה.

סתיו שפיר: אתם יודעים מראש שהפרויקט הולך להיות מתוקצב, תתקצבו אותו בבסיס, גם התחייבתם על כך בבג"ץ.

משה גפני: תשובה.

<שלמה פשקוס: משרדי ממשלה שעושים פרויקט משותף עם משרד יש להם לגיטימיות להחליט האם הם רוצים שהכסף יעבור בבסיס, או שיהיה להם כלי למעקב שוטף אחרי ביצוע הפעולה, וגמישות להחליט במהלך השנה יחד עם המשרד להגיד: הקצב של הביצוע נמוך יותר ואני רוצה להשתמש בזה לדברים אחרים.

<שלמה פשקוס: ולכן, בעת בניית התקציב אנחנו תמיד שואלים את המשרד.

משה גפני: נראה לי שסתיו שפיר שואלת כל הזמן את אותן שאלות ואתם עונים לה כל הזמן את אותן תשובות.

סתיו שפיר: לא בדיוק.

משה גפני: הגיע הזמן לעשות שינוי בזה.

סתיו שפיר: הם גם משנים את התשובות.

משה גפני: אבל היא צודקת, אני מסכים אתה, יש דברים שהיה צריך להכניס בבסיס התקציב.

סתיו שפיר: הם התחייבו לזה, גם הוצאות חד-פעמיות חייבות - - -

משה גפני: התחייבו זה לא רציני.

משה גפני: מה זה התחייבו?

<שלמה פשקוס: לא בשיקולים של הוצאות חד-פעמיות.

סתיו שפיר: התחייבו בפני בג"ץ.

משה גפני: התחייבו, אז יש להם תשובות.

<שלמה פשקוס: לא אמרתי שמשיקולים של הוצאות חד-פעמיות.

משה גפני: בסדר.

סתיו שפיר: עוד פעם יש פה קיצוצים בתמיכות לחקלאים.

סתיו שפיר: אפשר להבין מה זה הדבר הזה שפעם אחר פעם זה חוזר על עצמו?

סתיו שפיר: יש פה נציג ממשרד החקלאות שיכול להסביר לנו את זה?

משה גפני: מה זה הקיצוץ בתמיכות לחקלאים?

<שלמה פשקוס: שנייה, כבוד היושב-ראש.

סתיו שפיר: שלושה מיליון, לפני כן זה היה חמישה מיליון, בשבוע שעבר – כמה זה היה?

סתיו שפיר: 18?

מיקי לוי: 18.

<שלמה פשקוס: לצערי, אין פה מישהו ממשרד החקלאות שידע להסביר.

סתיו שפיר: הבנתי שהנוהל הושעה, אבל זה שגם לא מגיעים לפה פקידים ומסבירים את העניין זה בעייתי מאוד, נוסף על כל הבעיות.

מיקי לוי: סיכמנו שיסבירו, ויתרנו על ה-48, אז אם אתם מנצלים את זה לרעה אז בואו לא נצביע.

מיקי לוי: ויתרנו על כ-48 שעות מתוך אחריות כוללת, אבל יש גבול, אתם לא יכולים לשחק אתנו על לוח השחמט.

משה גפני: אני מבקש שיבוא נציג של משרד החקלאות להסביר את זה.

משה גפני: אנחנו עוברים לפנייה הבאה.

משה גפני: להביא נציג של משרד החקלאות.

משה גפני: על כל הדברים האחרים ענית יפה ובסדר.

משה גפני: גם סתיו שאלה יפה וגם בסדר, אבל אני מבקש נציג של משרד החקלאות שיגיד שהחקלאות לא נפגעת.

<שלמה פשקוס: בסדר גמור.

משה גפני: אני לא רוצה לשנות ממה שאמרתי לחברי הוועדה ששאלות יישאלו ואם לא תהיה תשובה מספקת לא נצביע.

משה גפני: 453 עד 454.

<שלמה פשקוס: גם כן זה תקציב להשכלה גבוהה.

משה גפני: מה זה סעיף תקציבי 21?

<שלמה פשקוס: השכלה גבוהה.

משה גפני: מה אתם רוצים שם עכשיו?

<שלמה פשקוס: עכשיו זה לתוכנית להגדלת - - -

משה גפני: עכשיו אתם לוקחים מהחברה להגנת ים המלח.

<שלמה פשקוס: יש פה התאמות לפי קצבי ביצוע בין משרדים.

משה גפני: למה הכסף?

<שלמה פשקוס: לטובת הגדלת כמות המהנדסים בישראל, זה יעד לאומי מאוד מאוד חשוב.

משה גפני: זה טוב.

<שלמה פשקוס: זה החסם הכי גדול לצמיחת תעשיית ההיי-טק.

משה גפני: ברור, לא צריך להסביר לנו.

משה גפני: מה המקור?

משה גפני: מקור, בבקשה.

<עמרי בן חורין: המקור זה מזומן שנמצא בתקציב הפיתוח של משרד התיירות, ולא נעשה בו – לפי קצב הביצוע - - -

משה גפני: לא יקצצו בפיתוח הזה?

<עמרי בן חורין: לא, לא.

<עמרי בן חורין: ממש לא.

סתיו שפיר: רגע, סליחה.

משה גפני: מה עכשיו?

סתיו שפיר: אנחנו על 282?

מיקי לוי: אנחנו ב-453.

סתיו שפיר: 453, תסלחו לי, לפני שבועיים באתם לפה לוועדה וביקשתם – לא אתם, באו לפה ממשרד התיירות אמרו לנו, הודו בכך שהם עשו טעות בחישוב, ולכן הם צריכים להעביר רק עכשיו כסף פיצויים לתעשיית התיירות שנפגעה אחרי "צוק איתן".

סתיו שפיר: שמענו את ההודעה שלהם בטעות, וכמובן שאישרנו את זה, כי מגיע לתעשייה בדרום אחרי "צוק איתן" לקבל את הפיצוי כבר ממזמן.

סתיו שפיר: עכשיו אתם באים ומורידים את הפיצוי הזה.

סתיו שפיר: קיצוץ של 17 מיליון שקלים, זה אותו פיצוי שאתם העליתם.

משה גפני: שאלה טובה.

משה גפני: תשובה.

<שלמה פשקוס: שוב, כמו שאמר היושב-ראש, אנחנו עונים תמיד את אותן תשובות, זה תקציבי הרשאה להתחייב, תקציב - - -

סתיו שפיר: חבל שאתם עונים את אותן תשובות.

משה גפני: רגע, נשמע.

משה גפני: אני לא אמרתי שזה בסדר.

<שלמה פשקוס: אלו התשובות הנכונות.

משה גפני: תגיד את האמת.

<שלמה פשקוס: הפעילות היא על בסיס הרשאה להתחייב, הפעילות לא נפגעת.

<שלמה פשקוס: לקראת סוף שנה עושים התאמת מזומנים, לא רוצים שכסף יתבזבז סתם ויעבור סתם כעודפים מחויבים.

<שלמה פשקוס: אנחנו רוצים, לבקשת הוועדה, לצמצם את העודפים המחויבים.

משה גפני: מאה אחוז.

סתיו שפיר: תסביר לי, סליחה, אתה בחור אינטליגנטי כמו שכולנו פה יודעים.

סתיו שפיר: תשמע, אתה יודע שזאת לא תשובה רצינית.

משה גפני: אבל זאת האמת.

סתיו שפיר: אני אגיד לך למה זה לא רציני.

סתיו שפיר: מעבר לזה שזה תוקצב ב-100 מיליון שקל ב-2016, ועד עכשיו כבר הורדתם את זה בשינויים ל-40 מיליון, 39 מיליון שקלים, מעבר לזה שבא לפה נציג משרד התיירות, ואמרו: טעינו, היה צריך להוסיף שם תקציבים, רק לפני שבועיים.

סתיו שפיר: ועכשיו אתה בא, ואת מה שהם אמרו שצריך להעלות כי הייתה טעות אתה רוצה להוריד.

סתיו שפיר: אז תסלח לי, התשובה נשמעה מאוד נחמדה למי שלא מתעסק בתקציב, אבל זאת לא תשובה רצינית.

<שלמה פשקוס: שוב, חברים, מה שהוסיפו לפני שבועיים זה תקציב הרשאה להתחייב.

<שלמה פשקוס: מה שמורידים עכשיו זה תקציב מזומן.

<שלמה פשקוס: הפעילות היא על בסיס תקציב הרשאה להתחייב.

משה גפני: הבנו.

משה גפני: אפילו אני הבנתי.

סתיו שפיר: לא, אני לא הבנתי.

משה גפני: בסדר, את נגד, אני מבין.

סתיו שפיר: לא, יש פה עוד פספוס.

משה גפני: אני אפילו כמעט, אם הייתי באופוזיציה, מסכים אתך.

סתיו שפיר: אבל אני רוצה להבין.

משה גפני: לא, אין יותר, הוא ענה תשובות.

סתיו שפיר: יש פה עוד קיצוצים.

משה גפני: אבל הוא ענה תשובות.

סתיו שפיר: יש לי עוד שאלות.

סתיו שפיר: אבל הוא ענה רק על זה.

סתיו שפיר: יש פה מלא קיצוצים.

משה גפני: סתיו, את רוצה לעשות פיליבסטר?

סתיו שפיר: גפני, יש פה מלא קיצוצים.

סתיו שפיר: אפשר לשאול שאלות או אי-אפשר לשאול שאלות?

סתיו שפיר: אם הייתי מקבלת את המידע מראש אולי היו פחות שאלות.

משה גפני: אפשר לשאול שאלות.

משה גפני: את יודעת שאני נותן לך היום עד חצי המלכות, אבל צריך להצביע, מה אני אעשה.

סתיו שפיר: יש פה גם קיצוץ בים המלח.

משה גפני: ים המלח, אמרתי.

משה גפני: מה עם ים המלח, בבקשה.

סתיו שפיר: אבל צריך להיות פה נציג של המשרדים.

משה גפני: תשובה.

משה גפני: אני מבקש שתענה תשובה על כל הקיצוצים שאתם עושים פה.

<עמרי בן חורין: זה ההגנות, זה אותו דבר.

<עמרי בן חורין: כל הקיצוצים בתקציב הפיתוח ב-78 של משרד התיירות זה בהתאם לביצוע בפועל.

<עמרי בן חורין: אנחנו לא פוגעים בפעילות, לא של הביצועים למלונות, לא של החברה להגנות ים המלח, ולא במקום אחר.

<עמרי בן חורין: המזומן שלא יצא בסעיפים האלה עכשיו בתקנות האלה שנה, אנחנו מעבירים אותו לשם ביצוע.

סתיו שפיר: למה שנתיים וחצי אחרי "צוק איתן" המזומן הזה עדיין לא יצא לטובת העסקים שנפגעו ב"צוק איתן"?

<עמרי בן חורין: התקציב שיוצא בפועל יוצא כנגד הקבלות של המלונות אחרי השיפוצים, אחרי שהם מסיימים את השיפוץ הם מביאים את הקבלות ומקבלים חזרה את הכסף.

<עמרי בן חורין: הם לא סיימו.

<עמרי בן חורין: קצב הפעילות שלהם - - -

משה גפני: תודה רבה.

משה גפני: מי בעד אישור הפנייה?

משה גפני: ירים את ידו.

משה גפני: מי נגד?

משה גפני: בעד – 3

משה גפני: נמנעים – אין

משה גפני: 3 בעד, 2 נגד.

משה גפני: הפנייה אושרה.

משה גפני: אנחנו עוברים לפנייה הבאה, 428 עד 435, משרד האוצר, בבקשה.

<אפרת תבור שני: פנייה זו נועדה להעביר 58.817 אלפי שקלים למשרד האוצר, ביצוע הסטות פנימיות במשרד האוצר.

משה גפני: מה, אין לכם מספיק כסף?

<אפרת תבור שני: תכף אני אפרט.

משה גפני: בבקשה.

<אפרת תבור שני: ותגבור תקציב הוצאה מותנית בהכנסה בסך של 127 מיליון ש"ח.

<אפרת תבור שני: ועכשיו אני אפרט.

<אפרת תבור שני: תגבור תקציב ההוצאה המותנית של קרן מס רכוש בסך 120 מיליון ש"ח, אשר מתוכם 70 מיליון ש"ח לצורך תשלום יתרות פיצויים ממבצע "צוק איתן", ו-50 מיליון ש"ח לצורך תשלום פיצויים לאזרחים שרכושם נפגע בשריפה.

<אפרת תבור שני: בנוסף, יש תגבור לתקציב השכר של כ-50 מיליון ש"ח ותקצוב הוצאה מותנית בהכנסה של אגף המכס והמע"מ של שבעה מיליון ש"ח.

משה גפני: בסדר.

משה גפני: שאלות.

סתיו שפיר: כן.

משה גפני: סתיו, לא יכול להיות שלא תשאלי את משרד האוצר.

סתיו שפיר: רמת הפיצויים מס רכוש, איזה אחוז מהנפגעים היא מכסה?

<שירלי אביבי: קרן הפיצויים של מס רכוש מתוקצבת במהלך כל השנה בהתאם להכנסות.

<שירלי אביבי: ההכנסות האלה מועברות לאזרחים ולנפגעים בהתאם למסלולים שנקבעו לגבי פיצוי של "צוק איתן" וכל המבצעים שהיו בהתאם למסלולים שנקבעו בזמנו.

<שירלי אביבי: כמו כן, העברנו לקופה הזו גם את הפיצוי בגין השריפות שעדיין אנחנו דנים בו.

סתיו שפיר: השריפה האחרונה?

<שירלי אביבי: כן.

סתיו שפיר: כי אלי פנו התושבים שלא הצליחו בכלל לדבר או להגיע למישהו ממס רכוש, לא קיבלו שום תשובות על הפניות שלהם.

<שירלי אביבי: הם מוזמנים לפנות לרשות המסים, לכל אחד ברשות המסים, אנחנו נעביר אותו למוקד.

משה גפני: אני רק מציע שרשות המסים תשפר את השירות לאזרח.

<שירלי אביבי: אין שום בעיה.

סתיו שפיר: סליחה, אבל עדיין לא ענית לי.

סתיו שפיר: כמה מהם מקבלים עכשיו פיצוי?

<שירלי אביבי: הפיצוי עדיין נבחן.

<שירלי אביבי: לא כולם עדיין הגישו, עדיין הפניות נבחנות.

<שירלי אביבי: אין לי את הנתונים - - -

סתיו שפיר: אתם מבקשים את זה ל-2016, כבר יעבור אליהם פיצוי ב-2016?

<שירלי אביבי: אל חלק יעבור פיצוי ואל חלק כבר עבר פיצוי.

סתיו שפיר: לכמה אנשים?

<שירלי אביבי: אני לא יודעת מספרים של כמות האנשים שעבר.

סתיו שפיר: אבל אנחנו עכשיו שבוע לפני סוף השנה.

סתיו שפיר: מה שלא יעבור כבר השנה יחזור לקופת המדינה.

משה גפני: אל תגידי את המשפט הזה.

סתיו שפיר: לכמה אנשים?

משה גפני: אל תגידי את המשפט הזה, סתיו, שאחרי השבוע זה יחזור לקופת המדינה.

<שירלי אביבי: אני מסבירה, זה לא יחזור לקופת המדינה.

<שירלי אביבי: זה לא חוזר לקופת המדינה.

סתיו שפיר: מה שהם לא יצליחו להוציא.

סתיו שפיר: הם מקבלים את הכסף, זה יחזור לאוצר.

<שירלי אביבי: לא, זה לא חוזר לאוצר.

משה גפני: הבנת?

משה גפני: אני אתך לגמרי.

סתיו שפיר: אז תגידי לנו כמה אנשים מקבלים ובאיזה סכום.

<שירלי אביבי: האנשים שמגישים את הבקשות, הבקשות נבחנות, ומי שצריך לקבל את הפיצוי יקבל את הפיצוי.

<שירלי אביבי: זה לא חוזר לאוצר.

משה גפני: אם אפשר לזרז את זה, בבקשה.

<שירלי אביבי: אין שום בעיה.

סתיו שפיר: שאלתי מספר.

סתיו שפיר: סליחה, אני מקבלת פניות מאנשים מחיפה ומהסביבה שלא קיבלו עדיין שום תשובה מרשות המסים.

מיקי לוי: היא מדברת על "צוק איתן".

סתיו שפיר: לא, גם "צוק איתן" וגם השריפות.

סתיו שפיר: "צוק איתן" כבר טיפלנו.

<שירלי אביבי: כל האנשים שצריכים לפנות מוזמנים לפנות.

סתיו שפיר: לכן אני שואלת אותך כמה אנשים מזה עוד השנה יקבלו את הכסף שלהם?

<שירלי אביבי: ברגע שהם יפנו או אם הם פנו הבקשה שלהם - - -

משה גפני: אם אפשר בבקשה – אני לא מתנה את זה בהצבעה – להביא את מספר הפניות, היא צודקת, להביא לנו, בגלל שכולנו מקבלים את הפניות האלה, ויכול להיות שנצטרך לקיים על זה הליך כלשהו.

סתיו שפיר: ובאיזה סכומים אתם מפצים?

<שירלי אביבי: אנחנו מוכנים להעביר את הנתונים.

<שירלי אביבי: אין שום בעיה.

משה גפני: מי בעד אישור הפנייה?

משה גפני: ירים את ידו.

משה גפני: מי נגד?

<שלמה פשקוס: כבוד היושב-ראש.

משה גפני: אתה לא יכול להצביע, עם כל הכבוד.

משה גפני: בעד – רוב

משה גפני: נמנעים – אין

משה גפני: רק רגע.

משה גפני: קודם כול הפנייה אושרה פה אחד.

משה גפני: ביזיון לוועדה אבל לא משנה.

משה גפני: משרד האוצר, אנחנו מעבירים פה אחד, לפחות שמישהו היה מתנגד.

זאב בנימין בגין: אם היית אומר לי אני - - -

משה גפני: סתם אני צוחק, לא לרשום את זה אפילו בפרוטוקול, זאת בדיחה שחורה.

<שלמה פשקוס: על עניין השלושה מיליון ממשרד החקלאות, האם רוצים שאני אסביר או שחייב נציג של המשרד?

משה גפני: עוד מעט.

משה גפני: על איזה מספר פנייה אנחנו מדברים?

<שלמה פשקוס: הסבר קצר.

<שלמה פשקוס: אנחנו חוזרים ל-423-417.

סתיו שפיר: גפני, סליחה, תתקן את זה בפרוטוקול, אני לא הצבעתי בעד זה.

משה גפני: סתיו שפיר לא הצביעה בעד הפנייה למשרד האוצר.

משה גפני: אני מבקש בפרוטוקול שזה יהיה רשום, על אף שזאת פנייה חשובה.

סתיו שפיר: אני חוששת גם שהתשובות הלא מספקות מעידות על כך שהרבה מהנפגעים לא - - -

משה גפני: תיקנתי.

משה גפני: על איזה פנייה הוא מדבר?

משה גפני: בבקשה, פנייה 417 עד 423, השאלה שנשאלה כאן, האם שוב קיצוץ במשרד החקלאות?

<שלמה פשקוס: 417 עד 423.

<שלמה פשקוס: זה לא קיצוץ במשרד החקלאות, זה פרויקט משותף של הרשות להסדרת הבדואים יחד עם ות"ת כדי לשלב את הבדואים במערכת ההשכלה הגבוהה.

<שלמה פשקוס: יש תוכנית שנקראת "שער לאקדמיה" במכללת "ספיר", היא פיילוט מאוד חשוב שמשלב כמה עשרות סטודנטים במכינה יהודית בשנתיים מתוגברות בשנים הראשונות.

<שלמה פשקוס: תוכנית שזוכה להצלחה, וזה בשותפות תקציבית של המועצה להשכלה גבוהה יחד עם משרד החקלאות.

משה גפני: וזה לא קיצוץ במשרד?

<שלמה פשקוס: לא, זה מהתקציב של הרשות של הבדואים.

משה גפני: מי בעד אישור הפניות 417 עד 423?

משה גפני: ירים את ידו.

משה גפני: מי נגד?

משה גפני: בעד – 4

משה גפני: נמנעים – אין

משה גפני: הפניות אושרו.

משה גפני: אנחנו עוברים ל-437, רשות מקרקעי ישראל, עמ' 296.

<דניאל מלצר: הפנייה נועדה לבצע שינויים פנימיים במסגרת תקציב רשות מקרקעי ישראל לקראת סוף השנה.

<דניאל מלצר: אנחנו מבקשים לבצע שלוש תוספות עיקריות, אחת לתוכנית החזרים ופסקי-דין לצורך התאמת התקציב לביצוע בפועל; תוספת של 66 מיליון שקלים לתוכנית היטל השבחה לתשלומי חלף היטל השבחה לרשויות המקומיות; ולבסוף, 340 מיליון שקלים הנחות בקרקע, כאשר התוספת העיקרית היא בעבור הנחות בקרקע לתוכנית מחיר למשתכן.

משה גפני: שאלות.

יעל גרמן: אני לא מכירה את זה.

מיקי לוי: מה זה הנחות קרקע, זה מחיר למשתכן?

<דניאל מלצר: בעיקר.

<דניאל מלצר: בנוסף למחיר למשתכן יש גם הנחות על-פי החלטות מועצת מקרקעי ישראל, לדוגמא, לפי אזורי עדיפות, לפי קווי עימות וכו'.

סתיו שפיר: מה זה המיקור חוץ שם?

סתיו שפיר: מיקור חוץ תפעול ושירותי מידע.

משה גפני: אתם מפחיתים מהמיקור חוץ.

<דניאל מלצר: כן.

סתיו שפיר: אבל מה זה?

<דניאל מלצר: ההפחתה המשמעותית ביותר - - -

משה גפני: היא שואלת מה זה המיקור חוץ.

<דניאל מלצר: זאת תוכנית שבמסגרתה מבוצעים ההתקשרויות עם היועצים החיצוניים שעובדים עם רשות מקרקעי ישראל.

משה גפני: מה הם עושים?

סתיו שפיר: מי הם היועצים האלה?

<דניאל מלצר: בעיקר אנשי מחשוב.

סתיו שפיר: כל כך הרבה כסף לאנשי מחשוב?

סתיו שפיר: 40 מיליון שקל?

סתיו שפיר: מה הם עושים למחשבים?

אלי כהן: מה לא.

סתיו שפיר: אנחנו לא במקצוע הנכון, מה זה?

<דניאל מלצר: אנחנו מסיתים משם תקציב בגלל שלא נעשה ביצוע רוחבי של התקציב.

מיקי לוי: להפך, הוא מוציא משם.

סתיו שפיר: הוא מוציא אליהם.

יוליה מלינובסקי: סליחה, יש לי שאלה.

<דניאל מלצר: אנחנו מסיתים משם תקציב בעיקר בסוף שנה בהתאם לביצוע, ואנחנו מעבירים את זה לתוכנית.

יוליה מלינובסקי: מה זה 66 מיליון שקל לתוכנית "תמורת היטל השבחה"?

<דניאל מלצר: חלף היטל השבחה זה תשלום שמבוצע על-ידי רשות מקרקעי ישראל לרשויות המקומיות, 12% מהתקבולים בהתאם להסכם.

יוליה מלינובסקי: אם יש לך קרקע ברשות מקומית ואתה עושה משהו אתה משלם לרשות מקומית היטל השבחה, נכון?

<דניאל מלצר: רשות מקרקעי ישראל משלמת 12% ולא 50% בהתאם להסכם בין המדינה לרשויות המקומיות.

יעל גרמן: זה פשוט במקום לשלם - - -

משה גפני: מי בעד אישור הפנייה?

משה גפני: ירים את ידו.

משה גפני: מי נגד?

משה גפני: בעד – רוב

משה גפני: נמנעים – אין

משה גפני: הפנייה אושרה.

משה גפני: 442, תוכנית החומש של נתיבי ישראל.

<אלי מורגנשטרן: הפנייה הזו נועדה לתקציב פרויקטי כבישים לתחבורה ציבורית ולדיור מתוך תוכנית החומש של נתיבי ישראל.

<אלי מורגנשטרן: התוכנית הזו אושרה לפני כמה חודשים, היא לא הייתה קודם, ולכן הפנייה מגיעה עכשיו לוועדה.

<אלי מורגנשטרן: הפנייה כוללת 262 מיליון שקלים שמתוכם חלק הולך לנתיבי תחבורה ציבורית – אחד, בירושלים מכיוון מחסום חיזמה לתוך ירושלים, יש שם עומס.

<אלי מורגנשטרן: נת"צ דוכיפת, הרחוב נקרא דוכיפת, המקום שממנו מגיעים זה מחסום חיזמה.

<אלי מורגנשטרן: יש פה נתיבי תחבורה ציבורית בכבישים במרכז הארץ, קטע של אדנים - גנים, אונו - בר-אילן בכביש 471, שעריה - מגדל אפק, וגם תכנון מוקדם של פרויקטים.

משה גפני: בשביל מה ב-471 צריך נתיב לתחבורה ציבורית?

משה גפני: מה מפריע שם?

משה גפני: זה כביש רחב.

<מיטל הומינר: זה ליד אוניברסיטת בר-אילן, יש שם עומסים כבדים.

<מיטל הומינר: כדי להקל על התחבורה הציבורית אנחנו פותחים שם נת"צ.

משה גפני: רק בקטע הזה שליד בר-אילן?

משה גפני: בגלל שההמשך הוא כביש רחב.

משה גפני: לעשות שם קטע לתחבורה ציבורית זה לעשות צחוק, להוציא כסף על כלום.

<מיטל הומינר: לא.

משה גפני: לא מה?

משה גפני: אני נוסע שם.

משה גפני: יש שם ארבעה מסלולים.

<מיטל הומינר: יש שם חלקים שיש עומסי תנועה.

משה גפני: איזה חלק?

<מיטל הומינר: ליד האוניברסיטה.

משה גפני: ליד האוניברסיטה מה?

<אלי מורגנשטרן: יש את כל המקטע של בר-אילן - גהה.

משה גפני: בר-אילן הבנו.

משה גפני: הלאה.

משה גפני: מה אחרי בר-אילן?

<אלי מורגנשטרן: אפילו אחרי בר-אילן יש עומסים בכניסה לבני-ברק, מי כמוך מכיר.

משה גפני: גם את זה אמרנו.

משה גפני: אני מדבר על הלאה, מזרחית למה שאמרתי.

<אלי מורגנשטרן: רק במקטעים שבהם יש עומסים

<מיטל הומינר: במקטעים שיש עומסים מתחיל בלגן.

משה גפני: כביש 471 יוצא מכביש גהה, הוא עובר את הקטע של בר-אילן.

<אלי מורגנשטרן: זה מאונו עד בר-אילן, זה המקטע שאנחנו מדברים עליו.

סתיו שפיר: למה אתם מעבירים את זה עכשיו שבוע לפני סוף השנה?

משה גפני: הוא אמר קודם.

משה גפני: למה?

משה גפני: בגלל שהם מתעצלים.

<אלי מורגנשטרן: אמרתי קודם, זאת תוכנית החומש של נתיבי ישראל שסוכמה רק לפני כשלושה חודשים.

יעל גרמן: אדוני היושב-ראש, יש לי גם שאלה.

סתיו שפיר: ואתם כבר ב-2016 תשתמשו בתקציב?

<אלי מורגנשטרן: זו הרשאה להתחייב.

<אלי מורגנשטרן: בשביל להתחיל לתכנן פרויקטים צריך הרשאה להתחייב.

סתיו שפיר: הבנתי.

סתיו שפיר: אבל הכסף בפועל – מה זאת אומרת?

<אלי מורגנשטרן: הרשאה להתחייב זה בשביל לחתום הסכמים עם קבלנים, עם מתכננים, מהנדסים, אלו דברים שצריך לעשות.

<אלי מורגנשטרן: אפשר לעשות כבר עכשיו, לא מוציאים על זה מזומן השנה.

יעל גרמן: אפשר לשאול שאלה לגבי מה שהוא אומר כרגע?

משה גפני: אתן לך.

משה גפני: תודה רבה.

משה גפני: בבקשה, יעל גרמן, שאלה.

יעל גרמן: קודם כול, דבר ראשון מה זה פרויקט "מגן רקיע" 12 מיליון?

<אלי מורגנשטרן: האמת שזו טעות שלי שלא הוספתי את זה, זה פרויקט ביטחוני, אבל הוא לא נכנס בסוף.

<אלי מורגנשטרן: זו פשוט טעות שלי שלא מחקתי את זה.

יעל גרמן: את זה אפשר להוריד.

יעל גרמן: אני רואה פה שאתם נותנים הרשאה להתחייב שכרגע הסברת באמת, של 150 מיליון אלפי ש"ח, בין השאר לכבישים 781, 65 ו-89.

יעל גרמן: אבל רק לפני כחודש, אדוני היושב-ראש, בוועדת הכלכלה ישבה הרפרנטית של משרד התחבורה ומסרה לנו שיש תקציב לביצוע של 266 מיליון ש"ח, והיא אמרה שכרגע נמצאים בתכנון מפורט.

משה גפני: מה זה כביש 89?

יעל גרמן: כביש 89 זה הכביש היחיד שמחבר בין כברי לנהרייה.

יעל גרמן: הכביש היחיד שמוביל לבית-החולים, שיש לו מסלול אחד בלבד, שברגע שהוא חסום אמבולנסים לא יכולים לעבור, מכבי-אש לא יכולים לעבור, ונהרגים שם מדי שנה - - -

משה גפני: ברור.

משה גפני: השאלה ברורה.

יעל גרמן: והבטיחו שהוא יסתיים ב-2016.

משה גפני: הבטיחו זה לא אומר כלום.

משה גפני: לא הבטיחו לקיים.

יעל גרמן: זה נכון.

<אלי מורגנשטרן: אנסה לענות לשתי השאלות של חברת הכנסת גרמן.

<אלי מורגנשטרן: לגבי השאלה הראשונה, הנושא של תקצוב מול מה שאנחנו מבקשים פה.

<אלי מורגנשטרן: מה שדיברנו על 266 מיליון שקל, מה שנציג התחבורה אמר בוועדת הכלכלה, התייחסות היא לתוכנית החומש של נתיבי ישראל, הכביש הזה נמצא בתוך תוכנית החומש של נתיבי ישראל בסך - - -

יעל גרמן: אני מצטערת, אני לא מקבלת.

יעל גרמן: יש לי כאן את הפרוטוקול, ולא מדובר על תוכנית חומש.

יעל גרמן: אני מבינה, ואני רוצה שהיושב-ראש יקשיב, כי חשוב מאוד התרגילים שאתם עושים, וזה תרגילים, סליחה שאני אומרת את המילה המפורשת – וברגע שהיושב-ראש יקשיב, אדוני, יש פה תרגיל.

משה גפני: מה התרגיל?

יעל גרמן: אני רוצה לומר לך, הם מדברים על ועדת הכלכלה ומדברים שכאילו הם הכניסו את זה לתוכנית החומש, ממש לא.

יעל גרמן: ויש לי פה את הפרוטוקול, אני אוחזת אותו פה.

יעל גרמן: במסגרת הסיכום התקציבים לשנים 2017, 2018 יהיה 266 מיליון.

יעל גרמן: התרגיל הוא שעכשיו הם לקחו את ה-266 מיליון שהיו צריכים להיות ב-2017, 2018, שמים את זה בתוכנית חומש.

יעל גרמן: מה זה תוכנית חומש?

יעל גרמן: עד 2022?

יעל גרמן: זה תרגיל שלא מקובל, זאת פנייה של ביצוע.

משה גפני: מה אתה עונה?

<אלי מורגנשטרן: אז אסביר רגע מה שקורה לגבי פרויקטי פיתוח באופן כללי.

<אלי מורגנשטרן: כל פרויקטי התשתית יש להם כמה שלבים בהתקדמות שלהם וגם בהערכה המדויקת יותר.

משה גפני: היא אומרת שאמרתם בוועדת הכלכלה שזה בביצוע.

יעל גרמן: אני לא אומרת, קוראת.

משה גפני: כן, בסדר.

משה גפני: לא הקשבתי, תגיד.

<אלי מורגנשטרן: אני חוזר ומסכים עם הדברים שנאמרו בוועדת הכלכלה שמתייחסים לשאלה האם הכביש הזה נמצא בתוך התוכנית של נתיבי ישראל, ובסיכום שבין משרד האוצר לבין משרד התחבורה, והתשובה לזה היא כן לגבי דרך התקצוב בפועל.

<אלי מורגנשטרן: מאחר שפרויקטי תשתית נוטים לשינויים מאוד גדולים - - -

יעל גרמן: לא, אדוני, סליחה.

משה גפני: רגע, תני לו להשלים.

יעל גרמן: הנה, יושבת כאן מי שאמרה שזה 2017, 2018, לא תוכנית חומש.

משה גפני: אבל, יעל, תני לו להשלים.

משה גפני: אי-אפשר לנהל דיון בלי שהוא יכול לענות.

<אלי מורגנשטרן: מאחר שפרויקטי תשתית באופן כללי נוטים לשינויים מאוד משמעותיים בתקציבים שלהם, לכן יש שלושה פרקים שבהם בוחנים את התקציב לוודא שהתקציב מדויק לפי מה שתוכנן מראש.

<אלי מורגנשטרן: יש את התכנון המוקדם, יש תכנון מפורט, ואחר כך יש יציאה לביצוע.

<אלי מורגנשטרן: בכל שלב מהם בודקים שהאומדן – כי כשבאים אם האומדן הראשוני ומשרטטים את הקו על המפה עדיין לא יודעים כמה תשתיות של מים יש, של מקורות יש שם ושל קצ"א, ושל תש"ן, ושל מי יודע מה עוד יש שם.

<אלי מורגנשטרן: ולכן, בכל שלב בוחנים עוד פעם את התקציב.

משה גפני: לגופו של עניין, בפנייה פה מה?

<אלי מורגנשטרן: פה מדברים על תכנון מוקדם של הפרויקט הזה, שזה השלב הראשון בתוך הביצוע של הפרויקט.

יעל גרמן: איפה ה-266 מיליון ששכנתך אמרה שמתוקצב ל-2017, 2018 בכביש 89?

יעל גרמן: זה מה שנאמר בוועדת הכלכלה.

יעל גרמן: איפה ה-266 מיליון?

<אלי מורגנשטרן: התשובה היא שזה נמצא בסיכום התקציבי שבין המשרדים ובתוכנית החומש של נתיבי ישראל.

יעל גרמן: האם יש 266 ל-2017, 2018?

יעל גרמן: אני לא יוצאת ממך.

<אלי מורגנשטרן: כן, יש 266 מיליון.

<אלי מורגנשטרן: לא יבצעו, לא מבצעים כביש בשנתיים.

יעל גרמן: אבל יש תוכנית, יש תכנון מפורט, כך אמרו לנו.

<אלי מורגנשטרן: לא אמרו שיש תכנון מפורט.

יעל גרמן: אולי אני אקריא לכם את זה.

<מיטל הומינר: אמרנו שיש תכנון מפורט לנתיב.

<מיטל הומינר: אני עניתי את התשובה.

<מיטל הומינר: אמרתי שיש תכנון מפורט עבור הנתיב לאמבולנסים שמבוצע על-ידי "יפה נוף".

<מיטל הומינר: זה לא השדרוג של כל כביש 89 כברי - נהרייה.

יעל גרמן: לא, אני מצטערת מאוד, בואי אני אקריא לך, שמך מיטל הומינר.

<מיטל הומינר: נכון.

<מיטל הומינר: זה בדיוק זה.

יעל גרמן: כי אנחנו כרגע נמצאים בתכנון מפורט כביש 89, לא הנתיב, לא השול הרחב, שזאת בעיה בפני עצמה, ואנחנו עושים את המקסימום כדי לקדם את זה מול חברת נתיבי ישראל.

משה גפני: מה התשובה?

יעל גרמן: אין תשובה.

<אלי מורגנשטרן: בדיוק.

<אלי מורגנשטרן: אם יוצאים למכרז בעוד שנה וחצי זה אומר שלא יוציאו את המזומנים בשנה וחצי הקרובות.

<אלי מורגנשטרן: יוצאים למכרז בעוד שנה וחצי, ואז מתחילים ביצוע שלוקח בין שנתיים לשלוש שנים.

יעל גרמן: לאן העברתם את ה-266 מיליון שהיו?

<אלי מורגנשטרן: זו הרשאה להתחייב.

<אלי מורגנשטרן: יש לנו הרשאה - - -

יעל גרמן: לא, סליחה, זו לא הרשאה להתחייב.

יעל גרמן: 266 מיליון ש"ח לביצוע, מיטל הומינר, לא הרשאה להתחייב.

יעל גרמן: מה קרה לתקציב?

<אלי מורגנשטרן: אז אחדד את התשובה, אי-אפשר לבצע פרויקט - - -

יעל גרמן: מה קרה לתקציב, אדוני?

<אלי מורגנשטרן: אני מנסה לענות.

<אלי מורגנשטרן: אי-אפשר לבצע כביש בשנתיים.

<אלי מורגנשטרן: לא יצאו 266 מיליוני - - -

יעל גרמן: מה קרה לתקציב שהיה?

יעל גרמן: היו 266 מיליון, מה קרה לו?

<אלי מורגנשטרן: יש אותו עדיין בדיוק כמו שהוא היה אז.

יעל גרמן: אבל הוא היה ל-2017.

משה גפני: אבל, יעל, הוא ענה.

יעל גרמן: אני לא יוצאת מזה.

יעל גרמן: לקחו התקציב למשהו אחר, אתה יודע את זה.

<אלי מורגנשטרן: ממש לא.

משה גפני: בסדר, אני לא יודע שום דבר.

משה גפני: מה שהם עונים לי זה מה שאני שומע.

משה גפני: מאיפה אני יודע לאן לקחו את זה?

משה גפני: אני יודע מה משרד התחבורה עשו?

סתיו שפיר: תגידו, מה הזמן הממוצע לתכנון ולביצוע של כביש חדש?

משה גפני: מס' 442 - - -

סתיו שפיר: רגע, גפני, זאת שאלה מעניינת, רק שיענה.

משה גפני: אה, בבקשה.

סתיו שפיר: מה הזמן הממוצע?

סתיו שפיר: מה אורך הזמן שלוקח לכם לתכנן ולסלול?

<אלי מורגנשטרן: אני יכול לענות על זה בשמחה, אני מכיר את זה, אבל אני חושב שזה התחום המקצועי של משרד התחבורה, יותר נכון שהם יענו על זה.

סתיו שפיר: מצוין.

משה גפני: בבקשה.

<מיטל הומינר: תכנון, קודם כול זה תלוי ממש מה יש באותו תוואי, אם יש שם קווי מקורות, קווי דלק שקשה להזיז אותם, ואלו תהליכים שלוקחים לנו זמן, אז התכנון המפורט יכול לקחת – כי זה כולל קידומי זמינות – יכול לקחת שנה וחצי.

סתיו שפיר: רק לתכנון.

<מיטל הומינר: רק לתכנון.

סתיו שפיר: וסלילה?

<מיטל הומינר: וסלילה, ביצוע, זה תלוי, בין שנתיים לשלוש.

סתיו שפיר: כלומר, חמש שנים בסופו של דבר בשביל לעשות כביש?

<מיטל הומינר: בשביל זה אנחנו סוגרים את זה בתוכניות חומש.

משה גפני: מה השאלה.

משה גפני: 471, כביש מכבית, את יודעת כמה זמן זה לקח?

סתיו שפיר: השאלה אם זה צריך לקחת כל כך הרבה זמן?

משה גפני: זה צריך לקחת, בגלל ששם היו בעיות של משפטים עם העיריות.

סתיו שפיר: איפה זה עומד בהשוואה בין-לאומית?

משה גפני: אני מכבד את השאלות שלכם, אבל זה לא יום עיון על משרד התחבורה.

סתיו שפיר: אבל רק איפה זה עומד?

סתיו שפיר: איפה עומד משרד התחבורה ביחס לעולם?

מיקי לוי: כביש 38, בית-שמש.

<מיטל הומינר: אני יכולה לבדוק את זה.

סתיו שפיר: לא בדקתם את זה?

משה גפני: מה, אני שאילתות 15 שנה.

<מיטל הומינר: אני יכולה לשאול את אגף תכנון אצלנו, שזה תחום עיסוקו.

סתיו שפיר: אז אני אשמח לתשובה על זה.

משה גפני: תודה רבה.

משה גפני: מי בעד אישור הפנייה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – אין

משה גפני: הפנייה אושרה.

משה גפני: 443 עד 446.

משה גפני: יוסי עדס, בדקת את הדברים?

משה גפני: נחזור אליך.

<אלי מורגנשטרן: הפנייה הזו היא גם של משרד התחבורה בסעיף השוטף של משרד התחבורה.

<אלי מורגנשטרן: היא כוללת למעשה הגדלה של שבעה מיליון ו-700,000 שקלים של הוצאה מותנית בהכנסה, ועוד כשבעה מיליון שקלים הגדלה של העברה בין גגות, בין סעיפי תקציב אחרים.

<אלי מורגנשטרן: כאשר ההעברה כוללת תקצוב של אוניות אנרגיה על-ידי משרד האנרגיה, מימון של פעילות מחקר ופיתוח בתחומי רכב מהמדען הראשי במשרד ראש הממשלה, ועוד העברה של מיליון וחצי של פעילות סייבר שנעשית על-ידי המשרד.

משה גפני: שאלות.

מיקי לוי: לא הבנתי, מה זה מימון של אוניות?

משה גפני: אוניות.

<אלי מורגנשטרן: יש סבסוד על-פי החלטת ממשלה לאוניות גז ישראליות בשביל שהן יוכלו להתחרות בחברות בין-לאומיות אחרות, בגלל הוצאות ביטחון ושיקולים אחרים שיש להם.

מיקי לוי: אבל יש כבר?

<אלי מורגנשטרן: יש אוניות כאלה.

מיקי לוי: 443, סתיו, עמ' 303.

משה גפני: נו, אז מה השאלה?

מיקי לוי: ענה לי.

משה גפני: תודה רבה.

משה גפני: רגע, נראה אם יש לנו רוב בכלל.

<טמיר כהן: כן.

משה גפני: מי בעד אישור הפניות?

משה גפני: ירים את ידו.

משה גפני: מי נגד?

משה גפני: בעד – רוב

משה גפני: נמנעים – אין

משה גפני: הפניות אושרו.

סתיו שפיר: גפני, מאחר שקיבלנו את זה עכשיו אין לנו זמן ללמוד את זה מראש.

משה גפני: בסדר, אז חיכיתי.

סתיו שפיר: צריך לתת לזה קצת יותר זמן.

סתיו שפיר: למה יש פה קיצוץ בתחבורה הציבורית?

<אלי מורגנשטרן: אין קיצוץ בתחבורה הציבורית, זו התאמה לרמת - - -

סתיו שפיר: עוד פעם, זה לא קיצוץ זה רק - - -

<אלי מורגנשטרן: זו התאמה לרמת הביצוע בפועל, מדובר על המטה.

<אלי מורגנשטרן: זאת אומרת, עובדי המטה של משרד התחבורה - - -

סתיו שפיר: לא, רשות התחבורה הציבורית.

<אלי מורגנשטרן: נכון, זה המטה של משרד התחבורה, הנה התקציבן פה, הוא יסביר.

<גילי כהן: אין קיצוץ.

<גילי כהן: מדובר על - - -

סתיו שפיר: אני מבקשת שבכל פעם שיש מינוס בתוך הטבלאות, מה שמראה על קיצוץ בתקציב, תפסיקו להגיד אין קיצוץ, זה פשוט לא נכון טכנית.

מיקי לוי: אז אולי תפסיקו לשים מינוס ותכתבו העברה.

<גלעד כהן: אני אסביר, זה מאוד ברור.

<גלעד כהן: הרשות לתחבורה ציבורית - - -

משה גפני: רגע, בואו נעשה סדר, זה כבר ערעור עלי.

משה גפני: בכל פעם שיש משהו ואתם צריכים להסביר או לא צריכים להסביר זה אני מחליט.

משה גפני: היא שואלת, חברת הכנסת סתיו שפיר, ואני מאשר, אבל זה לא גורף.

סתיו שפיר: גם יש לכם קיצוץ בכל השנים הקודמות, למעשה.

סתיו שפיר: כל שנה אתם מקצצים שם את התקציב.

משה גפני: איפה?

<גילי כהן: אני אסביר.

סתיו שפיר: ברשות התחבורה הציבורית, קיצצתם ב-2015 מ-40 בסוף ל-20 מיליון.

משה גפני: שאלה טובה.

משה גפני: בבקשה, תשובה.

<גילי כהן: מדובר על תקציב השכר של עובדי הרשות לתחבורה ציבורית, זה לא קיצוץ בתחבורה ציבורית, והעובדים האלו עדיין לא עברו לרשות עצמה, הם עדיין נמצאים כחלק ממשרד התחבורה.

<גילי כהן: מעבירים את הכסף ללשכה הראשית, מה שנקרא מבנה, משרד התחבורה מקבל - - -

סתיו שפיר: מ-2013.

<גילי כהן: לא העברנו אותם לגמרי כי יש איזשהו ויכוח אם יהיו יחידת סמך או לא, זה עדיין בתהליכים.

סתיו שפיר: ואז אתם מבצעים רק חצי מהתקציב שניתן?

<גילי כהן: לא, זה תקציב שכר, זה פשוט עובר ללשכה הראשית.

<גילי כהן: אם תסתכלי בסעיף 40 למעלה את תראי שהתשעה מיליון עברו אליהם.

סתיו שפיר: כל ה-40 מיליון ב-2015 זה תקציב שכר?

<גילי כהן: כן, כמעט הכול היה תקציב שכר.

סתיו שפיר: אז לאיפה הלכו ה-20 מיליון שכן ביצעתם?

<גילי כהן: לא זוכר משנה שעברה מה היה, אני יכול לבדוק.

משה גפני: מישהו לקח את זה לכיס.

משה גפני: לא, תענה.

משה גפני: סתם סתם.

סתיו שפיר: קראת את דוחות מבקר המדינה על הרשות?

משה גפני: סתם, סתם.

סתיו שפיר: שלא תגיד דברים לפרוטוקול שאולי הם נכונים.

משה גפני: אני פשוט כבר שלושה ימים פה קבור בתוך ההעברות האלה.

סתיו שפיר: מה אתה אומר?

<גילי כהן: אני חושב שאת מתבלבלת עם הרשות לבטיחות בדרכים, יכול להיות?

סתיו שפיר: לא, התחבורה הציבורית, ממש לא מתבלבלת, יושבת פה מולי הטבלה.

<גילי כהן: אני לא זוכר, אני יכול לבדוק מה היה בשנה שעברה.

סתיו שפיר: אני אומרת לכם מה היו התקציבים – תוקצב ב-2015 ב-38 מיליון שקלים, ביצעתם 20 מיליון, מה הסיבה?

משה גפני: תבדוק את זה, תיתן תשובה.

<גילי כהן: תוקצבו 42 תקנים חדשים לרשות התחבורה הציבורית.

<גילי כהן: כל התקנים החדשים מתוקצבים בתקנה של רשות התחבורה הציבורית וכל העובדים הישנים, עוד 120 במספר, נמצאים עדיין במשרד התחבורה.

סתיו שפיר: וכמה כסף העברתם - - -

משה גפני: רגע, אני מבקש מאנשי משרד האוצר והמשרדים השונים, תהיו ערוכים לעניין שסתיו שפיר יושבת פה עם מחשב.

משה גפני: תהיו ערוכים לענות תשובות.

<גילי כהן: גם אנחנו באנו עם מחשבים.

משה גפני: אני לא אומר את זה בציניות.

סתיו שפיר: תודה.

סתיו שפיר: כמה כספים העברתם לחברות ייעוץ מתוך הרשות?

<גילי כהן: לא יודע.

<גילי כהן: שנה שעברה?

<גילי כהן: אני יכול לבדוק.

סתיו שפיר: חברות ייעוץ שמחליפות בדרך כלל את התקנים שאתם לא סגרתם.

<גילי כהן: לרשות לתחבורה ציבורית יש חברת ייעוץ אחת שמלווה אותה בהקמה.

סתיו שפיר: נכון.

<גילי כהן: זה בפחות ממיליון שקל בשנה.

משה גפני: תבדוק ותיתן לנו תשובה, ואנחנו ניתן לחברי הוועדה.

משה גפני: 259, ביטוח לאומי.

משה גפני: מי זה?

משה גפני: בבקשה.

<יוגב גרדוס: אני מבקש לדון בפנייה הזאת עם פנייה 436 שלמעשה מדברת על אותם נושאים.

משה גפני: איפה?

<טמיר כהן: בעמ' 338.

<יוגב גרדוס: באחת הפניות האחרונות.

משה גפני: רגע, אז לאט לאט, אל תרוץ.

<יוגב גרדוס: שתי הפניות – 436 ו-259, מיועדות לביצוע שינויים פנימיים.

משה גפני: אני רק רוצה להגיד לחברים, 259 זה מה שמונח עכשיו לפנינו, ו-436 זאת הפנייה האחרונה בחוברת.

משה גפני: בבקשה.

<יוגב גרדוס: היא נשלחה באיחור, אני מתנצל על זה.

<יוגב גרדוס: שתי הפניות נועדו לבצע שינויים פנימיים בתקציב המוסד לביטוח לאומי.

<יוגב גרדוס: התקציב נבנה כידוע בתחילת שנה על בסיס אומדנים מסוימים של גבייה ותשלומי גמלאות, ועכשיו אנחנו מתאימים בפועל לנתונים שקיבלנו מהביטוח הלאומי.

<יוגב גרדוס: יש פה הגדלה של ההשתתפות בגבייה.

<יוגב גרדוס: בעצם ביטוח לאומי גובה את דמי הביטוח מהאזרחים והאוצר על-פי חוק, על-פי סעיף 32 לחוק הביטוח הלאומי, משתתף בגבייה הזאת בשיעור של 45.1% בשנת 2016, וכאן אנחנו מתאימים את התקציב לביצוע.

<יוגב גרדוס: יש ירידה בתקציב אשפוז אימהות, אשפוז יולדות, הייתה הערכה בתקציב שהתעריף של יום אשפוז יעלה ואיזשהו היקף מסוים של לידות, וההנחה הזאת בפועל הייתה יותר נמוכה.

<יוגב גרדוס: בנוסף, אנחנו מעבירים פה 299 מיליון שקל לביצוע בפועל של תשלומי קצבאות זקנה לקשישים שהם קשישים עולים שאינם זכאים לקצבאות זקנה על-פי חוק הביטוח הלאומי.

משה גפני: 229 מיליון?

<יוגב גרדוס: 299.

<יוגב גרדוס: ו-8.7 מיליון שקל להשתתפות בהוצאות מינהל לוועדות רפואיות.

משה גפני: 200 מה?

משה גפני: 299?

<יוגב גרדוס: 299.

משה גפני: איפה זה כתוב?

<יוגב גרדוס: זה כתוב ב"הסכמים סעיף 9", תוכנית 271202, זו הפנייה האחרונה ב-436.

משה גפני: 229 כתוב בפנייה.

<יוגב גרדוס: 299 בפנייה 436.

<טמיר כהן: עכשיו הוא מדבר על הפנייה האחרונה.

משה גפני: כן, כתוב 229.

<יוגב גרדוס: אני מסתכל וכתוב לי פה 299, תוכנית 271202 "הסכמים סעיף 9".

סתיו שפיר: בקצבאות וחוקים ייעודיים, איפה שאתם מורידים 133 מיליון שקלים, וגם בהשתתפויות אחרות כשאתם מורידים 266 מיליון שקלים, אתה יכול לפרט לנו את התקנות הספציפיות שמהן יוצאים הכספים?

<יוגב גרדוס: כן, יש פה השלמת הכנסה, הבטחת הכנסה, יתומים - - -

סתיו שפיר: אז אתם מקצצים בהשלמת הכנסה ובהבטחת הכנסה?

<יוגב גרדוס: עוד פעם, לא מדובר בקיצוצים, כל תשלומי המוסד לביטוח לאומי זה על-פי זכאות לפי חוק.

<יוגב גרדוס: פשוט הם משלמים בהתאם לזכאות ומספר האנשים, ויש פחות זכאים.

<יוגב גרדוס: אני חושב שזאת תופעה חיובית שהבטחת הכנסה – אנשים נכנסים יותר לשוק העבודה, ויש שם תקציב שאנחנו מעבירים כאמור לקצבאות זקנה לעולים.

משה גפני: אלי, תחליף אותי רק דקה, זה מנכ"ל משרד ראש הממשלה.

אלי כהן: מה הנושא הבא?

<טמיר כהן: שתי פניות של ביטוח לאומי, די הוסברו.

<טמיר כהן: אם אתה רוצה עוד איזה הסבר.

אלי כהן: מיקי, מה שלומך?

מיקי לוי: טוב.

מיקי לוי: אדוני היושב-ראש, קיבלנו את ההסבר שלך, הצבעה.

אלי כהן: מה הנושא הבא שלאחר מכן?

אלי כהן: אנחנו עוד מעט נצביע.

<טמיר כהן: המשך הפניות.

אלי כהן: אני יודע, תאמיני לי, אני מנהל ועדה.

אלי כהן: אם תספרי את כמות האנשים אז זה לא יעבור.

רחל עזריה: יש לך פה שלושה, למה?

אלי כהן: אה, מלכיאלי כאן, לא ראיתי אותו.

<טמיר כהן: שתי הפניות האלה הוסברו, 259 ו-436.

<טמיר כהן: תצביע על כל פנייה בנפרד, בבקשה.

אלי כהן: אנחנו נצביע עכשיו על פנייה מס' 259.

אלי כהן: מי בעד?

אלי כהן: מי נגד?

אלי כהן: בעד – 3

אלי כהן: נמנעים – אין

אלי כהן: התקבלה.

אלי כהן: נצביע על פנייה 436 שכאמור הוסברה.

אלי כהן: מי בעד?

אלי כהן: מי נגד?

אלי כהן: בעד – 3

אלי כהן: נמנעים – אין

אלי כהן: התקבלה.

<טמיר כהן: עכשיו עוברים למקבץ של הוצאות פיתוח אחרות, זה יהיה בפנייה 127, עמ' 312.

אלי כהן: בבקשה, מי מסביר?

<אפרת תבור שני: סעיף 83.

<אפרת תבור שני: פנייה זו נועדה לתקצוב 102 מיליוני שקלים בהרשאה להתחייב לצורך ביצוע הפעולות הבאות: 96 מיליון שקלים בהרשאה להתחייב לצורך התקשרות - - -

<טמיר כהן: את מסתכלת על פנייה שנמצאת בעמוד 312?

<אפרת תבור שני: אין לי את העמ'.

<טמיר כהן: מה אין לך? יש לכולכם.

<אפרת תבור שני: סליחה, זה לא אני.

<אפרת תבור שני: זה לא זה.

<אפרת תבור שני: מי זה?

<טמיר כהן: אין רפרנט לפנייה הזאת?

מיקי לוי: אם אין, לא דנים בה.

<טמיר כהן: אין, הלאה.

<טמיר כהן: אלי, אין נציג לפנייה הזאת.

<טמיר כהן: פנייה 313 עד 316, עמ' 314.

אלי כהן: סליחה, תואילי בטובך?

אלי כהן: בבקשה.

<דרורית שטייניץ: סליחה.

אלי כהן: ואחרי זה נעבור לפניות 400 ו-411.

<טמיר כהן: 400.

<טמיר כהן: אחד אחד עושים.

סתיו שפיר: אין בעיה, שנייה, פרה-פרה.

אלי כהן: שייערכו, כי היא נעלמה לנו.

<דרורית שטייניץ: 313, הפנייה דנה בסעיף 83, הוצאות פיתוח, הפנייה נועדה לתגבר את הפניות של משרד ראש הממשלה בסעיף 83, שבעצם כוללות העברת שבעה מיליון ממשרד החינוך לטובת פרויקט "מסע".

<דרורית שטייניץ: במסגרת הזאת נעשה פרויקט משותף בין משרד החינוך למשרד ראש הממשלה לתגבר הבאת מורים ללימודי אנגלית בבתי-ספר.

<דרורית שטייניץ: בנוסף לכך, יש 7.2 מיליון ש"ח, שזה תקצוב לקרן אל-בוואדר, זה בעצם תגבור תקציב המזומנים בהתאם להרשאה להתחייב, בהתאם לביצוע בפועל של הפרויקטי.

<דרורית שטייניץ: 300,000 שקלים מתקציב המועצה להנצחת נשיאים לתקצוב התקשוב הממשלתי עבור הקמת אינטרנט לילדים, שבעצם מטרתו לספר לילדים בשפה שלהם על כל נשיאי ישראל וראשי ממשלותיה.

<דרורית שטייניץ: מה עוד יש כאן?

<דרורית שטייניץ: תקצוב פרויקט "תגלית" בזכות מלידה בהתאם לביצוע בפועל ותגבור תקציב פרויקט "מסע" כנ"ל.

<דרורית שטייניץ: כל הפרויקטים האלה מתוקצבים בהרשאה להתחייב, וכרגע אנחנו מתקצבים אותם במזומנים.

סתיו שפיר: כמה שאלות.

סתיו שפיר: יש פה קיצוץ בעסקים קטנים ובינוניים.

<דרורית שטייניץ: זה לא שלנו.

סתיו שפיר: זה בתוך ההעברה.

<דרורית שטייניץ: זה לא שלנו.

סתיו שפיר: אבל זה בהעברה הזאת.

סתיו שפיר: בתוך ההעברה, קיצוץ בתוכנית 384003 של שבעה מיליון שקלים בעסקים קטנים ובינוניים.

<דרורית שטייניץ: זה לא ראש הממשלה.

סתיו שפיר: אז אני מבקשת שמישהו יבוא להסביר את זה.

מיקי לוי: 38003.

<דרורית שטייניץ: אנחנו 316, זו הפנייה שלנו.

אלי כהן: את יכולה להסביר את זה?

<דרורית שטייניץ: לא, אין לי מושג.

סתיו שפיר: נוסף על כך, מה התקציב הכולל של "מסע"?

<דרורית שטייניץ: פרויקט "מסע" השנה יעמוד על 128 מיליון שקלים.

סתיו שפיר: 128 מיליון שקלים?

<דרורית שטייניץ: כן, זה הביצוע בפועל שלה.

סתיו שפיר: זה לא מה שכתוב.

סתיו שפיר: מה זאת אומרת?

סתיו שפיר: ל-2017?

<דרורית שטייניץ: ב-2016.

סתיו שפיר: ב-2016 כתוב 44 מיליון שקלים.

סתיו שפיר: יש עוד תקנה לזה?

<דרורית שטייניץ: לא.

<דרורית שטייניץ: יש עוד תקנה אחת שאנחנו מעבירים כסף לתגבר את תקציב המזומנים הקיים.

<דרורית שטייניץ: יש שם הרשאה על סך 128 מיליון, ואנחנו עכשיו משלימים את הכסף בהתאם לביצועים בפועל.

סתיו שפיר: אני רוצה תשובה על העסקים הקטנים והבינוניים.

אלי כהן: אתם לא יודעים להתייחס לשאלה של חברת הכנסת שפיר?

<דרורית שטייניץ: אני לא מכירה.

סתיו שפיר: כי הקיצוץ מגיע מסעיף 38.

<דרורית שטייניץ: אני מוכנה לבדוק בינתיים.

מיקי לוי: יש לך את 4(ג).

סתיו שפיר: החלפתם את התקנה של "מסע".

מיקי לוי: 4(ג) זה נושא "תגלית", אבל יש קיזוז.

סתיו שפיר: חוץ מזה, שאלה נוספת.

אלי כהן: רגע.

<דרורית שטייניץ: זו העברה מהרשות לעסקים קטנים לקרן אל-בוואדר.

<דרורית שטייניץ: זה מעסקים קטנים לעסקים קטנים במגזר הערבי.

סתיו שפיר: זה כל ההוצאה הזאת?

<דרורית שטייניץ: כן.

מיקי לוי: כל הכסף מעסקים קטנים זה למעשה מעסקים קטנים אחרים?

<דרורית שטייניץ: הרשות לעסקים קטנים מתקצבת את קרן אל-בוואדר בגין עסקים קטנים ברשויות.

משה גפני: תודה.

מיקי לוי: זה למעשה מעסקים לעסקים?

<דרורית שטייניץ: בהחלט.

סתיו שפיר: תגידי לי, מצוינות כמה החלטות ממשלה בנוגע לפרויקט "מסע" ולפרויקט "תגלית", הן כולן החלטות מאוד ישנות.

<דרורית שטייניץ: נכון.

סתיו שפיר: מ-2010, מ-2007.

<דרורית שטייניץ: כן, ההחלטות האלה פתוחות עדיין.

סתיו שפיר: למה הן לא מתוקצבות בבסיס התקציב?

<דרורית שטייניץ: הן בהחלט מתוקצבות בבסיס התקציב, אבל אנחנו כל פעם מתגברים אותן בהתאם לביצועים בפועל.

סתיו שפיר: מה זאת אומרת?

סתיו שפיר: זה חתיכת תגבור, אתם לא יכולים לחזות?

<דרורית שטייניץ: נכון, אנחנו לא יודעים - - -

מיקי לוי: כמה הבסיס?

<דרורית שטייניץ: הבסיס עומד על משהו כמו 53-40 מיליון אם אני לא טועה.

מיקי לוי: והממוצע השנתי מאז שבבסיס כמה עלה?

מיקי לוי: אי-אפשר לעשות התאמות?

מיקי לוי: זה טירוף, את מבינה?

מיקי לוי: שלושה ימים לפני סיום – אין לי טענות אלייך, לקובעי המדיניות – מסיתים סכומים אדירים לנושא "תגלית" שהוא חשוב מאוד בעיני - -

<דרורית שטייניץ: נכון.

מיקי לוי: - - אבל אם יש שינויים בבסיס התקציב מ-2010 היה אפשר לעשות ממוצע של שש שנים ולעשות התאמות.

מיקי לוי: את אולי יודעת כמה זה מתוקצב ב-2017?

<דרורית שטייניץ: לפי דעתי לא עשינו שינוי בבסיס.

מיקי לוי: חבל, עוד הפעם יעבירו הנה ועוד הפעם נצטרך להעיר על זה שצריך להעביר כספים מצד לצד.

<דרורית שטייניץ: העניין הוא שהפרויקטים האלה מאוד מושפעים מכל מיני מצבים, המצבים הביטחוניים, ולכן זה לא לגמרי נכון.

מיקי לוי: אני אתך.

מיקי לוי: אני אתך.

מיקי לוי: אם היית לוקחת חמש שנים ועושה ממוצע של התגבור התקציבי ומפחיתה מזה 15%, עדיין לא היינו צריכים עכשיו להעביר פי שניים כמעט מהתקציב בבסיס התקציב.

<דרורית שטייניץ: זה לא פוגע בהתנהלות של הפרויקט, זה לא פוגע בהבאת המשתתפים.

סתיו שפיר: רגע, מה היית עושה אם לא היינו מעבירים?

סתיו שפיר: בטח שזה פוגע.

סתיו שפיר: במקום לתכנן מראש - - -

<דרורית שטייניץ: יש הרשאה להתחייב.

<דרורית שטייניץ: המטרה של הרשאה להתחייב היא באמת לתקצב בהתאם לביצועים בפועל.

סתיו שפיר: אז למה אתם לא מעבירים את כל תקציב המדינה בהרשאה להתחייב?

סתיו שפיר: מה הערך בלתכנן תקציבית?

משה גפני: זאת שאלה שהיא כבר לא - - -

סתיו שפיר: מה הערך בלתכנן תקציבית אם מסבירים לנו כל פעם הסבר שהוא ריק?

משה גפני: מי בעד אישור הפניות?

משה גפני: ירים את ידו.

משה גפני: מי נגד?

משה גפני: בעד – רוב

משה גפני: נמנעים – אין

משה גפני: הפניות אושרו.

סתיו שפיר: רוויזיה, ואני רוצה לקבל – אתה לא היית פה, גפני – אז אני רוצה שמשרד הכלכלה יפרט בתשובה פה על הקיצוץ בעסקים קטנים.

סתיו שפיר: הם טוענים שזה כסף שמועבר לעסקים קטנים במגזר הערבי.

משה גפני: יש מישהו מהחקלאות?

סתיו שפיר: שיפרטו את כלל החלוקה של התקצוב בעסקים קטנים גם לפי מגזרים, ודרך מי עובר הכסף.

משה גפני: מס' פנייה לוועדה 400, מי מסביר את זה?

משה גפני: הוצאות פיתוח.

משה גפני: בבקשה.

<אפרת תבור שני: פנייה זו נועדה לתקצוב 102 מיליוני שקלים בהרשאה להתחייב, מתוכם 96 מיליוני שקלים לצורך חתימה על התקשרות עם חברת SAP לרישיונות לעשר שנים הקרובות, ו-6.5 מיליוני שקלים בהרשאה להתחייב לצורך תכנון המכס בנמלים החדשים באשדוד ובחיפה.

משה גפני: תודה רבה.

משה גפני: שאלות, בבקשה.

סתיו שפיר: ההתקשרות עם חברת SAP, בשביל מה היא?

<אפרת תבור שני: רישיונות.

סתיו שפיר: למה?

<אפרת תבור שני: עבור מרכבה.

סתיו שפיר: עבור מרכבה.

סתיו שפיר: מה סך העלות שהושקעה במרכבה?

<אפרת תבור שני: למיטב ידיעתי העלות השנתית של מרכבה עומדת על כ-95 מיליון שקלים.

סתיו שפיר: לא.

מיקי לוי: ומה זה?

מיקי לוי: החזקה שוטפת?

סתיו שפיר: ועם כל הבנייה וההקמה של מרכבה כמה?

<אפרת תבור שני: ההקמה, אני לא יודעת להגיד לך.

<אפרת תבור שני: זה היה ב-2003, למיטב זכרוני, אני יכולה לבדוק.

<אפרת תבור שני: אני יודעת שהתפעול השוטף והפיתוחים השוטפים וכל ההפעלה של המערכת עומדת על כ-95 מיליון ש"ח בשנה.

סתיו שפיר: גפני, מדובר על מערכת שעלתה מיליארדים, ואני רוצה להגיד על זה משהו.

משה גפני: בבקשה.

סתיו שפיר: אני כבר שנה ממתינה לתשובה ממשרד האוצר על הבקשה שלי לקבל הרשאה למערכת מרכבה, הרשאה שרק תאפשר לי לצפות בנתונים התקציביים ובנתונים של החוזים וההתקשרויות.

סתיו שפיר: משרד האוצר מסרב כבר שנה לענות לשאלה הפשוטה הזאת.

סתיו שפיר: אני לא מצליחה להבין מה הפחד מלתת לחברי הכנסת להסתכל על מערכת מרכבה, מה כל כך סודי בנתונים התקציביים.

סתיו שפיר: ואני חושבת שלא צריך להעביר את ההעברה הזאת עד שלא מקבלים תשובה.

משה גפני: למה לא נותנים את זה?

סתיו שפיר: שנה שלמה לחכות לתשובה זה לא ייתכן.

משה גפני: למה לא נותנים?

משה גפני: את הנתון, זה נורא פשוט.

<אפרת תבור שני: אני אפנה שוב את השאלה לחשבת הכללית שאליה - - -

סתיו שפיר: החשבת הכללית אמרה שזאת תשובה של מנכ"ל האוצר, מנכ"ל האוצר פה בוועדה סירב להשיב לשאלה הזאת.

סתיו שפיר: כבר חודשים אנחנו - - -

משה גפני: כן, את צודקת, אני לא מבין למה נותנים את זה.

משה גפני: זה לא קשור להעברה הזאת.

משה גפני: ההעברה הזאת היא העברה - - -

סתיו שפיר: מה זאת אומרת?

סתיו שפיר: אני אגיד לך למה הם לא נותנים.

סתיו שפיר: כדי שאנחנו לא נראה את השקרים שהם מספרים פה לוועדה על התקצוב.

משה גפני: בסדר, צריך להפיל את הממשלה.

סתיו שפיר: אני מבקשת שחברי הכנסת יצביעו נגד הדבר הזה עד שתינתן לנו הרשאה למערכת.

סתיו שפיר: זה בחינם, זה לא עולה כסף לתת הרשאה.

משה גפני: מי בעד אישור הפנייה?

משה גפני: ירים את ידו.

משה גפני: מי נגד?

משה גפני: בעד – רוב

משה גפני: נמנעים – אין

סתיו שפיר: רוויזיה.

משה גפני: הפנייה אושרה ויש רוויזיה.

משה גפני: 441.

סתיו שפיר: אני מודיעה לכם מראש שאני אגיש רוויזיות על כל פנייה של משרד האוצר עד שתיתנו תשובה לשאלה הזאת.

משה גפני: באמת, למה לא נותנים תשובה?

משה גפני: אני באמת עכשיו שואל.

משה גפני: מה הסוד בזה?

משה גפני: למה אתם לא לומדים ממני להסתדר עם חברת הכנסת סתיו שפיר?

משה גפני: למה אתם צריכים כל הזמן את המלחמה הזאת?

משה גפני: לא שאני כל כך מסתדר.

<אפרת תבור שני: אני אעביר שוב את הפנייה, אני לא יודעת למה.

משה גפני: סתם צחקתי.

משה גפני: מס' 441, בבקשה.

<יוסף משה עדס: הפנייה נועדה לתקצוב תוכניות "מרום" - - -

משה גפני: אה, "תדמור", מה זה?

<יוסף משה עדס: זאת תוכנית "מרום" שמנוהלת על-ידי המשרד לירושלים.

משה גפני: לא משלמים עוד את המשכורות שם ב"תדמור".

מיקי לוי: לא נורא, סיכמנו שיהיו פיצויים והכול.

משה גפני: כן, הכול.

משה גפני: מה זה הכסף הזה?

משה גפני: למה הפנייה מיועדת?

<אפרת תבור שני: הבאה זה "מרום", לא זאת.

משה גפני: 441, "תדמור".

<אפרת תבור שני: אין נציג.

משה גפני: אה, מיקי, זה הכסף שעם זה כנראה ישלמו את המשכורות, כנראה.

משה גפני: מישהו יודע להסביר את זה?

משה גפני: זה לא בסדר, באמת.

משה גפני: זה חשוב.

מיקי לוי: זה באמת חשוב, ואני רוצה להצביע בעד.

משה גפני: כן, 441.

משה גפני: בבקשה, "תדמור".

מיקי לוי: זה מה שקורה כשמביאים מיליארדים שלושה ימים לפני סיום שנת התקציב.

משה גפני: זה לא בסדר.

מיקי לוי: גם אתם לא מסוגלים, ואין לי טענות אליכם, ואתם אחלה מוכשרים, באמת.

<עמרי בן חורין: אדוני היושב-ראש, בהתאם להחלטת ועדת הכספים מחודש מאי על תקצוב של 30 מיליון שקלים להוצאות הפירוק ל"תדמור", 5.5 - - -

משה גפני: לאן הולך הכסף הזה?

<עמרי בן חורין: זה ילך להוצאות הפירוק בשלב הפירוק.

משה גפני: את המשכורות יקבלו העובדים או לא יקבלו?

<עמרי בן חורין: העובדים יקבלו משכורות.

משה גפני: ומה שהיה עם העתירה של הסטודנטים שגם הם צריכים לקבל?

<עמרי בן חורין: על זה אני לא יודע לענות לך.

<עמרי בן חורין: אני יודע שה-30 מיליון שהוועדה אישרה, חלק מזה יגיע ב-24.5 וחלק ב-5.5 מיליון שקל.

משה גפני: אני מבקש מחברי הוועדה לאשר את זה.

משה גפני: אני מבקש ממך, היום אנחנו בחנוכה, עד סוף השבוע אני רוצה פירוט בכתב על כל מה שנעשה ב"תדמור".

<עמרי בן חורין: אין בעיה.

משה גפני: אני לא רוצה להגיד אוי לחיים שלכם אם לא, אני לא רוצה להגיד את זה.

משה גפני: אבל באמת, זה מעצבן.

משה גפני: אני מקבל טלפונים מהעובדים אחרי שאישרנו הכול, מה שביקשת, אני הייתי שם.

משה גפני: לא יכול להיות משחק בדבר הזה עם משכורות של עובדים, וגם עם מה שהייתה העתירה של הסטודנטים שמגיע להם הכסף.

משה גפני: אני מבקש מחברי הוועדה לאשר את הפנייה הזאת.

משה גפני: אני מבקש ממך עד סוף חנוכה להביא לי בכתב בדיוק, אני רוצה להפיץ בין חברי הוועדה מה נעשה עם כל הנושא הזה של "תדמור", מה קורה עם המשכורות ועם ההפרטה של מה שאישרנו, בסדר?

<עמרי בן חורין: אין בעיה.

משה גפני: מי בעד אישור הפנייה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – אין

משה גפני: הפנייה אושרה.

משה גפני: 449 עד 451.

סתיו שפיר: גפני, יש לנו ישיבות סיעה.

משה גפני: מצטער, אם אני לא אספיק אני גם אמשיך אחר כך, אני לא רוצה להשאיר את זה, נמאס לי.

סתיו שפיר: אבל אי-אפשר.

משה גפני: אי-אפשר?

סתיו שפיר: במליאה אי-אפשר, יש חקיקה.

משה גפני: אין כבר הרבה.

משה גפני: 449 עד 451.

משה גפני: גם לי יש ישיבת סיעה, מה אני יכול לעשות.

<יוסף משה עדס: הפנייה נועדה לתקצוב תוכנית "מרום", תוכנית שמנוהלת על-ידי המשרד לירושלים ומורשת.

<יוסף משה עדס: התוכנית היא תוכנית לפיתוח העיר ירושלים.

<יוסף משה עדס: שני מיליון ממשרד התיירות בהתאם להחלטת הממשלה 788, זו החלטת הממשלה שהייתה לסיוע לעסקים.

<יוסף משה עדס: שני המיליון האלה מיועדים עבור שיווק ירושלים בתחום התיירות.

<יוסף משה עדס: זה חצי מיליון ממשרד החקלאות עבור מיזם משותף, באמצעות הרשות לפיתוח ירושלים ומוזיאון הטבע, לטובת ביצוע פעולות להגברת הידע בתחום החקלאות והמזון.

משה גפני: שאלות.

משה גפני: מי בעד הפניות?

משה גפני: ירים את ידו.

משה גפני: מי נגד?

משה גפני: בעד – רוב

משה גפני: נמנעים – אין

משה גפני: הפניות אושרו.

משה גפני: 385 עד 387 ו-305, הוצאות שונות, מה זה?

משה גפני: משטרת ישראל.

משה גפני: בבקשה.

<אפרת תבור שני: אני אסביר את 305.

משה גפני: ומי יסביר את 385 עד 387?

<אפרת תבור שני: אני חושבת שדרורית, היא יצאה?

<אפרת תבור שני: היא לא הסבירה את זה קודם?

משה גפני: דרורית פה, צריך לקרוא לה.

משה גפני: בבקשה, תסבירי.

<אפרת תבור שני: פנייה זו נועדה לתקצוב של 26,795 אלפי שקלים לצורך התאמת תקציב החזרי המסים המתבצעים בהתאם לאמנות ולהסכמים בין-לאומיים עליהם מדינת ישראל חתומה עם מדינות נוספות.

משה גפני: לא הבנתי.

משה גפני: מה זה החזרי מסים?

מיקי לוי: אני אסביר.

משה גפני: תסביר.

מיקי לוי: אני אחסוך לך.

משה גפני: יש לך עכשיו עוזר חשוב ונכבד.

מיקי לוי: יש הסכמים בין מדינות שלא משלמים מס, tax, מה שנקרא, האמריקנים משוחררים מהמע"מ, הם משלמים את זה בהתחלה, אבל מקבלים החזרים.

מיקי לוי: אותו דבר, נגיד יש מע"מ על הדלק, אותו דבר מס קנייה.

מיקי לוי: משלמים את הכול, אחר כך מגישים, ובצורה מסודרת מקבלים החזר.

מיקי לוי: אותו דבר דיפלומטים בארצות-הברית, למשל, שם זה יותר קל, אתה בא עם כרטיס, אתה מקבל את ההנחה במקום בבית העסק ברכישת הדלק.

מיקי לוי: פה זה קצת אחרת ואין ברירה, אז אלו הסכמים.

משה גפני: למה אנחנו לא עושים כמוהם?

מיקי לוי: למה?

מיקי לוי: כי אנחנו פחות מתוחכמים.

מיקי לוי: הם עם כרטיס מקבלים הנחה על הכול, אבל פה יש החזר, הגשה והחזר.

משה גפני: תמיד יש פה את ההחזרים האלה?

מיקי לוי: אין ברירה, צריך להחזיר, אלו ההסכמים.

משה גפני: דרורית, ההמשך, 385 עד 387 בעמ' 329.

<אפרת תבור שני: זה שלך?

<דרורית שטייניץ: זו לא פנייה שלנו.

<אפרת תבור שני: לא שלכם?

<אפרת תבור שני: אז של מי זה?

<דרורית שטייניץ: של המועצה לביטחון לאומי.

מיקי לוי: זה חלק מהקיצוץ אם מורידים 15 מיליון ממשטרת ישראל?

<דרורית שטייניץ: זאת לא פנייה שלנו, אני לא מכירה את זה.

מיקי לוי: את לא מכירה?

מיקי לוי: מה יהיה?

מיקי לוי: גם אם אני רוצה להצביע עבור החזרי המס אני לא יכול.

סתיו שפיר: אין פה נציגים, זה פשוט - - -

משה גפני: מי יכול להסביר את זה?

<דרורית שטייניץ: זה של המל"ל.

סתיו שפיר: גפני, אי-אפשר שנשב פה – אנחנו יושבים פה ומבזבזים את הזמן, לא הולכים לישיבות סיעה שלנו, לא מגיעים למליאה, ואין פה נציגים של הממשלה.

משה גפני: צודקת.

<דרורית שטייניץ: רגע.

<אפרת תבור שני: הפניות האלה הן פניות מקור בעצם לתקציב של המסים.

<אפרת תבור שני: זה אותה פנייה רק בכיוון השני.

<אפרת תבור שני: זאת אומרת, זה המקור, המקור מגיע מהמשרד לביטחון הפנים, מעודפים של מטה משרד לביטחון לאומי, הוצאות פיתוח.

משה גפני: זאת הפנייה.

<אפרת תבור שני: זו בעצם אותה פנייה.

משה גפני: זו הפנייה.

משה גפני: מי בעד אישור הפניות?

משה גפני: ירים את ידו.

משה גפני: מי נגד?

מיקי לוי: אני מכסה את הפנים מבושה, למרות שהצבעתי בעד.

מיקי לוי: בעד – רוב

מיקי לוי: נמנעים – אין

משה גפני: הפניות אושרו.

משה גפני: לפחות ידעת להסביר.

מיקי לוי: אדוני, הערה כללית.

משה גפני: כן, בבקשה.

מיקי לוי: יש לכם שנתיים עכשיו, לא שאני מסכים עם התקציב הדו-שנתי, לא להביא את ההעברות התקציביות בשבוע האחרון מצד אל צד.

משה גפני: נכון.

מיקי לוי: זה לא אנושי, זה לא מינהל תקין, זה שום דבר לא.

מיקי לוי: ועוד בקשה אחת, תעבירו את מה שאני אומר, זה לא מופנה אליכם.

מיקי לוי: לא יכול להיות שתערבו מין שאינו במינו, לא יכול להיות שתערבו העברה לחברון עם העברה למגזר הבדואי, לצורך העניין, או הדרוזי.

מיקי לוי: די, מספיק.

מיקי לוי: אלה שתי בקשות.

משה גפני: אני מצטרף לדברים שלך.

משה גפני: אני מתכוון גם להיות יותר קשה בעניין הזה.

משה גפני: מס' פנייה לוועדה 245.

משה גפני: סתיו, מה תעשי פה?

משה גפני: זה גם משרד ראש הממשלה וגם משרד האוצר.

משה גפני: משרד האוצר, אמרת שתגישי רוויזיה.

סתיו שפיר: פעם ראשונה אני רואה את ההעברה, אני אקרא את ההעברה, אשמע את התשובות.

משה גפני: בבקשה.

<עמרי בן חורין: הפנייה נועדה להתאים את תקציב לשכת הפרסום הממשלתית לביצוע בפועל, ובהתאם להכנסות שהתקבלו ממשרדי הממשלה בפועל וחברות ממשלתיות שפועלות באמצעות לשכת הפרסום הממשלתית.

משה גפני: שאלות.

סתיו שפיר: מה ההתאמה?

סתיו שפיר: תספר לנו.

<עמרי בן חורין: אני מסביר.

<עמרי בן חורין: ההתאמה היא הגדלה של תקציב לשכת הפרסום ב-174 מיליון שקלים.

<עמרי בן חורין: לשכת הפרסום הממשלתית פועלת בהתאם להכנסות שהיא מקבלת ממשרדי הממשלה ומחברות ממשלתיות.

<עמרי בן חורין: מזמינים קמפיין מסוים, משלמים, וכך היא מוציאה את הכסף.

<עמרי בן חורין: היא לא מוציאה כספים שיש לה.

<עמרי בן חורין: לכן, כל מה שהיא מקבלת היא מוציאה.

<עמרי בן חורין: אם משרד ממשלתי מגדיל את תקציב הפרסום שלו, גם התקציב שהיא מקבלת בשביל לממש את הפרסום גדל.

סתיו שפיר: אני אומר לך, גפני, שאלתי שאלות בנושא הזה, כמה משרדים שביקשו להעביר תקציב ללשכת הפרסום הממשלתית בשביל פרסומים, אבל לא הייתה להם אפשרות להסביר לנו לאיזה פרסומים, מי החברות שקיבלו את הכסף הזה.

סתיו שפיר: הם אמרו לנו: כל התשובות אצל לשכת הפרסום, אנחנו לא יודעים להגיד, בזמן שהיא מתוקצבת מתקציב המשרדים.

סתיו שפיר: לא קיבלנו מספיק תשובות לדבר הזה.

סתיו שפיר: אני רואה הרבה מאוד פרסומות של הלשכה שהם בעיקר פרסומות לשרים ולא ממש פרסומות לתוכן הדברים.

סתיו שפיר: אני חושבת שלא צריך להעביר את זה.

<עמרי בן חורין: המרכיב העיקרי של הפרסומות של הפעילות של לשכת הפרסום הממשלתית הלכה למעשה זה פעילות של משרד התיירות, בין אם פעילות בחו"ל ובין אם פעילות בארץ.

<עמרי בן חורין: לדוגמא, הוצאות פרסום ממוכנות באינטרנט ושיתופי פעולה עם "גוגל" ופייסבוק, עם אתרי אינטרנט - - -

משה גפני: זה העיקר.

<עמרי בן חורין: זה העיקר.

סתיו שפיר: ביקשתי פירוט מלא של כל הכספים - - -

משה גפני: רגע.

משה גפני: ולא העיקר זה יחסי ציבור לשרים?

משה גפני: אני שואל.

<עמרי בן חורין: אלו דברים שאולי המשרדים יכולים גם לעשות - - -

משה גפני: מה את מבקשת?

משה גפני: איזה פירוט?

סתיו שפיר: בגלל שהם לא ענו.

<עמרי בן חורין: לשכת הפרסום בסוף השנה גם מעבירה - - -

משה גפני: הבנו.

משה גפני: סתיו, למה את מבקשת פירוט?

משה גפני: יכול להיות שגם אני אבקש את זה.

סתיו שפיר: כל ההתקשרויות של הלשכה, כולן, לא רק של העיקר, של כולן, ועל איזה סכומים.

סתיו שפיר: כל ההתקשרויות ברשימה, באיזה סכומים, לאיזה משרד, איך התקציב הזה גדל פי שניים מהתקציב שהיה בבסיס, ממש פי שניים, הוא גדל ביותר מ-400 מיליון שקל עוד לפני ההעברה הזאת.

משה גפני: אני רוצה את הפירוט זה.

מיקי לוי: אני אגיד לך, זה להאדיר את שמם של השרים עצמם כמבצעי מדיניות.

משה גפני: נכון, אני רוצה את הפירוט הזה.

מיקי לוי: רבע מיליארד שקל.

משה גפני: מי בעד אישור הפנייה?

משה גפני: ירים את ידו.

משה גפני: מי נגד?

משה גפני: בעד – רוב

משה גפני: נמנעים – אין

משה גפני: הפנייה אושרה.

סתיו שפיר: רוויזיה.

מיקי לוי: רוויזיה.

משה גפני: על זה רווייזיה.

משה גפני: 290.

<כפיר יהודה בטט: הפנייה בעצם נועדה לאזן בין תקנות של מינהלת הגמלאות, שזה בעצם המינהלת שמשלמת לפי חוק הגמלאות את הפנסיה התקציבית ואת כל תשלומי הגמלאות של עובדי המדינה.

משה גפני: למה זה נשאר לשבוע האחרון?

<כפיר יהודה בטט: זה בעצם נועד דווקא לשבוע האחרון בגלל שאנחנו מתאימים את התקציב למה שבעצם קורה בפועל.

משה גפני: שאלות, בבקשה.

סתיו שפיר: לא קראנו את זה.

מיקי לוי: אני מנוע.

משה גפני: סתיו.

סתיו שפיר: אני לא מצליחה להבין למה זה עכשיו.

משה גפני: שאלתי את זה, הוא ענה.

<כפיר יהודה בטט: אני אסביר למה זה עכשיו.

<כפיר יהודה בטט: זה קורה עכשיו בגלל שאנחנו מנסים לדייק כמה שיותר בין מה שאנחנו מתקצבים למה שקורה בפועל.

<כפיר יהודה בטט: עכשיו, בתחילת השנה - - -

סתיו שפיר: זה לא נשמע כאילו אתם מדייקים לפי המספרים שמגיעים לפה.

<כפיר יהודה בטט: זה תקציב של 16 מיליארד שקלים, בסופו של דבר הגענו למצב שבו אנחנו לא מביאים שום כסף מבחוץ או משהו כזה, הכול איזון בין תקנות, וסך הכול השינויים פה הם שינויים קטנים יחסית לגודל התקציב.

משה גפני: תודה רבה.

סתיו שפיר: כמה אמרת שהתקציב?

<כפיר יהודה בטט: 16 מיליארד שקל, סך כול תקציב.

סתיו שפיר: התקציב הוא של עשרה מיליארד.

<כפיר יהודה בטט: סך הכול סעיף 12, שהוא סעיף מינהלת הגמלאות שזה כולל גם את הגמלאות על עובדי המדינה, גם את הסיוע הישיר לקרנות הוותיקות וגם גמלאות לפי הסכמים.

משה גפני: תודה רבה.

משה גפני: מי בעד אישור הפנייה?

משה גפני: ירים את ידו.

משה גפני: מי נגד?

משה גפני: בעד – רוב

משה גפני: נמנעים – אין

משה גפני: הפנייה אושרה.

<טמיר כהן: פה סיימנו, אבל יש את יוסי עדס.

משה גפני: את זה אישרנו.

משה גפני: אנחנו חוזרים לעדס.

<טמיר כהן: זאת פנייה בעמ' 254, פניות 359 עד 364.

משה גפני: בבקשה, רשויות מקומיות, כמה הועבר?

משה גפני: בבקשה.

<יוסף משה עדס: ביקשת לדעת כמה הועבר.

<יוסף משה עדס: למיעוטים הועבר בהתאם להחלטת הממשלה 922 – 670 מיליון ש"ח בהרשאה להתחייב ו-235 מיליון - - -

משה גפני: זה הערבים?

משה גפני: הדרוזים?

משה גפני: הצ'רקסים?

<יוסף משה עדס: זה הערבים, החלטת ממשלה למיעוטים 922.

משה גפני: עבר?

משה גפני: אני שואל מה עבר, לא מה הממשלה החליטה, לא מעניין.

משה גפני: מה עבר?

סתיו שפיר: לא, זה בהרשאה.

<יוסף משה עדס: דברים שעברו בוועדה כאן.

<יוסף משה עדס: 670 מיליון ש"ח בהרשאה להתחייב ו-235 מיליון ש"ח במזומן, זה אושר כאן בוועדה.

<יוסף משה עדס: זה למיעוטים בהתאם להחלטת הממשלה 922.

סתיו שפיר: זה ל-2016?

משה גפני: כן, ל-2016.

<יוסף משה עדס: לדרוזים אושרו 32 מיליון ש"ח.

משה גפני: כולם הגיעו עם מחשבים, יא אללה, מה שהולך פה לקרות עכשיו.

<יוסף משה עדס: 32 מיליון ש"ח בהרשאה להתחייב.

<יוסף משה עדס: והייתה עוד פנייה היום שאושרה והוגשה עליה רוויזיה בסך של 7.5 מיליון ש"ח בהרשאה להתחייב.

משה גפני: כמה סך הכול?

<יוסף משה עדס: סך הכול אושרו 39.5 מיליון בהרשאה להתחייב, ואושרו כמעט 21 מיליון ש"ח במזומן לאותה הרשאה.

<יוסף משה עדס: עבור יו"ש אושר לחברון 1.9 מיליון, ועוד משהו שאושר בוועדה אבל הועבר לרזרבה עבור התיישבות צעירה 15 מיליון, זה ממתין כרגע ברזרבה עד לסגירת הנושא.

סתיו שפיר: איפה?

<יוסף משה עדס: ברזרבה אצלנו עבור יו"ש להתיישבות צעירה עד שייסגר המתווה להתיישבות צעירה.

סתיו שפיר: מה?

סתיו שפיר: תרחיב על זה.

<יוסף משה עדס: בשימושים של החלטת הממשלה של הפלט שהיה בתחילת שנה - - -

משה גפני: עזוב את החלטת הממשלה.

משה גפני: כמה כסף עבר ליו"ש?

<יוסף משה עדס: כעת אנחנו מבקשים להעביר 7.5 ליו"ש ו-4.5 לקריית-ארבע, זה מה שהועבר בסעיף 18.

משה גפני: הבנתי.

סתיו שפיר: מה עם התיישבות צעירה בגליל ובנגב?

משה גפני: עזבי, זה לא נוגע לפנייה.

סתיו שפיר: שלא מקבלים עכשיו את הכסף גם בתוכנית הצפון.

סתיו שפיר: לקחו כל מיני החלטות ישנות והורידו אותן.

משה גפני: זה לא קשור לפנייה הזאת.

מיקי לוי: הוא מסכן, מה את רוצה ממנו?

סתיו שפיר: למה להם לא מגיע?

משה גפני: מה את רוצה ממנו?

משה גפני: מה?

<עמרי בן חורין: הייתה ועדת מנכ"לים והנושא הזה טופל.

משה גפני: תודה רבה.

סתיו שפיר: אם היה מגיע לפה השר, הייתי שואלת את השר, אבל לא מגיע השר.

משה גפני: אין לנו רוב.

משה גפני: יש לנו.

משה גפני: מי בעד אישור הפניות?

משה גפני: ירים את ידו.

משה גפני: מי נגד?

משה גפני: מה, אתם נגד בת-ים?

משה גפני: בעד – רוב

משה גפני: נמנעים – אין

משה גפני: הפניות אושרו.

מיקי לוי: אנחנו נגד הצורה.

משה גפני: אני מסכים.

משה גפני: עכשיו עודפים.

סתיו שפיר: אנחנו נגד זה שלא העבירו כסף לצפון, אבל יודעים לתת לאזור - - -

<דרורית שטייניץ: מדובר באמת בפניית עודפים, התקשרויות שביצע משרד ראש הממשלה, ובכלל כל סעיף 04.

<דרורית שטייניץ: בשנת 2015 טרם בוצעו כל התשלומים עבור הספקים, ולכן אנחנו מבקשים להעביר אותם.

מיקי לוי: מ-2015, למה זה מיועד?

סתיו שפיר: של מה?

סתיו שפיר: מה, אתם צוחקים?

<דרורית שטייניץ: מדובר בפרויקטים ארוכי טווח, מדובר בהוצאות - - -

סתיו שפיר: נו, די, לא.

<דרורית שטייניץ: עשרות דוגמאות.

<דרורית שטייניץ: למשל, התקשרויות להקמת אתר אינטרנט לביצוע פיתוח של מערכות מחשבים.

<דרורית שטייניץ: אלו דברים שלא נגמרים בשנה.

<דרורית שטייניץ: ההתקשרות מתבצעת עבור כמה שנים, אנחנו מחייבים את כל הכסף, ומשלמים בהתאם לביצועים בפועל, וכתוצאה מכך יש עודפי תקציב.

סתיו שפיר: זה על 2015.

<דרורית שטייניץ: זה בדיוק זה.

מיקי לוי: כן, אבל זה ארוך טווח, זו הרשאה להתחייב.

סתיו שפיר: אבל זה העניין, הם בסוף לא מעבירים אותה, הם סתם מגלגלים את זה משנה לשנה.

<דרורית שטייניץ: זה לא סתם.

מיקי לוי: היא אומרת שהתחילו.

סתיו שפיר: זה כסף שיכולתם להשקיע בחינוך ובבריאות והוא לא הולך לשם כי אתם מגלגלים אותו.

מיקי לוי: עד שלא תהיה לי רשימה של הפרויקטים אני לא אוכל לדעת.

<דרורית שטייניץ: אנחנו משלמים לספקים בהתאם לביצועים שלהם בפועל.

סתיו שפיר: אתם מביאים לנו את אותן העברות בכל פעם.

<דרורית שטייניץ: לא, זה כל פעם כספים אחרים, וכל פעם יש פרויקטים אחרים.

סתיו שפיר: כן?

סתיו שפיר: לשכת השר אופיר אקוניס?

<דרורית שטייניץ: זו המטרה של עודפים, סתיו.

סתיו שפיר: לשכת השר אופיר אקוניס, זה כל פעם כספים אחרים?

<דרורית שטייניץ: לשכת השר אופיר אקוניס לא קיימת.

סתיו שפיר: אז למה היא מקבלת כסף?

<דרורית שטייניץ: זה ה-title שלה, אבל כל פעם זה לשכת שר אחר שהוא בלי תיק.

סתיו שפיר: למה היא מקבלת כסף?

<דרורית שטייניץ: היא לא מקבלת כסף.

סתיו שפיר: היא מקבלת.

<דרורית שטייניץ: אני מסבירה לך שכרגע על לשכת השר אופיר אקוניס יושב לשכת השר מייקל אורן.

סתיו שפיר: המשרד לנושאים אסטרטגיים והסברה, למה מקבלים פה עוד כסף?

<דרורית שטייניץ: עדיין בפרויקטים או בהתקשרויות שהם ביצעו בשנה העוברת וטרם סיימו את התשלום לספקים.

סתיו שפיר: אני לא יודעת איזה התקשרויות.

סתיו שפיר: את יודעת למה אני לא יודעת איזה התקשרויות?

מיקי לוי: כי אין לך רשימה.

סתיו שפיר: כי הם לא מפרסמים את ההתקשרויות שלהם כבר שנתיים.

מיקי לוי: אין לך רשימה.

<דרורית שטייניץ: כנראה שההתקשרויות שלהם מסווגות, ולכן הם לא מפרסמים אותן.

סתיו שפיר: הן לא מסווגות, עובדה.

<דרורית שטייניץ: את כבר בדקת את זה, את יודעת את התשובה.

סתיו שפיר: אני יודעת שהם רצו להשיג סיווג אחרי שביקשתי מהם את רשימת ההתקשרויות, אבל הם לא קיבלו סיווג.

סתיו שפיר: אלא אם את רוצה לחדש לי פה.

<דרורית שטייניץ: זה נושא אחר הרישום שלהם, זה לא הנושא.

סתיו שפיר: גפני, אתה מכיר את זה?

סתיו שפיר: המשרד הפיקטיבי, המשרד לעניינים אסטרטגיים, שלא ברור במה הוא עוסק, כבר שנתיים לא מפרסם את ההתקשרויות שלו.

משה גפני: או, עוד הפעם הגענו לזה.

סתיו שפיר: אחרי שביקשתי את ההתקשרויות שלהם – משרד עם נושא חשוב, הוא אמור להיאבק ב-BDS, אנחנו רואים כמה זה מצליח לאחרונה – הם פנו להליך של סיווג, הם מנסים לקבל סיווג על כל פעילות המשרד, כי זה משרד שהמטרה שלו היא הסברה ומאבק ב-BDS.

מיקי לוי: מרוב שהוא מסוגו אף פעם אין שם שר.

סתיו שפיר: הם לא מפרסמים את ההתקשרויות והם רוצים כסף.

משה גפני: אני לא יודע לענות על זה.

סתיו שפיר: אל תעביר את ההעברה הזו.

משה גפני: לא, אל תעביר.

משה גפני: אז אני לא אעביר למשרד ראש הממשלה?

משה גפני: גם ככה לא העברתי.

מיקי לוי: מספיק הסתבכנו אתמול.

סתיו שפיר: לא רק שהמשרד הזה פוגע במעמד של משרד החוץ ולא משתף אתו פעולה - - -

שרן השכל: גפני, אפשר אולי להעביר אלינו הח"כים את הרשימה של על מה בעצם משלמים?

משה גפני: אם אפשר להעביר את רשימת הפרויקטים.

סתיו שפיר: הם לא מעבירים את הרשימה שלהם.

שרן השכל: אז שיעבירו את זה לוועדת החוץ והביטחון.

משה גפני: מבקשת חברת הכנסת שרן השכל את רשימת הפרויקטים.

סתיו שפיר: הם יכולים גם פה לעשות חסויה, אבל הם לא מעבירים את הרשימה.

משה גפני: אני מבקש אם אפשר להעביר די מיידי.

<דרורית שטייניץ: בסדר גמור.

משה גפני: מי בעד אישור הבקשה?

משה גפני: ירים את ידו.

משה גפני: מי נגד?

סתיו שפיר: רוויזיה.

סתיו שפיר: בעד – 4

סתיו שפיר: נמנעים – אין

מיקי לוי: או, נפל, שלושה נגד שלושה.

סתיו שפיר: נפל.

משה גפני: לא.

<קריאות: - - -

משה גפני: עזוב את מיקי זוהר.

מיקי לוי: נפל.

סתיו שפיר: לא היה.

שרן השכל: 4, בני בגין פה.

<טמיר כהן: חבר'ה, עצרו שנייה, בני בגין מאחורה.

שרן השכל: גפני, גם בני בגין כאן.

משה גפני: כן, 4 נגד 3.

סתיו שפיר: אבל אי-אפשר שיהיו ח"כים מאחור.

משה גפני: בלי מיקי זוהר.

סתיו שפיר: רוויזיה.

משה גפני: רוויזיה.

משה גפני: 16-004, הוצאות חירום אזרחיות, מי מסביר?

סתיו שפיר: אגב, גפני, על ההעברה הקודמת.

סתיו שפיר: יש פה עוד פעם כסף על הסיפור של מפוני ההתנתקות, כשאתם מעבירים לזה עוד ועוד סכומים בלי שטיפלתם במפוני ההתנתקות, אי-אפשר להסביר את זה.

משה גפני: אני מבקש שתפסיקו להביא את מפוני ההתנתקות, די.

סתיו שפיר: 400 משפחות בלי בית, אתם מעבירים לשם עוד ועוד כסף, אבל הוא לא מגיע אל האנשים.

מיקי רוזנטל: או שתפנו עוד - - -

סתיו שפיר: אני מבקשת ממך גם פירוט מלא של כל הסכומים שהעברתם לטיפול במפוני ההתנתקות עם תשובה - - -

<דרורית שטייניץ: אנחנו לא מטפלים במפוני ההתנתקות.

סתיו שפיר: הנה, זה פה, "השלמת טיפול במפוני ההתנתקות" משרד רוה"מ.

מיקי לוי: לא, זו רק הורדה.

סתיו שפיר: ברור שזה אמור להיות אצל "תנופה", אבל "תנופה" כבר פורקו, וגם שם לא ברור.

סתיו שפיר: אני רוצה פירוט מלא על הסיפור הזה.

מיקי לוי: היום זה היה נורא.

מיקי לוי: באמת היום זה היה נורא.

מכלוף מיקי זוהר: למה?

מיקי לוי: לא עובדים שם.

מכלוף מיקי זוהר: אבל זאת הבעיה של סוף שנה.

מיקי רוזנטל: אה, ובאמצע השנה אנחנו זה?

מיקי לוי: מיקי, תקשיב טוב, זה לא היה כך, גם לא בשנה שעברה.

משה גפני: היה, היה.

מיקי לוי: לא כך.

מיקי לוי: שלושה ימים לפני הסוף?

מיקי לוי: אני לא רוצה לגלות לך את ההיקפים, כי אני הולך לתוכנית טלוויזיה.

משה גפני: רגע, בסדר, אז תלך לתוכנית טלוויזיה, ואני מתאר לעצמי שתדבר שם יפה.

משה גפני: אבל אני רוצה שתדע, ואתה יודע את זה, במהלך השנה היו הרבה קשיים למשרדים.

משה גפני: הלכנו על-פי נוהל, זה לא היה בשנה שעברה.

מיקי לוי: נכון.

משה גפני: בסדר, אין לי טענות, זה המצב, אלה רק העובדות.

מיקי לוי: אנחנו קבענו את הנוהל.

משה גפני: כן, אנחנו קבענו את הנוהל, נכון, אני עומד מאחורי זה.

סתיו שפיר: אני רוצה תשובה על הסיפור של המפונים.

סתיו שפיר: אני מטפלת בזה כבר כמה שנים, והמשרדים פשוט העלימו את הכסף הזה, גפני, כסף שיועד למשפחות בלי בית.

משה גפני: אני רוצה שתבדקי מה זה, זה מופיע בפנייה שלכם.

סתיו שפיר: ופשוט הכסף הזה נעלם.

משה גפני: חברת הכנסת שפיר שאלה את השאלה הזאת גם אתמול.

משה גפני: אני מבין את מה שקורה פה, אבל אני מבקש תשובה מוסמכת, או מהמשרד שלכם או ממשרד אחר.

משה גפני: אני מבקש תשובה מוסמכת, להעביר אלינו את העניין הזה.

סתיו שפיר: גם מהחקלאות וגם ממשרד רוה"מ.

<דרורית שטייניץ: אני מתחייבת להעביר תשובה.

משה גפני: 16-004, הוצאות חירום אזרחיות, בבקשה.

<גילי כהן: הפנייה להעברת עודפים לשנת 2016 לטובת הוצאות חירום אזרחיות.

<גילי כהן: במסגרת הסעיף הזה אנחנו נותנים מענה לתוכנית "סופת חול" למיגון העורף האזרחי נגד איומים לא קונבנציונליים, כולל מגיבים ראשונים: משטרה, כב"ה, כוחות הצלה, כיבוי אש.

<גילי כהן: פיקוד העורף רכש כבאיות דואליות גם למתן מענה לאב"כ, וגם יש להם אפשרות לסייע בכיבוי אש.

<גילי כהן: מרכיבי ביטחון והתגוננות אזרחית ורשות חירום לאומית, כל מה שקשור לטיפול במערך הצפירה והסברה לאוכלוסייה וכד'.

משה גפני: שאלות.

סתיו שפיר: למה עכשיו?

משה גפני: בגלל שאלו עודפים, זו לא העברה.

סתיו שפיר: אני שואלת על מה העודפים.

סתיו שפיר: גם אני אזכיר לך, לפני רגע קיצצתם ברשות החירום הלאומית, ממש לפני כמה דקות, עכשיו אתם מעבירים לשם כסף.

סתיו שפיר: אי-אפשר להבין מה אתם עושים בתקציב.

סתיו שפיר: לא ניתן לפקח על התקציב ככה.

סתיו שפיר: אם אתם בהעברה אחת מקצצים מאותה תוכנית שבהעברה אחרת אתם מוסיפים לה, אנחנו לא יכולים להבין מה קורה שם ומה הסיבה.

סתיו שפיר: ואל תענה לי בבקשה את התשובה האוטומטית, אני רוצה תשובה מפורטת.

<גילי כהן: גם אתמול הסברתי שזה לא קיצוץ, כל מה שצריך לקבל מענה מהחלטות ממשלה מקבל מענה.

משה גפני: אני רק רוצה להעיר הערה.

משה גפני: הפנייה הזאת הגיעה לוועדה, מופיעה פה חותמת מה-24 בנובמבר והופצה לכל החברים.

משה גפני: אני לא נתתי להביא את זה בגלל שזה לא עמד בנוהל, אבל זה הגיע לפה ב-24 בנובמבר.

סתיו שפיר: בגלל זה ביטלנו את הנוהל.

משה גפני: אבל דווקא בזה לא לבוא בטענות אליהם.

משה גפני: יש פה באמת פניות מדצמבר.

סתיו שפיר: אבל לפני רגע הייתה פנייה אחרת הפוכה, אתה מבין?

משה גפני: בסדר.

סתיו שפיר: אז איך אנחנו מפקחים על התקציב?

סתיו שפיר: איך נפקח על התקציב אם פנייה אחת הפוכה לשנייה?

משה גפני: אני מאפשר לך לשאול, זה בסדר.

משה גפני: אבל רק במקרה הזה זה לא שהם לא הביאו בזמן.

משה גפני: הביאו.

סתיו שפיר: רגע, שיענה.

משה גפני: תענה.

<גילי כהן: הפנייה של אתמול הייתה התאמה של התקציב לביצוע בפועל.

סתיו שפיר: של היום זה היה.

<גילי כהן: אתמול הועברה פנייה שבה היו 200 מיליון שקל שהועברו לתקציב הביטחון, זאת התאמה.

סתיו שפיר: לא, היום הייתה פנייה שקיצצה ברשות החירום הלאומית.

<גילי כהן: לא קיצצה, הסברתי.

סתיו שפיר: בסדר, הייתה שם הפחתה, תקרא לזה.

<גילי כהן: לא, לא.

סתיו שפיר: ועכשיו אתם מוסיפים שם.

<גילי כהן: זו לא הפחתה.

<גילי כהן: יש מחקרים – אני אסביר.

משה גפני: לא, אבל הוא ענה על השאלה הזאת, אני שמעתי, הוא אמר שאין קיצוץ.

משה גפני: הוא אמר שיש - - -

סתיו שפיר: הפחתה ולא קיצוץ, ככה הם קוראים לזה.

משה גפני: בסדר, הוא הסביר, הוא דווקא הסביר טוב.

<גילי כהן: משרד האנרגיה מבצע מחקרים בנושא רעידות אדמה עבור רח"ל.

<גילי כהן: אנחנו משתמשים בהם כי יש להם את הידע ואת היכולת לעשות את זה יותר טוב מאתנו, אז אנחנו מעבירים את הכסף אליהם.

<גילי כהן: זה לא קיצוץ.

משה גפני: תודה רבה.

משה גפני: מי בעד אישור הבקשה?

משה גפני: ירים את ידו.

משה גפני: מי נגד?

סתיו שפיר: מתי אתם מתכוונים לפרסם את התקנות של התקציב?

סתיו שפיר: בעד – רוב

סתיו שפיר: נמנעים – אין

משה גפני: ההודעה אושרה.

סתיו שפיר: מישהו במשרד האוצר יודע להגיד?

משה גפני: 26-009, המשרד להגנת הסביבה, בבקשה, מי מסביר?

משה גפני: עמ' 9 בחוברת הקטנה, בעודפים.

<אורי דביר: זו פנייה שנועדה להעביר את העודפים הלא מחויבים של הקרנות, מה שדיברנו מקודם, הקרן לשמירת ניקיון, קרן למניעת זיהום בים וקרן צער בעלי-חיים.

<אורי דביר: רוב הכסף זה לקרן לשמירת הניקיון לפרויקטים שדיברנו עליהם מקודם.

משה גפני: או, אה, תאמין לי, אתם עשירים עם כל הדבר הזה.

מיקי רוזנטל: רק הפרדה אין.

מיקי רוזנטל: רק מצב ההפרדה של האשפה היא נוראית.

בצלאל סמוטריץ': אני שואל אם הכול עובר פה עם האופוזיציה.

מיקי לוי: לא, אנחנו נגד.

משה גפני: מי בעד אישור הבקשה?

משה גפני: ירים את ידו.

משה גפני: תרים יד, הכול עם הקואליציה, אבל גם האופוזיציה מצביעה, על חלק מהדברים בעד.

משה גפני: מי נגד?

משה גפני: לא על הכול, הנה, נגד.

משה גפני: בעד – רוב

משה גפני: נמנעים – אין

משה גפני: הבקשה אושרה.

סתיו שפיר: רוויזיה.

משה גפני: רוויזיה.

משה גפני: שהחברים יקבלו את שתי הפניות האחרונות.

<טמיר כהן: קיבלו כבר.

<טמיר כהן: בתחילת הישיבה חילקנו.

משה גפני: 456, בקשה, זו לא בקשה, זו העברה – מפעלי מים.

<רעיה עדני: הפנייה נועדה להתאים ביצוע בפועל במקום ספציפי שהמשרד יצר עודף בתוכנית אחת וחוסר בתוכנית אחרת, ולכן אנחנו מבקשים להעביר בין התוכניות בתוך הסעיף.

סתיו שפיר: איפה?

<רעיה עדני: בין תמיכות בספקי מים, התוכנית שממנה אנחנו לוקחים את הכסף ומעבירים להשקעה במפעלי קולחין.

סתיו שפיר: איפה?

<רעיה עדני: השקעה במפעלי קולחין זו השקעה שנעשית בהתאם להגשת תוכנית מפורטת של כל אגודה, יש תוכניות כאלה בכל אגודות המים, בכל הספקים בארץ, בבקעה, בנגב, בעמק חפר.

סתיו שפיר: אלו תוכניות ל-2016?

<רעיה עדני: אלה תוכניות מתמשכות, מדובר בסעיף פיתוח.

סתיו שפיר: אבל זה ל-2016?

<רעיה עדני: מדובר במזומן בלבד, זו התאמה של ביצוע בגין הרשאות שניתנו בעבר.

סתיו שפיר: אני רוצה להבין, הכסף כבר יצא למעשה.

<רעיה עדני: מדובר בהרשאה.

<רעיה עדני: שוב, מדובר בהרשאה.

סתיו שפיר: לא, אמרת שזה במזומן.

<רעיה עדני: כל סעיף 73 הוא סעיף פיתוח.

<רעיה עדני: סעיף פיתוח כולו הרשאתי, ולכן כל ההרשאות ניתנו כבר בעבר.

<רעיה עדני: המשרד קיבל חשבוניות בעודף בקולחין וחשבוניות בחוסר בתמיכות בספקי מים, והוא מבקש – מאחר שתקצבנו בתמיכות לפי הצפי הראשוני שלנו, בתמיכות בספקי מים בעודף ובקולחין בחוסר – הם ביקשו להעביר כדי שהם יוכלו לבצע עד סוף שנה את הכסף.

משה גפני: עוד שאלות?

משה גפני: מי בעד אישור?

סתיו שפיר: כן, יש דבר אחד.

משה גפני: בבקשה.

סתיו שפיר: הבנתי בישיבה בוועדת שקיפות שישנם עוד כמה יישובים בארץ שאין בהם בכלל מערכות ביוב, ולא קיבלתי את התשובה של המשרד מתי כן מתכוונים להכניס לשם מערכות של ביוב.

<רעיה עדני: הביוב לא מגיע בפנייה הזאת, מדובר בתשתיות קולחין.

<רעיה עדני: תשתיות קולחין הן תשתיות רק אחרי הטיפול במים, הם נועדו לשימושים חקלאיים, לקחת את המים אחרי הטיהור שלהם ולהעביר.

סתיו שפיר: אבל זה תחת המשרד.

<רעיה עדני: זה אכן תחת רשות המים.

סתיו שפיר: אני מבקשת תשובה לשאלה הזאת.

<רעיה עדני: אני לא יודעת, אני יכולה להגיד לך שאנחנו מתקצבים בתקציבים הולכים וגוברים את ההשקעה בתשתית ויש לנו כוונה, הביוב בארץ הוא באחוזים מאוד מאוד גבוהים, מעל 95%.

<רעיה עדני: יש כמה יישובים - - -

סתיו שפיר: שבחלק מהיישובים הערביים אין ביוב בכלל.

<רעיה עדני: רשות המים פועלת במרץ בשביל לקדם את התוכניות האלה, ואנחנו מתקצבים את זה באופן ייחודי.

<רעיה עדני: אנחנו נותנים לזה - - -

סתיו שפיר: אז אני מבקשת ממך, שמעתי את התשובות האלה בשבוע שעבר, אני מבקשת, יש חמישה יישובים כאלה שפשוט אין בהם ביוב, פשוט אין.

<רעיה עדני: אני אבדוק איפה התוכניות.

סתיו שפיר: אני מבקשת פירוט על מתי יותקנו ביישובים האלו מערכות ביוב.

<רעיה עדני: אין בעיה להעביר את זה.

משה גפני: מי בעד אישור הפנייה?

משה גפני: ירים את ידו.

משה גפני: מי נגד?

משה גפני: בעד – רוב

משה גפני: נמנעים – אין

משה גפני: הפנייה אושרה.

משה גפני: 457 עד 458, משרד הבריאות.

משה גפני: בנפרד, זה שניים שהגיעו היום.

סתיו שפיר: גפני, זאת העברה שאנחנו חייבים לעשות בירורים כדי להבין מהי, באמת, ההעברה פה של משרד הבריאות.

משה גפני: תשאלי.

משה גפני: אני נותן לך את כל הזמן שבעולם.

סתיו שפיר: לא, אבל בירורים מקדימים, זה לא רק לשאלות פה בוועדה.

סתיו שפיר: כדי שנדע מה לשאול את פקידי האוצר אנחנו צריכים רקע על הנושא הזה.

משה גפני: מי מסביר?

משה גפני: אין מי שיסביר את זה?

מיקי רוזנטל: אין הצעה.

משה גפני: אני עושה הפסקה עשר דקות, שיבוא מישהו להסביר.

משה גפני: אני פותח את הישיבה.

משה גפני: רוויזיות, בבקשה.

יהודה גליק: יש לנו?

משה גפני: בבקשה.

מיקי רוזנטל: יש פה עוד אחת של כולנו.

מיקי רוזנטל: איפה הבית היהודי?

יהודה גליק: אבל בני פה.

<טמיר כהן: בתחום אנרגיה ומים, פניות 317 עד 323.

משה גפני: מי בעד הרוויזיה?

משה גפני: מי נגדה?

משה גפני: בעד – מיעוט

משה גפני: נמנעים – אין

משה גפני: לא התקבלה.

<טמיר כהן: רשויות מקומיות, פנים, פניות מס' 438 עד 440.

משה גפני: מי בעד הרוויזיה?

משה גפני: מי נגדה?

משה גפני: בעד – מיעוט

משה גפני: נמנעים – אין

משה גפני: לא התקבלה.

<טמיר כהן: הוצאות פיתוח אחרות, פניות 313 עד 316.

משה גפני: מי בעד?

משה גפני: מי נגד?

משה גפני: בעד – מיעוט

משה גפני: נמנעים – אין

משה גפני: לא התקבלה.

<טמיר כהן: באותו מקבץ, פנייה מס' 400.

משה גפני: מי בעד?

משה גפני: מי נגד?

משה גפני: בעד – מיעוט

משה גפני: נמנעים – אין

משה גפני: לא התקבלה.

<טמיר כהן: באותו מקבץ, פנייה מס' 400.

משה גפני: מי בעד?

משה גפני: מי נגד?

משה גפני: בעד – מיעוט

משה גפני: נמנעים – אין

משה גפני: לא התקבלה.

מיקי רוזנטל: תנו לנו אחת.

מיקי רוזנטל: מה?

מיקי רוזנטל: אחת.

<טמיר כהן: במקבץ מפעלי משרד ראש הממשלה ומשרד האוצר, פנייה מס' 245.

משה גפני: מי בעד?

משה גפני: מי נגד?

משה גפני: בעד – מיעוט

משה גפני: נמנעים – אין

משה גפני: לא התקבלה.

<טמיר כהן: יש לנו עוד רוויזיה אחת שהזמן שלה להגיע - - -

משה גפני: כמה זמן?

<טמיר כהן: עוד שבע דקות.

משה גפני: עוד שבע דקות, אז אני מבקש לקבל אישור להמשך הדיון.

מיקי רוזנטל: בשבע דקות אפשר לגנוב מטוס.

משה גפני: ביקשנו, עוד לא קיבלנו תשובה.

משה גפני: אני צריך רבע שעה, 20 דקות.

משה גפני: הבריאות, מי רוצה להסביר?

<רעיה עדני: אני אציג.

<רעיה עדני: הפנייה נועדה לתקצב סך של 109 מיליון ש"ח לטובת העברה באבן דרך בהסכם "אסותא" באשדוד.

<רעיה עדני: הושלמה אבן דרך לקראת פתיחת בית-החולים בשנת 2017.

<רעיה עדני: המקורות של הפנייה הם מתוך תקציב הבינוי של משרד הבריאות בחלקו.

<רעיה עדני: כל מיני התחייבויות שנותרות בעינן, אבל קצב התשלומים שלהם היה נמוך מהמצופה, ולכן התשלומים יבוצעו ב-2017, והיה ניתן להסיט את הכסף משם לטובת "אסותא" באשדוד.

<רעיה עדני: חלק מהתקציב השוטף של משרד הבריאות, שוב, בגין תמיכות בקופות-חולים, התמיכות נמוכות מהצפי, ולכן ניתן להעביר את הכסף לטובת תשלום אבן הדרך ב"אסותא" באשדוד.

משה גפני: שאלות לפנייה על "אסותא".

משה גפני: זה היה קודם, רק לא היה מי שיסביר, אז לא דנו בזה.

סתיו שפיר: יש פה הרבה מאוד סעיפים.

מיקי רוזנטל: לא הבנתי.

משה גפני: פנייה מס' 457 עד 458, שתי פניות שהגיעו היום.

משה גפני: הפנייה הזאת היא פנייה של הסכם עם בית-החולים "אסותא" באשדוד.

מיקי רוזנטל: יש עודף כסף?

מיקי רוזנטל: לא הבנתי.

מיקי רוזנטל: אני מודה שלא הקשבתי, אני מצטער.

מנואל טרכטנברג: באיזה עמוד זה?

<טמיר כהן: זה בחוברת הדקה בעמ' 9.

משה גפני: יש חוברת דקה, יש שתי פניות שם.

משה גפני: הפנייה השנייה היא פנייה של משרד הבריאות שמיועדת ליישום ההסכם עם בית-החולים "אסותא" באשדוד.

משה גפני: בבקשה, אני נותן לכם זמן לבדוק את זה עוד פעם.

מיקי רוזנטל: אז מה נאמר על זה?

סתיו שפיר: תגידו, למה היא עוברת עכשיו?

<רעיה עדני: שוב, זה אבן דרך בגין ביצוע בפועל בבית-החולים.

<רעיה עדני: אבן הדרך הזאת הייתה צפויה להיות ב-2017, היא הוקדמה, יש אבני ביצוע אחרות שהתאחרו קצת.

<רעיה עדני: עכשיו אנחנו מתאימים לקראת סוף שנה את אבני הדרך שאפשר לשלם.

סתיו שפיר: למה התאחרו?

<רעיה עדני: זה אוסף של הרבה מאוד סיבות.

סתיו שפיר: מה הסיבות?

<רעיה עדני: יש כל מיני סיבות, איחור של קבלים, בעיות סטטוטוריות, אלו כל מיני פרויקטים בבינוי וגם תשלומים בתמיכות בקופות-חולים שזה בגין הביצועים בפועל.

<רעיה עדני: לפי התוכניות של כל קופת-חולים, תוכניות - - -

סתיו שפיר: תראי, התוכנית של תמיכה בארגונים רפואיים, לפחות מהנתונים שיש פה בטבלאות שלכם, תוכנית מאוד מוזרה, כי אין שום קשר בין התקציב המקורי לעל שינוייו לביצוע.

סתיו שפיר: פשוט זה כאילו שמסתכלים על שלושה מספרים שמגיעים משלושה עולמות נפרדים כשמסתכלים על הנתונים האלה.

<רעיה עדני: בתמיכות בקופות-חולים מאוד מאוד קשה לחזות את הביצוע בגלל שמדובר בצריכה של שירותים בפועל.

<רעיה עדני: קופות-החולים מקבלות תמיכות בהתאם לצריכת השירותים בפועל, שירותי הבריאות בקהילה ושירותי הבריאות בבתי-החולים שבבעלות קופות-החולים.

סתיו שפיר: אז לפי מה אתם מתכננים?

סתיו שפיר: המספר שקיבלנו בתקציב המדינה, מה הוא אומר?

סתיו שפיר: מה התכנון שם?

<רעיה עדני: יש מודל שמנסה לצפות גם לפי קצב ביצועי העבר וגם לפי - - -

<קריאות: - - -

סתיו שפיר: ששש, אי-אפשר לשמוע.

סתיו שפיר: רגע, אי-אפשר לשמוע אותה, זה לא מכובד כלפי הנציגים של המשרד.

<רעיה עדני: יש מודל כלכלי, שעושים במשרד האוצר בתיאום עם משרד הבריאות, שמנסה לחזות את האופן שבו יבוצעו השירותים.

סתיו שפיר: המודל זה, אם אני מסתכלת אחורה, ואחורה אני מתכוונת ממש ל-2008, אם יש פה מודל כלכלי הוא לא עובד, כי אתם לא מצליחים לחזות.

<רעיה עדני: מאוד קשה לחזות.

<רעיה עדני: שוב, מדובר באוסף של הרבה מאוד פעולות.

סתיו שפיר: אבל היה אפשר לדמיין שיהיה שיפור משנה לשנה.

<רעיה עדני: מאוד קשה לחזות בגלל שגם הסל משתנה כל הזמן וגם הצרכים משתנים.

<רעיה עדני: יש פשוט כל כך הרבה משתנים במודל.

<רעיה עדני: יש מודלים שאנחנו צריכים לטייב, אין ספק.

סתיו שפיר: תראי, אני גם אגיד לך את זה אחרת.

סתיו שפיר: אם התקציב – ותלכי אחורה – 2008, התקציב עומד על 196 מיליון שקלים בעל שינוייו אחרי שהוספתם לו 90 מיליון שקל, אבל אז אתם מבצעים רק 98 מיליון שקלים, הכסף הזה היה ראוי שהוא יצטבר לתקציב הבא.

סתיו שפיר: אבל לא, בתקציב הבא זה יורד ל-100 מיליון שקלים ואתם מבצעים רק 97.

סתיו שפיר: אין שום קשר.

סתיו שפיר: כשאתם מעבירים עודפים הם לא מצטברים פה אחר כך בתקציב כתוספת, לא, זה יורד.

משה גפני: תשובה.

<רעיה עדני: יש סוגי פעולות שיש בהם צבירה של עודפים.

<רעיה עדני: תמיכות בקופות-חולים הן לא סוג ההתקשרויות הלאה, הן לא ארוכות טווח, הן בהתאם לביצוע בפועל, ולכן את לא מגלגלת - - -

סתיו שפיר: שמעתי את כל זה.

סתיו שפיר: או שאת לא מקשיבה לי או שיש לך ליקוי הבנה.

<רעיה עדני: אני מקשיבה.

<רעיה עדני: את מדברת על תקציב מ-2008, מדובר בשמונה שנים אחורה, אז מאוד קשה לי לענות על דברים שהיו לפני שמונה שנים.

סתיו שפיר: זה לא מה שאני אומרת.

משה גפני: אוקיי, סתיו, זה מה שהיא יודעת להגיד, מה אפשר לעשות?

סתיו שפיר: אז שיביאו לפה מישהו שיכול להסביר את זה, כי יש פה בעיה.

סתיו שפיר: היא אומרת שיש נוסחה כלכלית שלפיה אנחנו בונים את התקציב.

משה גפני: כן, נכון.

סתיו שפיר: הנוסחה לא עובדת.

סתיו שפיר: תסתכל פה על הטבלה - - -

משה גפני: את רוצה שגם אני עכשיו יתחיל עם מחשבים?

סתיו שפיר: בטח.

משה גפני: עוד לא.

סתיו שפיר: תסתכל, זה מצוין בזה, המספרים לא מסתדרים.

משה גפני: אני מבקש תשובה בכתב על השאלות של סתיו שפיר.

משה גפני: מי בעד אישור הפניות?

משה גפני: ירים את ידו.

משה גפני: בעד – רוב

משה גפני: נמנעים – אין

משה גפני: הפניות אושרו.

מכלוף מיקי זוהר: למה אנחנו בעד?

משה גפני: לא יודע.

משה גפני: אני מבקש שתעבירי את התשובות למה שסתיו שפיר אומרת, היא שואלת שאלות רציניות.

מכלוף מיקי זוהר: איפה אלי כהן?

<קריאה: הלך להתראיין.

משה גפני: מי שלא יבוא שלא יבוא.

משה גפני: בסדר, שזה ייפול.

מיקי רוזנטל: הלוואי.

משה גפני: בעקבות הדרישה של האופוזיציה, את צודקת, אמרתי שלא יכול להיות דבר כזה שנעביר את הכול במין מהירות כזאת בגלל שיש לזה גם הצדקה, ונצטרך להצביע על פנייה של ראש הממשלה, כולל המטוס.

משה גפני: אמרתי שאני לא מביא את זה אם הם לא מפצלים.

משה גפני: הם פיצלו.

מיקי רוזנטל: הם הטיסו את זה במטוס.

משה גפני: הטיסו את זה במטוס.

מיקי רוזנטל: עוד לא הייתה פנייה, וזה הגיע במהירות כזאת.

משה גפני: אתה עוד לא ראית מה היה לי.

משה גפני: בסדר, אבל לא משנה, אני לא מתלונן.

מיקי רוזנטל: אני בטוח שעשו לך את המוות.

משה גפני: לא מתלונן, הכול בסדר.

משה גפני: יש פנייה.

מיקי רוזנטל: כשזה נוגע למטוס שלו אין מעצורים.

משה גפני: יש פנייה.

משה גפני: איפה זה?

סתיו שפיר: גפני, רק יש לי הצעה קצרה לסדר.

משה גפני: זה המטוס?

משה גפני: אני לא רואה, אין ציור של המטוס?

משה גפני: כלום?

סתיו שפיר: גפני, אם אפשר רק בקשה קצרה.

משה גפני: כן.

סתיו שפיר: גם עכשיו אין בוועדה ייעוץ משפטי, אבל אני רוצה להפנות אליך שאלה.

סתיו שפיר: בחוק יסודות התקציב כתוב ש"הודעה לוועדה או בקשה למתן אישורה לפי סעיפים 11 עד 13 תוגש לא יאוחר מחודש ימים לפני תום שנת הכספים, אך רשאית הוועדה, במקרים מיוחדים", לדחות הגשתה.

סתיו שפיר: תראה, אי-אפשר לקרוא לזה מקרה מיוחד.

סתיו שפיר: עשרות של העברות תקציביות, מעל מחצית מההעברות התקציביות באותה שנה זה לא מקרה מיוחד.

משה גפני: סתיו, אני לא מתווכח אתך, אני גם לא רוצה שנגיע לוויכוח בעניין הזה.

סתיו שפיר: אני רק מעבירה את מה שכתוב בחוק.

משה גפני: אם יהיה מצב שבו יתברר שמבחינה חוקית ההעברות האלה הן לא חוקיות אז הן לא חוקיות, אז לא אני אשם.

משה גפני: אבל אם ההעברות חוקיות, אני לא רוצה שהוועדה תהיה זאת שעוצרת את המדינה.

משה גפני: לא רוצה את זה.

משה גפני: מס' פנייה לוועדה 466 עד 467.

סתיו שפיר: הוועדה צריכה לדרוש ממשרד האוצר - - -

מיקי רוזנטל: אתם כל הזמן שולחים אותנו לבג"ץ?

משה גפני: לא, זה לא בג"ץ.

סתיו שפיר: זו בעיה.

משה גפני: בג"ץ לא יעשה פה כלום.

מיקי רוזנטל: אין דרך להידבר על הדברים האלה?

סתיו שפיר: זה בדיוק בג"ץ, מדובר בבג"ץ.

משה גפני: 466 עד 467, מי מסביר את ההעברה הזאת?

משה גפני: בבקשה, דרורית.

סתיו שפיר: משרד האוצר פשוט יכול לעשות ככל העולה על רוחו.

<דרורית שטייניץ: מדובר בתקצוב מזומנים לפרויקט לרכישת מטוס לראשי מדינה בהתאם להמלצת גולדברג.

<דרורית שטייניץ: הפרויקט נידון בוועדת החוץ והביטחון.

סתיו שפיר: תגידי, לאן ראש הממשלה רוצה לטוס עכשיו כשהוא מחרים את כולם?

משה גפני: רגע, סתיו.

מיקי רוזנטל: ניתקנו את היחסים עם כולם, לא צריך מטוס, זה משנה את התמונה.

סתיו שפיר: לאן הוא רוצה לטוס?

משה גפני: סתיו.

מיקי רוזנטל: אבל זה משנה את התמונה.

משה גפני: דרורית, לא לענות לאף אחד.

משה גפני: תסבירי בבקשה מה שמותר לך.

משה גפני: מה שאסור, יש שם גם דברים ביטחוניים.

מיקי רוזנטל: זה מטוס נוזף שם.

משה גפני: נוזף, כן.

מיקי רוזנטל: הוא נוזף בכל ראשי המדינות.

מיקי רוזנטל: הוא טס ונוזף, זו בדיחה של טרכטנברג.

משה גפני: בבקשה, דרורית.

<דרורית שטייניץ: בשל הרגישות של הפרויקט בהיבטים בטיחותיים וביטחוניים אנחנו לא יכולים לתת פרטים.

<דרורית שטייניץ: הנושא נידון בוועדת שרים לענייני ביטחון.

משה גפני: לא משנה.

משה גפני: מה את יכולה להסביר על הפרויקט עצמו שמותר?

<דרורית שטייניץ: הפנייה כרגע מדברת על העברת תשלום ראשוני של 178 מיליון שקלים למשרד הביטחון.

מיקי רוזנטל: המטוס כבר בארץ, נכון?

מיקי רוזנטל: כבר עובדים עליו, אני מכיר את זה שעושה את חדר השינה.

סתיו שפיר: לאיזה מדינות עוד ראש הממשלה מעונין לנסוע אחרי שהוא ניתק את היחסים אתם?

סתיו שפיר: שאלה.

משה גפני: דרורית, תודה רבה.

משה גפני: התייחסות?

מיקי רוזנטל: המטוס בארץ או לא?

מיקי רוזנטל: זאת שאלה.

משה גפני: אני לא יודע.

סתיו שפיר: ראש הממשלה אתמול הודיע שאסור לנהל יחסים עם כל המדינות שהצביעו בעד החלטת מועצת הביטחון של האו"ם.

<קריאות: - - -

סתיו שפיר: באיזה מדינות עוד הוא רוצה לבקר אחרי שהוא ניתק את היחסים עם כולם?

משה גפני: גיאורגיה.

סתיו שפיר: נשמע כמו בזבוז כסף.

סתיו שפיר: אם זה כל כך מעט ביקורים כבר עדיף לנוע במטוס נוסעים.

משה גפני: אולי ניסע אתו לטיולים?

מיכאל מלכיאלי: בשמי הארץ.

סתיו שפיר: אני לא מעוניינת.

מנואל טרכטנברג: לגיבוש.

מיקי רוזנטל: אפשר להפוך אותו ל"סופרטנקר".

מיקי רוזנטל: תשמע, יש לי מלא הצעות טובות.

משה גפני: רבותי, מי בעד אישור הפניות?

משה גפני: ירים את ידו.

מיקי רוזנטל: אל תרימו יד.

מיקי רוזנטל: אל תרימו יד.

סתיו שפיר: מה, אתם מצביעים בעד זה?

משה גפני: מי בעד אישור הפניות?

משה גפני: ירים את ידו.

מיקי רוזנטל: זה יירשם עליכם לדיראון עולם.

מיקי רוזנטל: אנחנו נגד.

מיקי רוזנטל: להצביע נגד.

משה גפני: מי נגד?

משה גפני: בעד – 4

משה גפני: נמנעים – אין

משה גפני: הפניות אושרו.

סתיו שפיר: רוויזיה.

מיקי רוזנטל: - - -

בצלאל סמוטריץ': מיקי, לכם אף פעם לא היה ראש ממשלה - - -

מיקי רוזנטל: אל תדאג, אתה עוד תרצה להצטרף לקואליציה, תזכור מה שאמרתי.

משה גפני: אנחנו עוברים ל-325 עד 333.

משה גפני: 465, רבותי, זה יתרת הפניות של משרד ראש הממשלה שפוצלו מהמטוס.

משה גפני: דרורית, בבקשה.

<דרורית שטייניץ: הפנייה בעצם הוסברה אתמול.

משה גפני: אה, הוסברה אתמול.

משה גפני: הפנייה הזאת הוסברה אתמול.

סתיו שפיר: אבל לא לאותם חברי כנסת.

סתיו שפיר: מה, אתם לא רוצים לשמוע מה יש בפנייה?

סתיו שפיר: אל תצביעו.

משה גפני: מי בעד אישור הפניות?

משה גפני: ירים את ידו.

משה גפני: מי נגד?

משה גפני: בעד – רוב

משה גפני: נמנעים – אין

משה גפני: הפניות אושרו.

סתיו שפיר: אם עושים הצבעות על אוטומט אפשר לשים פה מכונה של חברי כנסת, לא צריך להצביע.

משה גפני: רגע, יש רוויזיה על זה?

<קריאה: כן.

מיקי רוזנטל: תבקשו רחמים.

סתיו שפיר: אולי המטוס גם יכול להצביע במקום הח"כים.

משה גפני: על המטוס יש רוויזיה.

<טמיר כהן: אבל אפשר להצביע על הרוויזיה של הודעה 26-009.

מיקי רוזנטל: של המסוק.

משה גפני: מי בעד אישור הרוויזיה?

משה גפני: ירים את ידו.

משה גפני: מי נגד?

משה גפני: בעד – מיעוט

משה גפני: נמנעים – אין

משה גפני: הרוויזיה לא התקבלה.

משה גפני: מה עוד נשאר?

משה גפני: הרוויזיה על המטוס.

משה גפני: אני מבקש אישור מיושב-ראש הכנסת להצביע על הרוויזיה נניח בעוד שעה.

מיקי רוזנטל: במליאה.

משה גפני: מה סוכם לגבי המטוס?

סתיו שפיר: אפשר להעביר את זה לדיון במליאה ונצביע כולם.

בצלאל סמוטריץ': זהו, נגמר העסק?

בצלאל סמוטריץ': שיהיה לכם חנוכה שמח.

בצלאל סמוטריץ': למה לא הבאנו סופגניות?

<קריאות: - - -

משה גפני: אני צריך להצביע.

משה גפני: רבותי, שלא תהיה אי הבנה, אני מבקש ממנהל הוועדה לבקש מיושב-ראש הכנסת להצביע על הרוויזיה בעוד שעה, כלומר, ב-14:10.

מיקי רוזנטל: אם הוא לא מסכים אין מטוס.

משה גפני: שלום, אני מחדש את הישיבה של ועדת הכספים.

משה גפני: יש בקשה לרוויזיה, על איזה מספר?

<טמיר כהן: מגישת הרוויזיה לא פה.

משה גפני: מגישת הרוויזיה לא פה?

<דרורית שטייניץ: לא.

משה גפני: הרוויזיה לא התקבלה מכיוון - - -

<טמיר כהן: רק שנייה, היו שתי בקשות רוויזיה – אחת 04-031, והשנייה ל-46-467, אבל על השנייה אולי כדאי להצביע כי הם יגישו אולי עוד.

משה גפני: מי בעד הרוויזיה?

משה גפני: ירים את ידו.

משה גפני: מי נגד?

משה גפני: נגד – פה אחד

משה גפני: הרוויזיה לא התקבלה.

משה גפני: עוד משהו?

<טמיר כהן: תצביע גם על 04-031.

משה גפני: מי בעד הרוויזיה?

משה גפני: מי נגד?

משה גפני: נגד – פה אחד

משה גפני: הרוויזיה לא התקבלה.

משה גפני: הישיבה נעולה.

משה גפני: תודה רבה.